নুসরাতের জন্মদিনে ভাইয়ের আবেগঘন যে স্ট্যাটাস !! - Ekusher Bangladesh\nHome>দেশের খবর>নুসরাতের জন্মদিনে ভাইয়ের আবেগঘন যে স্ট্যাটাস !!\nঅগ্নিশিখায় ঝলসিয়ে নির্মমভাবে হ’ত্যা করা হয়েছিল সোনাগাজীর, মাদ্রাসা পড়ুয়া ছাত্রী নুসরাত জাহান রাফিকে। গতকাল ২০ নভেম্বর ছিল সেই নুসরাতের জন্মদিন। ১৯৯৯ সালের এই দিনে নুসরাত সোনাগাজী পৌরসভার উত্তর চরচান্দিয়া গ্রামের এক সম্ভ্রান্ত মুসলিম পরিবারে জন্মগ্রহণ করেন। তার বাবার নাম একে এম মুছা, মাতার নাম শিরিনা আক্তার। নুসরাতের জন্মদিনে তার ছোট ভাই রাশেদুল হাসান রায়হান তার ফেসবুক অ্যাকাউন্টে একটি আবেগঘন স্ট্যাটাস দিয়েছেন। রায়হানের স্ট্যাটাসটি বিডি২৪লাইভের পাঠকদের জন্য হুবহু তুলে ধরা হলো:\n‘রায়হান তুই আপুরে কিয়া গিফট দিবি?- গত বছরের এই দিনে, এই কথাটি বলে, আজ তুই চির নিদ্রায় শায়িত। দু চোখের অশ্রু ছাড়া দেওয়ার মতো কিছুই নেই। শুভ জন্মদিন আপুনি।’\nপ্রসঙ্গত, চলতি বছরের ২৭ মার্চ নিজ শিক্ষা প্রতিষ্ঠানে মাদ্রাসার অধ্যক্ষ সিরাজউদ্দৌলার হাতে শ্লীলতাহানি শিকার হয়ে প্রতিবাদ করতে গিয়ে অধ্যক্ষের অনুগতদের হাতে আগুন সন্ত্রাসের শিকার হয়ে ১০ এপ্রিল ঢাকা মেডিকেল কলেজ হাসপাতালে বার্ন ইউনিটে চিকিৎসাধীন অবস্থায় নুসরাত মৃত্যুবরণ করেন।\nতিন সংবাদমাধ্যমকে ২৪ ঘন্টার মধ্যে ক্ষমা চাইতে বললেন ভিপি নুর !!


আল্লাহর ভালোবাসার নিদর্শন | NAK Bangla\nমনোযোগ দিয়ে শুনুন প্রিয় ভাই এবং বোনেরা, আপনি আল্লাহর নিকটবর্তী হতে চান? আপনি সুখী হতে চান? তাহলে শুনুন, “আমার বান্দার কৃত কর্মসমূহের মধ্যে আমার নিকট ফরজ কাজসমূহ আদায় করার চেয়ে বেশী ভালোবাসাপূর্ণ কিছু নেই।” ফরজ কাজসমূহ যেমন হিজাব, দৈনিক পাঁচ ওয়াক্ত নামাজ আদায় করা, রোজা রাখা…। এগুলো ফরজ। এগুলো আমাদের অবশ্যই করতে হবে। এগুলো না করলে আমাদের শাস্তি পেতে হবে। আল্লাহ বলছেন, এই কাজগুলোই আমার নিকট সবচেয়ে প্রিয় বিশ্ব জগতের সব কিছুর চেয়ে। এজন্যই আমি এগুলো তোমাদের উপর ফরজ করেছি। কারণ আমি এই কাজগুলো ভালোবাসি।\nএই কাজগুলো সম্পন্ন করার মাধ্যমে তোমরা আমার কাছাকাছি থাকবে। এজন্যই আমি শাস্তি প্রদান করি, কারণ আমি এটা মেনে নেবো না যে আমার বান্দারা আমার কাছ থেকে দূরে সরে পড়ুক। আমি শয়তানের নিকট তোমাদের হারিয়ে যাওয়া মেনে নেবো না। তাই আমি এগুলো বাধ্যতামূলক করেছি।\nদ্বিতীয়ত, তিনি বলেন, “আমার বান্দারা স্বত:স্ফূর্ত (নফল/সুন্নাহ) কাজসমূহ করার মাধ্যমে আমার আরও নিকটবর্তী হতে থাকে।” এমন কাজ যেগুলো আল্লাহ আমাদের উপর বাধ্যতামূলক করেননি। আমরা স্বত:স্ফূর্তভাবেই সেগুলো করে থাকি। যেমন – সুন্নাত নামাজ, জিকর, মুসলমানদের সাহায্য করা, দোয়া করা, ভালো কথা বলা, স্ত্রীর দিকে তাকিয়ে হাসা, স্ত্রীকে সাহায্য করা, নিজের বাচ্চাকে খাওয়ানো – আপনি পুরুষ হলেও সকালে উঠে বাচ্চাদের খাওয়ানো – এটাও ইবাদাত।\n“আমার বান্দারা এসব স্বেচ্ছাকৃত কাজসমূহের মাধ্যেম আমার আরও নিকটবর্তী হতে থাকে। অবশেষে আমি তাদের ভালোবাসতে শুরু করি। আর যখন আমি তাকে ভালবাসতে শুরু করি, তখন আমি তার কান হয়ে যাই যা দিয়ে সে শ্রবণ করে, তার দৃষ্টিশক্তি হয়ে যাই যা দিয়ে সে দেখে, তার হাত হয়ে যাই যা দিয়ে সে স্পর্শ করে, তার পা হয়ে যাই যা দিয়ে সে হাঁটাচলা করে বা দাঁড়ায়। যদি সে কিছু চায়, আমি তাঁকে প্রদান করি। আর যদি সে আমার কাছে নিরাপত্তা চায়, আমি তাকে নিরাপত্তা দান করি।”\nআপনারা জানেন তো কান বা চোখ হওয়ার মানে কী? হাত এবং পা হওয়ার মানে কী? এর মানে হলো – হঠাৎ করে আপনি অনুভব করেন যে আপনার কান শুধু ভালো কিছু শুনতে চায়। আপনারা পপ মিউজিক সম্পর্কে তো জানেন? ইসলাম এটা শুনতে নিষেধ করে, আর আমরা জানি কেন। একসময় আপনার কান এই মিউজিক শোনা খুবি পছন্দ করতো। যখন আপনি আল্লাহ কর্তৃক নির্ধারিত বাধ্যতামূলক বা ফরজ কাজ সমূহ করতে শুরু করেন এরপর বিভিন্ন ভালো কাজ যেমন দান খয়রাত এবং এরকম আরও অন্যান্য কাজ করতে শুরু করেন, তারপর হঠাৎ করে আপনার অন্তর এ ধরণের মিউজিক শোনা অপছন্দ করতে শুরু করে কেউ কিছু বলা ছাড়াই। আপনি জানেন না কেন? আপনার কান এটা শুনতে অস্বীকৃতি জানায়। কিন্তু আপনি কুরআন শুনে প্রশান্তি লাভ করেন। তারপর আপনি এমন কথা শুনে প্রশান্তি লাভ করেন, যা আল্লাহকে সন্তুষ্ট করে।\nকোন আড্ডায় কেউ যদি কারো গীবত করতে শুরু করে আপনি প্রবল অস্বস্তি অনুভব করেন। আপনি শুনতে চান না। কেউ বাজে কথা বললেও আপনি শুনতে চান না। কেউ গালি-গালাজ করতে শুরু করে, আপনি শুনতে চান না। কেউ যদি বলে রাসূল (স) বলেন…আপনি সাথে সাথে কান খাড়া করে শুনতে চান। আর আপনার চোখের ক্ষেত্রে… আপনি খারাপ কিছু দেখলে চোখ সরিয়ে নেন। আপনি অস্বস্তিে পড়ে যান। কিন্তু যে আল্লাহকে স্মরণ করে না, সে এতে আনন্দ খুঁজে পায়, লালসা খুঁজে পায়। কিন্তু আল্লাহ যার চোখ হয়ে যান, তার অন্তর ঈমানে পরিপূর্ণ হয়ে পড়ে। আপনার হাত এমন কিছু স্পর্শ করতে চায় না যা হারাম। আঘাত করতে চায় না যা হারাম, চুরি করতে চায় না। শুধু ভালো কিছু স্পর্শ করতে চায়। আপনার পা আল্লাহ ভালোবাসেন শুধু এমন স্থানে যেতে পছন্দ করে। আমি হয়ে যাই তার দৃষ্টি, তার শ্রবণশক্তি এবং তার পা। আল্লাহ সুব হানাহু ওয়া তায়ালা আমাদের তাদের অন্তর্ভুক্ত করুন। আমিন।\nকুরআন শয়তান মু'জিযা বিশ্বাস মানসিক শান্তি চিন্তা করা দুনিয়া আসক্তি শান্তি চরিত্র মুসলিম ইবাদাহ উপাসনা উপদেশ আধ্যাত্মিক ব্যক্তিগত উন্নয়ন পথভ্রষ্টতা islam আল্লাহ ঈমান দুনিয়া


পঞ্চম দিনের ঈদ আয়োজন! - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › প্রাত্যহিক আয়োজন › টিভির সময়সূচী › পঞ্চম দিনের ঈদ আয়োজন! পঞ্চম দিনের ঈদ আয়োজন!In টিভির সময়সূচী - Jul 11 at 7:29am বছর ঘুরে আবারও এলো পবিত্র ঈদুল ফিতর। বছরের এই সময়টাতে দর্শকদের একটু বাড়তি বিনোদন দিতে টেলিভিশন গুলো আয়োজন করে থাকে নানা রকমারি অনুষ্ঠানের। দেশের সব জনপ্রিয় টেলিভিশন চ্যানেল গুলো বরাবরের মতো এবারও রকমারী অনুষ্ঠান নিয়ে সাজিয়েছে তাদের ঈদ অনুষ্ঠানমালা। তার মধ্যে ঈদে প্রচরা হওয়া নাটক, টেলিছবি, চলচ্চিত্র, ম্যাগাজিন অনুষ্ঠানের সময় সূচি নিয়ে প্রিয়.কমের জন্য এই আয়োজন।\nরাত ১১টা ৩০ মিনিটে প্রচার হবে ‘এশিয়ান মিউজিক ফেস্ট’। ঈদের আয়োজনকে আরো আনন্দময় করতে প্রতিবারের মত এশিয়ান টিভি এবারো আয়োজন করেছে লাইভ মিউজিক ফেস্ট এর। ঈদের পঞ্চম দিনের আয়োজনে থাকছে সামিনা চৌধুরী। অনুষ্ঠানটি উপস্থাপনা করেছেন দেবাশিষ বিশ্বাস ও লিজা। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Noyon Khan Posts 3450 Post Views 342 Related আরও দেখুন অন্যান্য ক্যাটাগরি টিভিতে আজকের চলচ্চিত্র : ০৮ ডিসেম্বর, ২০১৬2hours ago5টিভিতে আজকের খেলা : ০৮ ডিসেম্বর, ২০১৬3hours ago 24 টিভিতে আজকের চলচ্চিত্র : ০৭ ডিসেম্বর, ২০১৬ Yesterday at 2:26am 212 টিভিতে আজকের খেলা : ০৭ ডিসেম্বর, ২০১৬ Yesterday at 1:02am 501 টিভিতে আজকের চলচ্চিত্র : ০৬ ডিসেম্বর, ২০১৬ Tue at 2:18am 244 টিভিতে আজকের খেলা : ০৬ ডিসেম্বর, ২০১৬ Tue at 12:49am 430 টিভিতে আজকের চলচ্চিত্র : ০৫ ডিসেম্বর , ২০১৬ Mon at 6:50am 214 টিভিতে আজকের খেলা : ০৫ ডিসেম্বর, ২০১৬ Mon at 6:43am 325 পাঠকের মন্তব্য (0)Please login To write comment


ময়মনসিংহে ‘পেশাদার খুনি’ রায়হান গ্রেপ্তার\n/ Professional killer arrest\n২৫ নভেম্বর, ২০২১ ১১:৫৫\nআপডেট: ২৫ নভেম্বর, ২০২১ ১১:৫৬\nময়মনসিংহের আন্তজেলা ডাকাত ও প্রফেশনাল কিলার হিসেবে পরিচিত রায়হানকে গ্রেপ্তার করেছে পুলিশ। ছবি: সংগৃহীত\nবিষয়টি নিশ্চিত করে পাগলা থানার ভারপ্রাপ্ত কর্মকর্তা (ওসি) মো. রাশেদুজ্জামান নিউজবাংলাকে বলেন, গ্রেপ্তার রায়হান একজন পেশাদার খুনি। তিনি টাকার বিনিময়ে মানুষ হত্যা করেন। পাগলা থানা এলাকার আলোচিত ইলিয়াস হত্যাসহ সাতটি হত্যা মামলার আসামি তিনি।\nময়মনসিংহে সাতটি হত্যা মামলাসহ ১২টি মামলার আসামি মো. রায়হানকে গ্রেপ্তার করেছে পুলিশ। বাহিনীটি বলছে, গ্রেপ্তার ওই যুবক আন্তজেলা ডাকাতদের সর্দার ও প্রফেশনাল কিলার।\nপাগলা থানার ত্রিমোহনী এলাকা থেকে বুধবার রাত পৌনে ১টার দিকে রায়হানকে গ্রেপ্তার করে গফরগাঁওয়ের পাগলা থানা পুলিশ।\nওই পুলিশ কর্মকর্তা জানান, রায়হানের বিরুদ্ধে ডাকাতিসহ বিভিন্ন থানায় ১২টি মামলা রয়েছে। দীর্ঘদিন ধরে তিনি পলাতক ছিলেন।\nতিনি বলেন, ‘রায়হান বাড়িতে আসার খবরটি গোপন সংবাদের ভিত্তিতে জানতে পারি। এরপর তাৎক্ষণিক অভিযান চালিয়ে তাকে গ্রেপ্তার করা হয়েছে।বৃহস্পতিবার দুপুর ২টার দিকে তাকে ময়মনসিংহের মুখ্য বিচারিক হাকিম আদালতে পাঠানো হবে।\nসাগরে ডাকাতের গুলিতে জেলে নিহত\nডাকাতদের টার্গেট প্রবাসফেরতরা\nডাকাতের গলাকাটা মরদেহ উদ্ধার\nপুলিশ সেজে ডাকাতি\nআপডেট: ১ ডিসেম্বর, ২০২১ ২১:৫১\nঢাকা থেকে ছেড়ে যাওয়া যাত্রীবাহি একটি উড়োজাহাজে যান্ত্রিক ত্রুটি দেখা দেয়ার পর সেটি চট্টগ্রামের শাহ আমানত আন্তর্জাতিক বিমানবন্দরে জরুরি অবতরণ করেছে।\nতিনি আরও জানান, ফ্লাইটিতে ৪২ জন যাত্রী ছিল। ঢাকা থেকে রাত পৌনে ৯টায় এটি চট্টগ্রাম বিমানবন্দরের উদ্দেশে যাত্রা করে।


বাংলা ব্যাকরণঃ ভাষা, বাংলা ব্যাকরণ ও এর আলোচ্য বিষয়\nModel Test ID: 1042\nDate: 07/04/2021 Time: 10 Minutes\n1. ভাষার মূল উপাদান কি?\n2. ধ্বনি কি দ্বারা সৃষ্টি হয়?\n3. জনসংখ্যার দিক দিয়ে পৃথিবীতে বাংলা ভাষার অবস্থান কত ?\n4. জনসংখ্যার দিক দিয়ে পৃথিবীতে বাংলা ভাষার অবস্থান কত ?\n5. ভাষার মৌখিক রূপের কয়টি রীতি?\n6. ভাষার কোন রীতি পরিবর্তনশীল?\n7. কোন কোন পদে সাধু রীতি বিশেষ গঠনপদ্ধতি মেনে চলে?\nসর্বনাম ও ক্রিয়াপদ\nক্রিয়াপদ ও বিশেষ্য\n8. চলিত রীতি কোন শব্দবহুল?\n9. "শুকনা" বিশেষণ শব্দটি কোন রীতির অন্তর্ভু?\n10. টোপর কোন ভাষার শব্দ?\n11. ধর্ম কোন শব্দ?\n12. অর্ধতৎসম শব্দ কোনটি?\n13. হাদিস কোন ভাষার শব্দ\n14. নমুনা, তোশক, পয়গম্বর কোন ভাষার শব্দ?\n15. দারোগা কোন ভাষার শব্দ???\n16. চৌ-হদ্দি কোন মিশ্র শব্দ??\n17. মহাব্যবস্থাপক এর পারিভাষিক কোনটি?\n18. বর্ণের বিন্যাস ব্যাকরণের কোন বিষয়ের আলোচ্য বিষয়?\n19. "Lexicography" অর্থ কি?\n20. অর্থতত্ত্বে কোন বিষয়ে আলোচনা হয়?\nশব্দ ও বাক্যের অর্থ বিচার\n21. সাধিত শব্দ কয় প্রকার?\n22. শব্দ মূলের সাথে যুক্ত প্রত্যয় কে কি বলে?\n23. বাংলা ভাষায় উপসর্গ কয় প্রকার?\n24. সংস্কৃত উপসর্গ কয়টি?\n25. রূপতত্ত্ব এর পারিভাষিক কোনটি


When Uttam Kumar recites Chandi instead of Birendra Krishna Bhadra | Sangbad Pratidin\nPublished by: Sucheta Sengupta | Posted: October 3, 2021 9:19 pm| Updated: October 3, 2021 9:19 pm\nসংবাদ প্রতিদিন ডিজিটাল ডেস্ক: তিনি বাঙালির ম্যাটিনি আইডল। তাঁর তাকানো, হাসি, বেশভূষা, তাঁর সংলাপ বলার ধরন, বডি ল্যাঙ্গোয়েজ বাঙালিকে দিয়েছে নিজস্ব স্টাইল স্টেটমেট। অভিজাত উত্তরীয়ের মতোই বাঙালি তাঁকে আপন করে জড়িয়ে নিয়েছে তাঁর সাংস্কৃতিক সত্তায়। সেই এক এবং অদ্বিতীয় উত্তমকুমারকেও (Uttam Kumar) অন্তত একবার পড়তে হয়েছিল বাঙালির তীব্র প্রত্যাখ্যানের মুখে। বলা যায়, বাঙালির ‘মহানায়ক’ হেরে গিয়েছিলেন মাত্র একজনের কাছে। তিনি বীরেন্দ্রকৃষ্ণ ভদ্র। যাঁর চণ্ডীপাঠেই বাঙালির সেরা পার্বণের বোধন। তাঁর পরিবর্তে এমনকী মহানায়কের কণ্ঠও মেনে নিতে নারাজ ছিল বাঙালি শ্রোতা।\n‘মহিষাসুরমর্দিনী’। এ কেবল একটি রেডিও অনুষ্ঠান নেই আজ আর, বরং বাঙালি সংস্কৃতির অভিজ্ঞান অঙ্গুরীয়। একটি অনুষ্ঠান কোন মেধাগত উচ্চতায় পৌঁছলে, সামগ্রিকভাবে একটি জাতির পার্বণের সঙ্গে অঙ্গীভূত হয়ে যায়, তা সহজেই অনুমেয়। আকাশবাণীর (Akashbani) প্রযোজনায় এই অনুষ্ঠান বহু রদবদলের মধ্যে দিয়ে গিয়েছে। বর্তমানে আমরা যে রেকর্ডিংটি শুনতে পাই, সেটির রূপদান করেছিলেন বীরেন্দ্রকৃষ্ণ ভদ্র (Birendra Krishna Bhadra), বাণীকুমার, পঙ্কজ কুমার মল্লিকের মতো ব্যক্তিত্ব। প্রত্যাশিতভাবেই বাঙালির কাছে এই অনুষ্ঠান একটি অন্য তাৎপর্য বহন করে আনে। মহালয়ার দিন অনুষ্ঠানটির সম্প্রচার হয়। সেদিন পিতৃপক্ষের অবসান। পিতৃপুরুষের উদ্দেশে এদিন জলদান অর্থাৎ তর্পণের রীতি আছে। আর ঠিক তাঁর পরদিন থেকেই শুরু হচ্ছে দেবীপক্ষ।\nএই মহালয়া (Mahalaya) যেন সেই দুই মুহূর্তের সন্ধিলগ্ন। কেউ কেউ বলেন, পিতৃলোক ও মনুষ্যলোক ব্রহ্মার নির্দেশে এই সময় কাছাকাছি চলে আসে বলেই বৃহৎ ও মহান আলয় তৈরি হয়। আবার কেউ কেউ বলেন, ঠিক এর পর থেকেই দেবীপক্ষ শুরু হচ্ছে, অর্থাৎ মা দুর্গাই এখানে সেই আলয় বা আশ্রয়। শাস্ত্রগত ব্যাখ্যায় এই তিথির গুরুত্বের সঙ্গেই কালক্রমে মিলেমিশে এক হয়ে গিয়েছে ভোরের অনুষ্ঠানের ওই চণ্ডীপাঠ। যে নিষ্ঠা, শৃঙ্খলা মেনে অনুষ্ঠানটি তৈরি করা হত, তার গল্প পরে বাঙালি যত শুনেছে তত অবাক হয়েছে। একটি অনুষ্ঠানকে মানুষের মনের মণিকোঠায় পৌঁছে দিতে গেলে যে কী মাত্রায় অনুশীলন, পরিশ্রম প্রয়োজন তা জানিয়েছে সেই নেপথ্য গল্পগুলি। একবার সেই অনুষ্ঠানে সম্প্রচারের অভ্যাসে বদল আনা হল, আর তাতেই যত বিপত্তি।\n১৯৭৬ সাল। মহানয়ক তখন খ্যাতির শীর্ষে। সেই সময় ঠিক করা হয়েছিল, তাঁকে দিয়ে এই অনুষ্ঠানটিকে নতুন করে রূপ দেওয়ার। শোনা যায়, স্বয়ং উত্তমকুমার নাকি এ ব্যাপারে দ্বিধান্বিত ছিলেন। বীরেন্দ্রকৃষ্ণ ভদ্রের কণ্ঠ না শুনলে যে বাঙালির পুজো শুরু হয় না, তা তিনি বেশ জানতেন। তবে শেষমেশ রাজি হয়েছিলেন। অনুষ্ঠানটির মান যে খারাপ হয়েছিল তা-ও নয়। হেমন্ত মুখোপাধ্যায় দায়িত্ব নিয়েছিলেন সঙ্গীত নির্মাণের। সেবছর ২৩ সেপ্টেম্বর, যথারীতি মহালয়ার ভোরে বাঙালি রেডিও চালায় পরিচিত মহিষাসুরমর্দিনী শোনার জন্য। বদলে সেবার সম্প্রচারিত হয়েছিল, ‘দেবীং দুর্গতিহারিণীম’। তীব্র আপত্তি জানায় বাঙালি।\nসেই সময় যোগাযোগ ব্যবস্থা এত উন্নত ছিল না। শোনা যায়, তা সত্ত্বেও একের পর এক ফোন যায় স্বয়ং বীরেন্দ্রকৃষ্ণের কাছে। কেন তিনি অন্য কাউকে চণ্ডীপাঠের অনুমতি দিলেন? এই ছিল প্রশ্ন। বারংবার উত্তর দিয়ে একসময় ফোন নামিয়ে রাখা হয়। এদিকে আকাশবাণীর সামনে সেই সময় জমা হয়েছিল কাতারে কাতারে বিক্ষুব্ধ মানুষ। সকলের একটাই দাবি, কেন মহিষাসুরমর্দিনী সম্প্রচার করা হচ্ছে না? স্বয়ং বীরেন্দ্রকৃষ্ণের অবশ্য নতুনকে জায়গা ছেড়ে দিতে আপত্তি ছিল না। কিন্তু বাঙালি এই পরিবর্তন মানতে পারেনি। একটি অনুষ্ঠানকে ঘিরে যে মানুষের আবেগ এমনভাবে জড়িয়ে থাকতে পারে, তা হয়তো আঁচ করতে পারেনি কর্তৃপক্ষ। মহানায়কের জনপ্রিয়তা আর একটি ভালো মানের অনুষ্ঠান- এই যুগলবন্দিতে তাঁরা ছেয়েছিলেন নতুনত্বের স্বাদ দিতে।\nকিন্তু বীরেন্দ্রকৃষ্ণ ততদিনে বাঙালির মনের পঞ্জিকায় জায়গা করে নিয়েছেন। তাঁকে সরিয়ে অন্য কাউকে ওই ভোরটুকু ছেড়ে দেওয়া আর যে সম্ভব নয়, সেদিনের মানুষের ক্ষোভ, বিরক্তি, রাগ, অভিমান সে কথাই জানিয়ে দিয়েছিল স্পষ্ট করে। বিক্ষোভের আঁচ এতটাই তীব্র ছিল যে, সে বছরই পুনরায় মহিষাসুরমর্দিনী’র সম্প্রচার করতে হয়।\nএকটি অনুষ্ঠানের বদল ঘিরে এমন ঘটনা সম্ভবত ভূ-ভারতে নেই। অনেকে বলে থাকেন, এ ঘটনা আসলে জানান দেয় বাঙালি নতুনকে গ্রহণে নারাজ। আবার একই সঙ্গে এও তো সত্যি, যা তার সাংস্কৃতিক চিহ্নস্বরূপ, তাকে যে বাঙালি পরম যত্নে আগলে রাখে, এ ঘটনা তারও তো প্রমাণ। এখনও মহালয়ার ভোর মানেই বীরেন্দ্রকৃষ্ণ ভদ্রের কণ্ঠ। আশ্বিনের শারদপ্রাতে তাঁর চণ্ডীপাঠই বাঙালি আবাহনমন্ত্র। এই একটা ভোরের জন্য আর কেউ নয়, তিনিই বাঙালির মহানায়ক।


কারওয়ান বাজার ছাড়তে চান না ব্যবসায়ীরা! কারওয়ান বাজার ছাড়তে চান না ব্যবসায়ীরা! – উদ্যোক্তার খোঁজে\nকারওয়ান বাজার ছাড়তে চান না ব্যবসায়ীরা!\nনতুন করে ব্যবসা দাঁড় করানোর শঙ্কাসহ নানা কারণে কারওয়ান বাজার ছেড়ে অন্য জায়গায় যেতে রাজি নয় কারওয়ান বাজারের ব্যবসায়ীরা। কারওয়ান বাজারেই একটি বহুতল ভবন নির্মাণের দাবি, জানিয়েছেন ব্যবসায়ীরা। আর ব্যবসা স্থানান্তরে সংশ্লিষ্ট সবার সঙ্গেই আলোচনার তাগিদ দিয়েছেন নগরবিদরা।\nকারওয়ান বাজারের জুতা ব্যবসায়ী বলেন, এখানে আমরা বাপ দাদাদের সময় থেকে ব্যবসা করে আসছি। এখানে অনেকদিন থেকে ব্যবসা করার জন্য আমাদের ব্যবসা জমজমাট হয়েছে। ক্রেতারা এখানে দীর্ঘদিন থেকে বাজার করার কারণে ব্যবসায়ীদের সঙ্গে তাদের সুসম্পর্ক গড়ে উঠেছে। ক্রেতারা সেইভাবে আমাদের সঙ্গে ব্যবসা করেন।\nনতুন জায়গায় গেলে আবার নতুন করে ব্যবসা প্রতিষ্ঠান চালু করা কঠিন হয়ে যাবে। এটা ব্যবসায়ীদের জন্য ক্ষতিকর হবে। তিনি আরও বলেন, কেউ ৩০ বছর, কেউ বা ২০ বছর ধরে ব্যবসা করে আসছেন কারওয়ান বাজারে। এ সংখ্যা প্রায় ১০ হাজার। এদের কারো আছে মুদি দোকান; কারো আবার কাপড় ও সবজি। কেউ করছেন চাল কিংবা মাছের আড়ৎ।\nকারওয়ান বাজারে কাপড়ের ব্যবসায়ী সাজ্জাদ হোসেন বলেন, এটা দীর্ঘদিনের পুরোন বাজার। এটা একটা জমজমাট ব্যবসার জায়গা। এতো পুরোন জায়গায় ব্যবসা করার পরও ব্যবসা মাঝে মাঝে মন্দা যায়। এরপর যদি আবার নতুন করে বাজার জমজমাট করতে সময় লাগবে চার থেকে পাঁচ বছর। যেটা ব্যবসায়ী হিসেবে আমাদের জন্য অনেক ক্ষতিকর।\nদীর্ঘদিন ধরে এখানে ব্যবসা পরিচালনা করায় ক্রেতা-বিক্রেতাদের মধ্যে তৈরি হয়েছে লেনদেনের সম্পর্ক। ফলে নতুন জায়গায় ব্যবসা দাঁড় করানোর ক্ষেত্রে নানা রকমের শঙ্কা করছেন তারা। ব্যবসায়ী নেতাদের দাবি, বহুবছর ধরে ব্যবসা করে মার্কেট জমজমাট করেছেন, তারা। তাই স্থানান্তর নয় বরং কারওয়ান বাজারেই একটি বহুতল ভবন নির্মাণের দাবি তাদের।\nকিচেন মার্কেটের সাধারণ সম্পাদক মো: লোকমান হোসেন বলেন, প্রধানমন্ত্রী যে প্রকল্প হাতে নিয়েছেন। সেটা প্রধানমন্ত্রী বাস্তবায়ন করুক। কিন্তু আমাদেরকে এখানে একটি মার্কেট তৈরি করে দেয়া হোক। এছাড়া এতো সহজে ব্যবসায়ীরা অন্য জায়গায় স্থানান্তর হওয়ার বিষয়টি মেনে নেবেন না।\nবাংলাদেশ ইন্সটিটিউট অব প্ল্যানার্স এর সাধারণ সম্পাদক, ড. আদিল মুহাম্মদ খান বলেন, মানুষ এখন কারওয়ান বাজারে কেনা কাটা করতে অভ্যস্ত। তাদেরকে নতুন জায়গায় নিয়ে গেলে তারা ব্যবসার দিক থেকে ক্ষতিগ্রস্থ হবে। এইজন্য সরকারকে ব্যবসায়ীদের উঠিয়ে নিতে কৌশলী হতে হবে।\nঢাকা উত্তর সিটি করপোরেশনের প্রধান সম্পত্তি কর্মকর্তা মো: আমিনুল ইসলাম বলেন, সরকারের যে প্রকল্প সেটা বাস্তবায়ন করার জন্য ব্যবসায়ীদের স্থানান্তর করা ছাড়া কোনও উপায় নেই। যে আইন রয়েছে সেটা মন্ত্রিসভার অনুমোদন ছাড় চলবে না। তিনি আরও বলেন, সরকারের পরিকল্পনা বাস্তবায়নের জন্য ব্যবসায়ীদের কারওয়ান বাজারে থাকার সুযোগ নেই। তথ্যসূত্র: আরটিভি অনলাইন।


দেবর-ভাবির প্রেম কিংবা শালির সঙ্গে মিষ্টি সম্পর্কের কথা আমাদের চারপাশে শোনা যায়। অথচ হজরত মুহাম্মদ (সা.) নারীর জন্য ‘ঘনিষ্ঠ আত্মীয়’ দেবরকে (স্বামীর ভাইকে স্ত্রীর জন্য) মৃত্যুর সমতুল্য হিসেবে ঘোষণা করেছেন।\nমৃত্যুর সমতুল্য মানেই হলো একে-অপরের সঙ্গে অবাধ দেখা-সাক্ষাৎ এবং আসক্তিমূলক সম্পর্ক হারাম বা নিষিদ্ধ। বিবাহবহির্ভূত নারী-পুরুষের আসক্তি কিংবা সম্পর্ক সবচেয়ে গর্হিত নিষিদ্ধ কাজ। ইসলামে এসবের শাস্তিও খুব ভয়াবহ।\nহজরত মুহাম্মদ (সা.) বলেছেন, ‘নিশ্চয়ই তোমাদের কারো মাথায় লোহার পেরেক ঠুকে দেয়া ওই নারীকে স্পর্শ করা থেকে অনেক ভালো, যে নারী তার জন্য হালাল নয়।’ (তাবারানি)


দেশীয় কোম্পানির ক্যাপসুলে চলতি মাসেই ভিটামিন ‘এ’ ক্যাম্পেইন! | Bdnewshour24\nরাজধানীসহ সারাদেশে বহুল আলোচিত ভিটামিন-এ ক্যাম্পেইন চলতি মাসেই অনুষ্ঠিত হবে। রাতকানা রোগ প্রতিরোধে জাতীয় পুষ্টি কর্মসূচির আওতায় আজ (শনিবার) দেশব্যাপী ৬ থেকে ১১ মাস বয়সী এবং ১২ থেকে ৫৯ মাস বয়সী শিশুদের ভিটামিন-এ ক্যাপসুল খাওয়ানোর দিনক্ষণ নির্ধারিত ছিল।\nকিন্তু শেষ মুহূর্তে ভারতের একটি কোম্পানি থেকে আমদানিকৃত ভিটামিন-এ ক্যাপসুলের গুণগত মান নিয়ে প্রশ্ন ওঠায় স্বাস্থ্য অধিদফতর কর্মসূচিটি স্থগিত করে। নিয়মিত চলমান জাতীয় এই কর্মসূচি হঠাৎ স্থগিত হওয়ার পর থেক এ নিয়ে নানা অনিয়ম ও দুর্নীতির তথ্য প্রকাশিত হচ্ছে।\nস্বাস্থ্য অধিদফতরের মহাপরিচালক অধ্যাপক ডা. আবুল কালাম আজাদ আজ (শনিবার) দুপুরে জানান, ভিটামিন-এ নিয়ে অভিভাবকদের আতঙ্কিত হওয়ার কোনো কারণ নেই। চলতি মাসের মধ্যে ভিটামিন-এ ক্যাম্পেইন অনুষ্ঠিত হবে। তাদের ভিটামিন-এ ক্যাপসুলের সরবরাহ রয়েছে।\nতিনি জানান, জাতীয় পুষ্টি কর্মসূচির আওতায় প্রতিবছর দু’বার দুই রাউন্ডে ৬ থেকে ১১ মাস বয়সী শিশুদের নীল এবং ১২ থেকে ৫৯ মাস বয়সী শিশুদের লাল রঙের ভিটামিন–এ ক্যাপসুল খাওয়ানো হয়। মূলত রাতকানা রোগ প্রতিরোধের জন্য ১৯৯৪ সাল থেকে দেশের শিশুদের ভিটামিন-এ ক্যাপসুল খাওয়ানো হয়।\nতিনি আরও জানান, ভারতীয় প্রতিষ্ঠানের ক্যাপসুলের গুণগত মান নিয়ে প্রশ্ন ওঠায় তদন্ত কমিটি গঠিত হয়েছে। তাই তদন্ত কমিটির প্রতিবেদন না পাওয়া পর্যন্ত ওই প্রতিষ্ঠানের ক্যাপসুল শিশুদের খাওয়ানো হবে না। দেশীয় প্রতিষ্ঠানের সরবরাহকৃত ক্যাপসুল দিয়ে এই প্রচারাভিযান চলবে বলে মন্তব্য করেন তিনি। জাগোনিউজ\nট্যাগ: bdnewshour24 দেশীয় কোম্পানি ক্যাপসুল ভিটামিন এ


স্পোর্টসমেইল২৪ প্রকাশিত: ০৯:২৪ পিএম, ১১ মে ২০২২\nদেশে জুয়া খেলার প্রবণতা কমছে না। বরং ঘরে বসেই অনলাইনে জুয়া খেলার ‘সুবিধা’ ব্যবহার করে সর্বস্ব খোয়াচ্ছে তরুণ প্রজন্ম। তেমনি অনলাইন জুয়া খেলার অভিযোগে কক্সবাজারের চকরিয়ায় শাহরুখ খান (২৪) নামের স্থানীয় এক যুবককে আটক করেছে র‌্যাব। মঙ্গলবার (১০ মে) গোপন সংবাদের ভিত্তিতে অভিযান চালিয়ে এ সময় এক সহযোগীকেও আটক করা হয়।\nর‌্যাব-৭ এর সিনিয়র সহকারী পরিচালক (মিডিয়া) মো. নরুল আবছার গণমাধ্যমকে এ তথ্য নিশ্চিত করেছেন। তিনি জানান, আটক মো. শাহরুখ খান অনলাইন জুয়া খেলার ওয়েবসাইটে অ্যাকাউন্ট খুলে বাজি ধরতো। আর সোহযোগী এনামুল হক বাজির টাকা ডলার বা ইন্ডিয়ান রুপিতে রূপান্তরিত করতেন।\nর‌্যাবের কর্মকর্তা বলেন, আটক শাহরুখ খানের মোবাইল ফোন জব্দ করা হয়েছে। জব্দ করা দুটি মোবাইল ফোনে অনলাইন জুয়া সাইটে অ্যাকাউন্ট সম্পর্কিত সকল তথ্য ও আর্থিক লেনদেনের রেকর্ড পাওয়া গেছে। তার অ্যাকাউন্টে ১ হাজার ৮৮০ ইউএস ডলার পাওয়া গেছে, যা বাংলাদেশি টাকায় ১ লাখ ৬১ হাজার ৬৮০ টাকা।\nমো. নরুল আবছার আরও বলেন, মো. শাহরুখ খান ও এনামুল হক অনলাইনে জুয়া খেলাসহ জুয়ার টাকা লেনদেনের কথা স্বীকার করেছে। তাদের কাছ থেকে অনলাইন জুয়া খেলা ও ই-ট্রানজেকশন কাজে ব্যবহৃত মোট ৮টি স্মার্ট মোবাইল এবং জুয়া খেলার নগদ ৪১ হাজার ৮০০ টাকা জব্দ করা হয়েছে।\nব্যারিস্টার সুমনের ছোঁয়ায় পাল্টে গেছে রনির জীবন, যাচ্ছেন ব্রাজিলে


লোকসভায় পাশ জম্মু-কাশ্মীর পুনর্গঠন বিল ২০২১ - WNL News লোকসভায় পাশ জম্মু-কাশ্মীর পুনর্গঠন বিল ২০২১ - WNL News\nশনিবার জম্মু ও কাশ্মীর পুনর্গঠন (সংশোধনী) বিল বিষয়ে কংগ্রেস দলীয় সংসদ সদস্য অধীর চৌধুরী ভারতীয় স্বরাষ্ট্রমন্ত্রীর কাছে জানতে চান, সংবিধানের ৩৭০ ধারা রদের পর কেন্দ্রীয় সরকার যেসব প্রতিজ্ঞা করেছিল, সেগুলোর কী খবর? জবাবে অমিত শাহ বলেন, বিরোধীরা প্রশ্ন করছেন, ২০১৯ সাল থেকে আমরা জম্মু ও কাশ্মীরে কী করেছি? (৩৭০ ধারা) রদের পর ১৭ মাস কেটেছে, তার উত্তর চাইছেন। কিন্তু আপনারা ৭০ বছরে কী করেছেন, তা কখনও বিচার করে দেখেছেন? বিরোধীদের আক্রমণ করে এ বিজেপি নেতা বলেন, আপনারা ঠিকভাবে কাজ করলে আমাদের কাছে প্রশ্ন করতে হতো না।\nকাজের হিসাব দিতে আপত্তি নেই জানিয়ে স্বরাষ্ট্রমন্ত্রী বলেন, যারা প্রজন্মের পর প্রজন্ম ধরে শাসনের সুযোগ পেয়েছেন, তাদের খতিয়ে দেখা উচিত- আদৌও তারা সেই উত্তর চাওয়ার যোগ্য কি না। ভারতীয় সংসদের নিম্নকক্ষের একাধিক সদস্য দাবি করেছেন, জম্মু ও কাশ্মীর পুনর্গঠন (সংশোধনী) বিল পাস হলে জম্মু-কাশ্মীর আর পূর্ণ রাজ্যের মর্যাদা ফিরে পাবে না। তবে অমিত শাহ দাবি করেছেন, এই বিলের সঙ্গে জম্মু-কাশ্মীরের রাজ্যের মর্যাদা ফিরে পাওয়ার কোনও সম্পর্ক নেই। তিনি বলেন, বিলের দায়িত্বে রয়েছি আমি। আমিই বিল এনেছি। এতে কোথাও লেখা নেই, জম্মু ও কাশ্মীর আর রাজ্যের মর্যাদা পাবে না। অমিত শাহ বলেন, রাজ্য হিসেবে জম্মু-কাশ্মীরের মর্যাদার সঙ্গে এই বিলের কোনও সম্পর্ক নেই। সময় হলেই তাদের রাজ্যের মর্যাদা ফিরিয়ে দেওয়া হবে।\nচার ধর্ষককে মাফ ক�


জীবনের নানা রঙ\nFriday, 9th December , 2016, 03:48 pm,BDST\nপ্রতিদিন ভোরে পত্রিকা এলেই দেখি একের পর এক দুঃসংবাদ। নিজের দেশ তো আছেই, তার ওপর মিয়ানমার থেকে ইয়েমেন, সিরিয়া, ইরাক, প্যালেস্টাইন – কোথায় নয়? আমরা কাগজ খুলে ওসব দেশের মানুষের দুর্দশার খবর পড়ি, নারী ও শিশুদের আর্তনাদ শুনে হয়তো ঈষৎ কেঁপেও উঠি, তারপর সব ভুলে যাই। তারপর কাগজের পাতা উল্টিয়ে অন্য খবরে চলে যাই। সেখানে দেখি, বলিউডের ক্ষীণতনু জনপ্রিয় অভিনেত্রী শ্রদ্ধা কাপুর নাকি আরও স্লিম হওয়ার জন্য মাসে খাবারের পিছনে খরচ করছেন দেড় লাখ টাকা! অপর দুই অভিনেত্রী কারিনা কাপুর ও পরিণীতি চোপড়া তো নাকি ফিটনেস মেকওভারের আগে প্রায় হরিমটর খেয়েই থাকতেন! সম্প্রতি সেদেশের অভিনেত্রী আলিয়া ভাট বলেছেন, বলিউড বাদশা নামে পরিচিত অভিনেতা শাহরুখ খান সারাদিন কফি ছাড়া কিচ্ছু খান না।\nকী আশ্চর্য! যুদ্ধের কারণে ইয়েমেনের পাঁচ লাখের বেশি বাস্তুচ্যুত শিশু যখন খাদ্যের অভাবে অপুষ্টিতে ভুগছে কিংবা মরতে শুরু করেছে, পুরো দেশের অবকাঠামো ভেঙে পড়েছে এবং দেশটির অর্ধেক জনগোষ্ঠীই টিকে থাকবার অবলম্বন হারিয়ে ফেলেছে, তার পাশাপাশি কেউবা আবার স্লিম হওয়ার প্রাণান্ত প্রচেষ্টায় লিপ্ত!\nমিয়ানমারের পাহাড়ি নদীর পাড়ে মুখ থুবড়ে মরে পড়ে থাকা ১০ মাস বয়সী রোহিঙ্গা মুসলিম শিশু মোহাম্মদ তোয়াহার অকালে করুণ মৃত্যুও আমাদের রুদ্ধ বিবেকে ঝড় তোলে না। আমরা যেন কবি শামসুর রাহমানের সেই কবিতার মতো – খাচ্ছিদাচ্ছি, ধারালো ব্লেডে শেভ করছি, তারপর ঝাঁকের কই ঝাঁকে মিশে যাচ্ছি।\nহয়তো জীবন এমনই। সিরিয়ার আইলান, মিয়ানমারের তোয়াহারা মরবে, নিজ বাসভূমি থেকে উচ্ছেদ হতে থাকবে ফিলিস্তিনি ও রোহিঙ্গারা, জ্বলে-পুড়ে ছারখার হতে থাকবে ইয়েমেন ইরাক সিরিয়া। আর তারই পাশাপাশি শত কোটি টাকার মালিক হয়েও স্লিম হওয়ার জন্য না খেয়ে থাকবেন তারকারা।\nদু’টোই না-খেয়ে থাকা। কিন্তু দু’টোর মাঝে কী দুর্লঙ্ঘ্য ব্যবধান!


প্রেম নয়, ফ্রিতে ভালো খাবার খেতেই ডেটিংয়ে যান অধিকাংশ তরুণী! - ZoomBangla News\nএক্সক্লুসিভ ডেস্ক : মনে পড়ছে আপনার মনের মানুষের সঙ্গে প্রথম দিন দেখা করার কথা? নিশ্চয়ই কথা বলতে বলতে কোনও রেস্তোরাঁয় গিয়ে বসেছিলেন? খাওয়া দাওয়া, হাতে হাত৷ ব্যস! তারপর থেকে একই পথে পথচলা শুরু৷\nতবে শুধু আপনি নন, বেশিরভাগ মানুষই প্রথম সাক্ষাতের জন্য রেস্তোরাঁকে বেছে নেন৷ কিন্তু তা বলে সব প্রেমই যে পরিণতি পায়, তা ভাবা কিন্তু ঠিক নয়৷ সমীক্ষা বলছে প্রেমের গাড়ি দুরন্ত গতিতে ছোটার পরিবর্তে নাকি থেমে যাওয়ার প্রবণতাই সবচেয়ে বেশি৷\nশুধুমাত্র ভাল খাবার খাওয়ার জন্য এক তৃতীয়াংশ মহিলাই নাকি প্রথম সাক্ষাতের জন্য রেস্তোরাঁকে বেছে নেন৷ আজুসা প্যাসিফিক ইউনির্ভাসিটির তরফে ৮২০জন তরুণীকে নিয়ে একটি সমীক্ষা করা হয়৷ বেশ কয়েকটি প্রশ্নও তৈরি করেছিলেন গবেষকরা৷ প্রথম সাক্ষাতের জন্য কেন রেস্তোরাঁকে বেছে নেওয়া হয়, মূলত সেই প্রশ্নই করা হয় তরুণীদের৷\nবেশিরভাগ মহিলাই উত্তরে বলেছেন, প্রথম সাক্ষাতের আগে নাকি মন দেওয়া নেওয়া নিয়ে এত কিছু ভাবেননি তারা৷ রেস্তোরাঁয় বসেও গল্পগুজবের সময় কিছুই ভাবেননি৷ পরিবর্তে রেস্তোরাঁর খাবার নিয়ে ভেবেছেন৷ রেস্তোরাঁ থেকে ফিরে আসার পর হয়তো ওই যুবককে মনের মানুষ হিসাবে বেছেও নেননি অনেকেই৷ সেই ডেটিংয়ের কথাও হয়তো ভুলে গিয়েছেন৷ কিন্তু খাবার কিংবা রেস্তোরাঁর কথা ভুলতে পারেননি আজও৷\nআরও নিশ্চিত হতে ৩৫৭ জন মহিলাকে নিয়ে পৃথক একটি সমীক্ষা করা হয়৷ তাতেও কিন্তু উত্তর আসে প্রায় একইরকম৷ গবেষকদের দাবি, অনেক মহিলাই অকপটে স্বীকার করে নেন বন্ধু-বান্ধবীদের সঙ্গে রেস্তোরাঁয় গিয়ে খাবার খাওয়া যেতেই পারে৷ সেক্ষেত্রে খরচ দিতে হবে নিজেকেই৷ কিন্তু রেস্তোরাঁয় প্রথম সাক্ষাত করতে গেলে ভাল খাবার খাওয়া যাবে বিনামূল্যেই৷\nতাই প্রেম প্রস্তাব পাওয়ার পর প্রথম সাক্ষাতের জন্য রেস্তরাঁকেই বেছে নিয়েছেন তরুণীরা৷ গবেষকদের দাবি মেনে চললে রেস্তোরাঁয় গিয়ে খরচের আগে দু’বার ভাবুন, উলটো দিকের যে মানুষটির জন্য খরচ করছেন তিনি আদৌ মন বিনিময়ের জন্যই রেস্তোরাঁয় গিয়েছেন নাকি ভাল খাবার খাওয়াই তার লক্ষ্য৷


'তুই কবে মরবি?' KK-র প্রয়াণের পর নেটপাড়ায় চরম ট্রোলড বাদশাহ! অবশেষে নিজেই মুখ খুললেন গায়ক after Kk death badhshah gets trolled tu kab marega\n‘তুই কবে মরবি?’ KK-র প্রয়াণের পর নেটপাড়ায় চরম ট্রোলড বাদশাহ! অবশেষে নিজেই মুখ খুললেন গায়ক\nগতমঙ্গল বার রাতেই প্রয়াত হয়েছেন বিখ্যাত গায়ক কেকে (KK)। আজ তার দেহ নিয়ে যাওয়া হয়েছে মুম্বাইয়ে। সেখানেই লক্ষ লক্ষ অনুগামীরা শেষ দেখা দেখা চিরবিদায় জানালেন গায়ক কেকে তথা কৃষ্ণকুমার কুন্নাতকে। সোমবার কলকাতায় শো করতে এসেছিলেন তিনি। মঙ্গলবার নজরুল মঞ্চে চলছিল শো। সেখান থেকেই অসুস্থ হয়ে পড়েন তিনি। এরপর তাকে হোটেলে নিয়ে যাওয়া হয়, এরপর হাসপাতালে নিয়ে যাওয়া হলে মৃত বলে ঘোষণা করা হয়ে।\nএদিন গায়কের মৃত্যুর পরেই সোশ্যাল মিডিয়াতে শোকবার্তা চেয়ে যায়। কেউই প্রিয় গায়কের এমন আকস্মিক চলে যাওয়াটা মেনে নিতে পারেননি। সাধারণ নেটিজেন থেকে শুরু করে সেলিব্রিটিরা ও সংগীত মহলেরা। বলিউডের জনপ্রিয় গায়ক বাদশাহ (Badshah) ও এদিন শোক প্রকাশ করেছিলেন।\nকিন্তু আজকাল সোশ্যাল মিডিয়াতে ট্রোলিং বিষয়টা এতটাই বেড়ে গিয়েছে যে কেকের মৃত্যুর পরেও সক্রিয় রয়েছে ট্রোলারেরা। যখন গোটা দেশের কোটি কোটি ভক্তরা প্রিয় গায়ককে হারিয়ে শোকস্তব্ধ তখন গায়ক তথা র‍্যাপার বাদশাকে আক্রমণ করে তাঁর মৃত্যু কামনা করেছেন একনেটিজেন! যেটাদেখে রীতিমত অবাক নেটিজেনরা।\nকেকের মৃত্যুর পর একটি আবেগঘন পোস্ট শেয়ার করেন বাদশাহ। সেই পোস্টেই ওই ব্যক্তি লেখেন, ‘তুই কবে মরবি ?’ শুধু তাই নয় সাথে অশ্লীল ভাষার প্রয়োগও করেছেন। এবার এই ট্রোলের যোগ্য জবাব দিলেন বাদশাহ। ট্রোলারের সেই মন্তব্য নিজের ইনস্টাগ্রাম স্টোরিতে শেয়ার করেছেন বাদশাহ।\nএরপর বাদশাহ লিখেছেন, ‘আপনাদের জানাতে ইচ্ছা হয়, আমাদের জীবন কেমন। কেউ কেউ আমাদের সাথে একবার দেখা করতে চায় তো কেউ আবার মৃত্যু কামনা পর্যন্ত করে’। বাদশাহর প্রতি এমন কুরুচিকর মন্তব্যের তীব্র নিন্দা করেছেন নেটিজেনরা। নেটিজেনদের মতে কোনো শিল্পীকেই এভাবে অপমান করাটা উচিত নয়। আর যখন সবাই কেকের মত একজন গায়কের মৃত্যুশোক কাটিয়ে উঠছেন তখন এই ধরনের মন্তব্য নিন্দনীয়।\nপ্রসঙ্গত, মঙ্গলবার কেকের মৃত্যুর পর থেকেই শোকের ছায়া নেমে এসেছে সর্বত্র। কিভাবে গায়কের মৃত্যু হল সেই নিয়ে অনেক জলঘোলা হয়েছে ইতিমধ্যেই। পুলিশ অস্বাভাবিক মৃত্যুর মামলা করে তদন্ত করছে। সাথে সামনে এসেছে বিস্ফোরক কিছু তথ্য। মাত্রাতিরিক্ত ভিড়, অগ্নি নির্বাপক গ্যাস স্প্রে করা থেকে সময় নষ্টের মত অভিযোগ উঠছে কেকের মৃত্যুকে ঘিরে।\nশ্যুটের সময় চারপাশে অনেক লোক থাকে, সবার সামনে চুমুর দৃশ্য করতে ভাল্লাগেনা! সাফ কথা প্রভাসের


মাহীর বিরুদ্ধে মানহানির মামলা করতে পারেন ড. কামাল | মুন্সিগঞ্জের খবর\nBy Munshigonj24.com on 22/12/2018\nঐক্যফ্রন্ট নেতা ড. কামাল হোসেনকে তারেক রহমানের ভাড়াটিয়া লোক বলায় মানহানির মামলা করার প্রস্তুতি নিচ্ছেন ড. কামাল হোসেনের আইনজীবীরা। বিষয়টি নিয়ে ড. কামাল হোসেন এসোসিয়েটস এর বেশ কয়েকজন আইনজীবী নিজেদের মধ্যে কথা বার্তা চূড়ান্ত করেছেন।\nমুন্সীগঞ্জ থেকে মহাজোটের হয়ে নির্বাচন করছেন বিকল্পধারার মুখপাত্র মাহী বি চৌধুরী। শুক্রবার এক নির্বাচনী সভায় মাহী বি চৌধুরী ঐক্যফ্রন্ট নেতা ড. কামাল হোসেনকে বিএনপির ভাড়া করা লোক বলে মন্তব্য করেন। তবে এ ব্যাপারে গণফোরামের নিবার্হী সভাপতি সুব্রত চৌধুরীর সঙ্গে যোগাযোগ করা হলে তিনি বলেন, বিষয়টি নিয়ে স্যারের আইনজীবীরা কথা বলছেন।\nফুলমালা মামলায় ফাইনাল রিপোর্ট দেয়ার চেষ্টা : প্রধান আসামি বহাল তবিয়তে\nকুয়াশায় ৭ ঘণ্টা ফেরি চলাচল বন্ধ মাওয়ায়\nকলেজ শিক্ষার্থী ও দখলদারদের সঙ্গে সংর্ঘষে আহত ১৫


যেসব কারণে বিএনপির ওপর আস্থা নেই ভারতের!\nপ্রকাশিত: ১৩ জুন ২০১৮, বুধবার ০৫:৩২ পিএম | আপডেট: ১৩ জুন ২০১৮, বুধবার ০৫:৩২ পিএম\nঢাকা: ভারতের সঙ্গে সম্পর্কোন্নয়নে আস্থার ঘাটতিতে বিএনপি। প্রতিবেশী দেশটি এখনো বিশ্বাস করতে পারছে না দলটিকে। এর আগে একাধিকবার নয়াদিল্লিকে দেওয়া প্রতিশ্রুতি রক্ষা করতে পারেনি জাতীয়তাবাদী দলটি- এমন কথা চালু রয়েছে বাংলাদেশের রাজনীতিতে। যদিও বিএনপি এ অভিযোগ বরাবরই অস্বীকার করেছে।\nএ বিষয়ে সদ্য ভারত সফর শেষ করে ফেরা দলটির স্থায়ী কমিটির সদস্য আমীর খসরু মাহমুদ চৌধুরী বলেন, কথাটা ঠিক নয়। বিএনপি দুই দেশের সম্পর্কোন্নয়নে বিশ্বাসী। তাদের সঙ্গে প্রতিবেশী দেশটির ঘনিষ্ঠতা ভালোই।\nতিনি বলেন, নির্বাচনকে সামনে রেখে বিএনপি তাদের অবস্থান পরিষ্কার করে এসেছে। এখন সিদ্ধান্ত নেওয়ার বিষয় ভারতের। তবে দেশটির সাবেক কূটনীতিক বিশেষ করে বীণা সিক্রিসহ অন্যরা যেভাবে তাদের মনোভাব ব্যক্ত করতে শুরু করেছেন তাতে মনে হচ্ছে তাদের কর্মকাণ্ডের মধ্যে পরিবর্তন আসবে।\nতারা কি পরিষ্কার করে এসেছেন- জানতে চাইলে খসরু বলেন, বিএনপি চায় সব দলের অংশগ্রহণে একটি অবাধ, সুষ্ঠু ও নিরপেক্ষ নির্বাচন, যা দেশের জনগণও চায়। তারা নিজের ভোট নিজে দিতে চায়। আমীর খসরু মাহমুদ চৌধুরীর নেতৃত্বে বিএনপির প্রতিনিধিদলটি ভারত সফর করে গত রবিবার ফিরে এসেছে। তার সঙ্গে ছিলেন দলের ভাইস চেয়ারম্যান আবদুল আউয়াল মিন্টু ও আন্তর্জাতিক-বিষয়ক সহসম্পাদক হুমায়ূন কবির। তারা ভারতের থিঙ্কট্যাঙ্ক হিসেবে পরিচিত অরজারভার রিসার্চ ফাউন্ডেশন-ওআরএফ, বিবেকানন্দ ইন্টারন্যাশনাল ফাউন্ডেশন-ভিআইএফ এবং রাজীব গান্ধী ফাউন্ডেশন-আরজিএফের সঙ্গে বৈঠক করেছেন।\nখোঁজ নিয়ে জানা গেছে, বিএনপি এর আগে ভারতকে দেওয়া একাধিক ওয়াদা পূরণ করেনি। এর মধ্যে দলটির প্রতিষ্ঠাতা ও প্রয়াত রাষ্ট্রপতি জিয়াউর রহমানের বিরুদ্ধে নয়াদিল্লির অভিযোগ, তিনি ১৯৭৮ সালে ভারতকে ট্রানজিট দিতে রাজি হননি। ১৯৮০ সালে জিয়া কলকাতায় গ্যাস সরবরাহেরও প্রতিশ্রুতি দেন। কিন্তু সেটাও রক্ষা করা হয়নি। তার স্ত্রী ও সাবেক প্রধানমন্ত্রী খালেদা জিয়াও ওয়াদা ভঙ্গ করেছেন। সর্বশেষ ২০০১ সালের নির্বাচনের আগে বিজেপি সরকারের নীতিনির্ধারকদের তারেক রহমান প্রতিশ্রুতি দিয়েছিলেন, বাংলাদেশের মধ্য দিয়ে উত্তর ভারতে গ্যাস সঞ্চালনের পাইপলাইন বসাতে দেবেন। কিন্তু তিনিও বাবার মতো সে কথা রাখেননি।\nবর্তমান প্রধানমন্ত্রী শেখ হাসিনা জাতীয় সংসদে একাধিকবার বলেছেন, বিএনপি ভারতে গ্যাস রফতানির ওয়াদা করে ক্ষমতায় এসেছিল। এসব বিষয়ে জানতে চাইলে আমীর খসরু মাহমুদ চৌধুরী বলেন, সব অভিযোগ ভিত্তিহীন। ভারতের সঙ্গে বিএনপি এমন কোনো ওয়াদা করেনি। ভারত-ঘনিষ্ঠ এক সিনিয়র সাংবাদিক বলেন, খালেদা জিয়া বিরোধীদলীয় নেতা থাকা অবস্থায় দিল্লি গিয়ে দেশটির তৎকালীন প্রধানমন্ত্রীকে প্রতিশ্রুতি দিয়েছিলেন, ক্ষমতায় গেলে বাংলাদেশের ভূখণ্ড ভারতের কোনো বিচ্ছিন্নতাবাদী গোষ্ঠীকে ব্যবহার করতে দেওয়া হবে না। সে সময় ভারতের যত নেতা-নেত্রীর সঙ্গে তার দেখা হয়েছে, তাদের সবাইকে খালেদা একই কথা বলেছেন। ওয়াদা করেছেন, ভারতের জন্য অকল্যাণকর কোনো কিছু তিনি হতে দেবেন না।\nদেশটির তৎকালীন পররাষ্ট্রমন্ত্রী সালমান খুরশিদকে খালেদা জিয়া বলেছিলেন, ‘এই সফর নতুন দিনের সূচনা; পেছনে নয়, আমাদের তাকাতে হবে সামনের দিকে।’ ভারতের পররাষ্ট্রমন্ত্রীও জবাবে বলেন, ‘আমরাও গতকাল নয়, সামনের দিকে তাকাতে চাই।’\nএসব বিষয়ে ওই সাংবাদিক বলেন, কেন খালেদা জিয়াকে এমন ওয়াদা করতে হয়েছে? কেন অতীত নিয়ে তার এই ভীতি? কেন ভারতের পররাষ্ট্রমন্ত্রী খালেদার ‘গতকালের’ ঘটনা দেখতে চান না? কিন্তু বললেই কি অতীত মুছে ফেলা যায়? কারণ ১৯৯১-৯৬, ২০০১-০৬ পর্যন্ত খালেদার শাসনামলে দুই দেশের সম্পর্ক কোন অতলে পৌঁছেছিল, হিন্দু-সংখ্যালঘু নির্যাতন কী ভয়াবহ আকার ধারণ করেছিল তা সবাই জানে। ১০ ট্রাক অস্ত্র ভারতের বিচ্ছিন্নতাবাদীদের হাতে তুলে দেওয়ার ষড়যন্ত্র, বিচ্ছিন্নতাবাদীরা খালেদার ভাষায় ‘দেশপ্রেমিক’, সবই অতীত, সবই ইতিহাস, এবং সে ইতিহাস কলঙ্কময়। এমন পরিস্থিতিতে ভারত বিএনপিকে আস্থায় নিতে পারছে না।\nশুধু ভারত নয়, বিএনপি শাসনামলে চীন এবং ইউরোপীয় ইউনিয়নের সঙ্গেও সম্পর্ক নাজুক অবস্থায় পৌঁছেছিল। বিশেষ করে বাংলাদেশে তাইওয়ান সেন্টার প্রতিষ্ঠায় বিএনপির উদ্যোগে প্রচণ্ড চটেছিল চীন। সেসব ক্ষত চাইলেই মুছে ফেলা যাবে না। বিএনপি প্রতিনিধিদলের ভারত সফরের পর বিবিসির এক সাংবাদিক বাংলাদেশে একসময় হাইকমিশনার হিসেবে কর্মরত বীণা সিক্রিকে প্রশ্ন করেছিলেন, ‘বাংলাদেশে ব্যাপকভাবে প্রচলিত একটি ধারণা হচ্ছে, ভারতের কাছে আওয়ামী লীগ সবচেয়ে বেশি পছন্দের দল এবং বিএনপি ক্ষমতায় ফিরে আসুক এটি তারা চায় না।’ জবাবে তিনি বলেন, ভারত বিএনপিকে পছন্দ করে না এবং আওয়ামী লীগের প্রতিই তাদের পক্ষপাত এটা ভুল দৃষ্টিভঙ্গি। ভারত বাংলাদেশকে একটি শক্তিশালী, শান্তিপূর্ণ এবং সমৃদ্ধ রাষ্ট্র হিসেবে দেখতে আগ্রহী। ভারতের নেইবারহুড ফার্স্ট পলিসির মূল কথাও এটাই। পারস্পরিক সার্বভৌমত্বের প্রতি শ্রদ্ধা এবং পারস্পরিক অর্থনৈতিক স্বার্থের ভিত্তিতেই এটা হবে। বিএনপি প্রতিনিধিদল ভারতে এসেছে বাংলাদেশে অবাধ নির্বাচনের ব্যাপারে কথা বলতে, সে বিষয়ে মন্তব্য জানতে চাইলে বীণা সিক্রি বলেন, ভারত যে-কারো সঙ্গে কথা বলতে রাজি। কারণ তারা পিপল-টু-পিপল রিলেশনশিপে বিশ্বাসী।


হাদীস: বিছানা যার, সন্তান তার। ব্যভিচারীর জন্য রয়েছে পাথর। - নবী সাল্লাল্লাহু আলাইহি ওয়াসাল্লামের হাদীসের অনুবাদ বিশ্বকোষ\nহাদীস: বিছানা যার, সন্তান তার। ব্যভিচারীর জন্য রয়েছে পাথর।\nশ্রেণিবিন্যাস: ফিকহ ও উসূলে ফিকহ . পরিবার বিষয়ক ফিকহ . লি‘আন তথা নিজদের ওপর লানত করা .\n‘আয়িশাহ রাদিয়াল্লাহু ‘আনহু হতে বর্ণিত। তিনি বলেন, সা‘দ ইব্নু আবূ ওয়াক্কাস ও ‘আব্দ ইব্নু যাম্‘আ উভয়ে এক বালকের ব্যাপারে বিতর্ক করেন। সা‘দ রাদিয়াল্লাহু ‘আনহু বলেন, হে আল্লাহর রাসূল! এতো আমার ভাই উৎবা উবনু আবী ওয়াক্কাসের পুত্র। সে তার পুত্র হিসাবে আমাকে ওয়াসিয়্যত করে গেছে। আপনি ওর সাদৃশ্যের প্রতি লক্ষ্য করুন। ‘আব্দ ইবনু যাম‘আ বললেন, হে আল্লাহর রাসূল! এ আমার ভাই, আমার পিতার দাসীর গর্ভে জন্মগ্রহণ করে। তখন আল্লাহর রাসূলুল্লাহ সাল্লাল্লাহ আলাইহি ওয়াসাল্লাম তার চেহারার দিকে তাকিয়ে দেখতে পেলেন যে, উত্বার সাথে তার পরিষ্কার সাদৃশ্য রয়েছে। তিনি বললেন, এ ছেলেটি তুমি পাবে, হে আব্দ ইবনু যাম‘আ! বিছানা যার, সন্তান তার। ব্যভিচারীর জন্য রয়েছে পাথর। হে সাওদাহ বিনতু যাম‘আ! তুমি এর হতে পর্দা কর। ফলে সাওদাহ রাদিয়াল্লাহু ‘আনহু কখনও তাকে দেখেননি।\nজাহিলিয়্যাতের যুগে মানুষ তাদের বাঁদীদের ওপর কর নির্ধারণ করে দিতেন যা তারা ব্যভিচারের মাধ্যমে উপার্জন করত। আর সন্তান ব্যভিচারির সাথে সম্পৃক্ত করা হতো যদি তারা দাবি করত। উতবা ইব্নু আবূ ওয়াক্কাস যাম‘আ ইবন আসওয়াদের বাঁদীর সাথে ব্যভিচার করলে একটি সন্তান জন্ম লাভ করে। উতবা তার ভাই সা‘আদকে অসিয়ত করে যে, এ সন্তানটি যেন তার ভাইয়ের বংশের সাথে সম্পৃক্ত করে। মক্কা বিজয় হলে, সা‘আদ বাচ্চাটিকে তার ভাইয়ের সাদৃশ দেখে চিনতে পারে এবং তার ভাইয়ের সাথে সম্পৃক্ত করার ইচ্ছা করে। সে এবং আবদ ইবন যাম‘আ বাচ্চাটি নিয়ে বিবাদ করে। সা‘আদ তার দলীল পেশ করেন যে, তার ভাই স্বীকার করেন যে সে তার বাচ্চা এবং তাদের উভয়ের মাঝে সাদৃশ্য রয়েছে। তখন আবদ ইবনু যাম‘আ বলেন, সে আমার ভাই। আমার পিতার দাসীর গর্ভে জন্মগ্রহণ করে। অর্থাৎ তার পিতা সন্তান জন্মদাতা বাঁদীর মুনীব। সুতরাং তিনিই হলেন বিছানার মালিক। তখন আল্লাহর রাসূলুল্লাহ সাল্লাল্লাহ আলাইহি ওয়াসাল্লাম তার চেহারার দিকে তাকিয়ে দেখতে পেলেন যে, উত্বার সাথে তার পরিষ্কার সাদৃশ্য রয়েছে। এবং বাচ্চাটিকে তিনি যাম‘আর জন্য ফায়সালা করলেন। আর তিনি বললেন, বিছানা যার, সন্তান তার। ব্যভিচারীর জন্য রয়েছে পাথর ও ক্ষতি। সে সন্তান থেকে দূরে থাকবে। কারণ, মুলনীতি হলো বাচ্চা বাঁদীর মালিক যিনি বৈধ পদ্ধতিতে তার সাথে মেলামেশা করার অধিকার রাখে তার অনুসারী হবে। কিন্তু যখন বাচ্চাটিকে উতবার সাথে সাদৃশ্য দেখেন তাই তিনি তার বোন সাওদাহ বিনতে যামআহকে তার দিকে তাকাতে সতর্ক করেন। ফলে তিনি তাকে তার থেকে সতর্কতা বশত পর্দা করার নির্দেশ দেন। সুতরাং বিছানা পাওয়ার পর আলামত বা সাদৃশ্য হওয়া কোন গুরুত্ব বহন করে না।\nফিকহ ও উসূলে ফিকহ . পরিবার বিষয়ক ফিকহ . লি‘আন তথা নিজদের ওপর লানত করা .


প্রাণঘাতী বৈশ্বিক মহামারি করোনার প্রাদুর্ভাবের ব্যাপকতার মধ্যেই স্বাস্থ্যবিধি মেনে কাবা শরিফ ও মদিনায় জুমআ ও খুতবাহ অনুষ্ঠিত হবে। খুতবাহ শোনা থেকে নামাজ শেষ হওয়া পর্যন্ত প্রতিটি পর্যায়ে থাকবে সুনির্দিষ্ট দিকনিদের্শনা ও সর্বোচ্চ স্বাস্থ্য সতর্কতা এবং নিরাপত্তা ব্যবস্থা।\nআজ ১৬ জুলাই ২০২১ইং মোতাবেক ০৬ জিলহজ ১৪৪২ হিজরি (সৌদিতে) কাবা শরিফ ও মদিনায় খুতবাহ ও জুমআর নামাজ পড়ানোর জন্য হারামাইন কর্তৃপক্ষ দুইজন প্রসিদ্ধ ইমাম ও খতিব নির্বাচিত করেছেন। আজকের জুমআর খুতবাহ ও নামাজের জন্য ইমাম হিসেবে নির্বাচিত হয়েছেন-\n– কাবা শরিফের সম্মানিত প্রসিদ্ধ ইমাম, প্রখ্যাত ইসলামিক স্কলার ও খতিব শায়খ ড. আব্দুল্লাহ আওয়াদ আল-জুহানি।\n– মদিনার প্রসিদ্ধ ইমাম, বিশিষ্ট ইসলামিক স্কলার ও খতিব শায়খ ড. আব্দুল্লাহ বিন আব্দুর রহমান আল-বুয়াইজান।


নিজ সন্তান পাচার করতে গিয়ে পাবনা জেলা ছাত্রলীগের সহ-সভাপতি আটক! নিজ সন্তান পাচার করতে গিয়ে পাবনা জেলা ছাত্রলীগের সহ-সভাপতি আটক! – BDSarabela | বাংলাদেশ সারাবেলা\nনিজ সন্তান পাচার করতে গিয়ে পাবনা জেলা ছাত্রলীগের সহ-সভাপতি আটক!\nনিজের সন্তান পাচার করতে গিয়ে পুলিশের কাছে গ্রেফতার হয়েছেন পাবনা জেলা ছাত্রলীগের সহ-সভাপতি ও বেড়া উপজেলা ছাত্রলীগের ৭ নং যুগ্ন-আহ্বায়ক মোস্তফা আহমেদ সাদ্দাম।\nসরেজমিনে জানা যায় গতকাল বৃহষ্পতিবার (১৬ জুন) দুপুরে সন্তানের পিতা হোন সাদ্দাম। কাশিনাথপুর ক্রিসেন্ট হসপিটাল হতে নিজেই জনৈক বোরকা পরিহিতা এক মহিলার মাধ্যমে নিজ সন্তানকে সরিয়ে দেন। পরবর্তীতে হাসপাতাল কর্তৃপক্ষকে সন্তান পাওয়া যাচ্ছে না বলে অভিযোগ করেন।\nহাসপাতাল কর্তৃপক্ষ দ্রুত হাসপাতালে থাকা সিসিটিভি ফুটেজ দেখা যায় সাদ্দাম নিজেই নিজ সন্তান পাচার কাজের সাথে জড়িত।\nমোস্তফা আহমেদ সাদ্দাম বেড়া উপজেলা ছাত্রলীগের যুগ্ন আহ্বায়কের পাশাপাশি পাবনা জেলা ছাত্রলীগের সহ-সভাপতি হিসেবে দায়িত্ব পালন করছিলেন। তবে তার বিরুদ্ধে অনেক আগ থেকেই বিভিন্ন অভিযোগ থাকলেও অজ্ঞাত কারনে কখনো কোন ব্যবস্থা নেয়নি জেলা বা কেন্দ্রীয় ছাত্রলীগ। নিজ দলের কর্মীরাই অনেক আগ থেকেই তার অপকর্মের বিরুদ্ধে সরব ছিলেন।\nএ ব্যাপারে বেড়া উপজেলা ছাত্রলীগের আহ্বায়ক ইঞ্জিঃ মেজবাহ মোল্লা বলেন “ব্যাক্তি বিশেষের অপরাধের দায়ভার কখনো সংগঠন নেবে না।তাকে বেড়া উপজেলা ছাত্রলীগের যুগ্ন-আহ্বায়ক পদ থেকে অব্যাহতি দেয়া হয়েছে এবং জেলা ছাত্রলীগের সভাপতি না থাকায় ও ভারপ্রাপ্ত সভাপতি এখনো নির্বাচিত না হওয়ায় কেন্দ্রীয় ছাত্রলীগের সভাপতি ও সম্পাদকের কাছে অনুরোধ থাকবে ছাত্রলীগের সকল পদ থেকে যেন সাদ্দামকে আজীবনের জন্য বহিষ্কার করা হয়।”\nএ বিষয়ে পাবনা জেলা ছাত্রলীগের সহ-সভাপতি শাওন রেজা খান বাংলাদেশ সারাবেলাকে জানান “তার অপকর্মের জন্য আইনানুগ ব্যবস্থা নিতে পুলিশ প্রশাসনকে অনুরোধ জানায় এবং জেলা ছাত্রলীগের সহ-সভাপতি সাদ্দাম বিবাহিত ছিলো এটা জানার পরেও তাকে যারা পদে বহাল রেখেছে তাদের বিরুদ্ধেও সাংগঠনিক ব্যাবস্থা নিতে হবে।”\nগতকাল রাতেই মোস্তফা আহমেদ সাদ্দামকে সাথিয়া থানা পুলিশ নিজেদের হেফাজতে নেয়। শেষ খবর পাওয়া অব্দি নবজাতক সন্তানকে উদ্ধার করা হয়েছে। নারী ও শিশু পাচার আইনে তার বিরুদ্ধে প্রশাসনিক ব্যবস্থা নেয়া হচ্ছে বলে জানা গিয়েছে ।


মুজিববর্ষে মাভাবিপ্রবিতে গ্রীন ক্লাবের বৃক্ষরোপন কর্মসূচী | টি নিউজ বিডি\nHome টাঙ্গাইল মুজিববর্ষে মাভাবিপ্রবিতে গ্রীন ক্লাবের বৃক্ষরোপন কর্মসূচী\nমুজিববর্ষে মাভাবিপ্রবিতে গ্রীন ক্লাবের বৃক্ষরোপন কর্মসূচী\nমুজিববর্ষ উপলক্ষে টাঙ্গাইল মাওলানা ভাসানী বিজ্ঞান ও প্রযুক্তি বিশ্ববিদ্যালয়ে গ্রীন ক্লাবের উদ্যোগে বৃক্ষরোপন কর্মসূচী পালন করা হয়েছে। বুধবার (২২ জুলাই) দুপুর ১২টায় বিশ্ববিদ্যালয়ের বিভিন্ন যায়গায় প্রায় ৩০টি ফলজ, বনজ ও ঔষধি গাছ লাগানো হয়।\nএ সময় বিশ্ববিদ্যালয়ের ছাত্র পরামর্শ ও নির্দেশনা এর পরিচালক এবং ইএসআরএম বিভাগের অধ্যাপক ড. এ এস এম সাইফুল্লাহ, শিক্ষক সমিতির সাধারণ সম্পাদক ড. মাসুদার রহমান, জননেতা আব্দুল মান্নান হল প্রভোষ্ট অধ্যাপক ড. পিনাকী দে, ইএসআরএম বিভাগের সহকারী অধ্যাপক জসীম উদ্দিন, ক্লাবের যুগ্ম-আহবায়ক সম্রাট হোসাইন, আসলাম হোসাইন ও মাহবুবুর রহমানসহ অন্যান্য সদস্যবৃন্দ উপস্থিত ছিলেন।\nকর্মসুচির সার্বিক সহযোগিতা করেন বিভাগের চেয়ারম্যান ড. মীর মোঃ মোজাম্মেল হক।\nএ বিষয়ে মাভাবিপ্রবি গ্রীণ ক্লাবের আহবায়ক মানিক শীল বলেন, বৈশ্বিক উষ্ণায়নের সমস্যা সমাধানে বৃক্ষরোপণের বিকল্প নেই। গাছ প্রকৃতির বন্ধু। মুজিববর্ষ উপলক্ষে আমরা এ বৃক্ষরোপণ কর্মসুচি হাতে নিয়েছি।\nPrevious articleটাঙ্গাইলে বন্যা কবলিতদের মাঝে ত্রাণ বিতরণ\nNext articleসখীপুরে ইউএনও’র ছেলেসহ নতুন ৫জনের করোনা শনাক্ত


মোবারক মাহে রমজান\nমাওলানা এম এ করিম ইবনে মছব্বির০০:৩০, ০১ মে, ২০২১ | পাঠের সময় : ২.৪ মিনিট\nআজ ১৪৪২ হিজরির অষ্টদশ রমজানুল মোবারক। নফসের কামনা-বাসনাকে নিয়ন্ত্রিত করে ‘রোজা’। তাই আত্মসংযম প্রদর্শনের মাস রমজান। নবি করিম (সা.) বলেন, এটা ধৈর্যধারণ ও আত্মসংযমের মাস। প্রতিফল নিশ্চিতভাবে জান্নাত। যে ব্যক্তি আল্লাহর ওপর বিশ্বাস স্থাপন করেছে রোজা তাকে সম্বোধন করে বলে, আল্লাহপাক রাব্বুল আলামিন আজ সারা দিনের জন্য খানাপিনা তোমার ওপর হারাম করেছেন। এ সময় হালাল উপার্জিত খাদ্য এবং পানীয় তোমার জন্য জায়েজ নয়।\nরোজা বলে, আজ তোমার মালিক মহান আল্লাহপাক রাব্বুল আলামিন, তোমার যৌন ক্ষুধার ওপর বিধিনিষেধ আরোপ করেছেন। অতএব এ সময়ের মধ্যে তোমার বৈধ স্ত্রীর সঙ্গে মিলনকে হারাম ঘোষণা করেছেন। রোজা আরো বলে, সারা দিনের দুঃসহ ক্ষুধা-পিপাসার পর যখন তুমি ইফতার করবে তখন তুমি পরিশ্রান্ত হয়ে আরাম করার পরিবর্তে উলটো সালাতুত তারাবির নামাজের জন্য এবং বছরের অন্যান্য দিনের চাইতেও বেশি বেশি ইবাদত করো।\nরোজা আমাদের এটাও শিক্ষা দেয়, দীর্ঘস্থায়ী সালাতুত তারাবির নামাজ আদায়ের পর যখন বিশ্রাম করতে যাবে তখন সকাল পর্যন্ত বেহুঁশ হয়ে ঘুমিয়ে থাকবে না। শেষ রাতে উঠে তাহাজ্জুদের নামাজ আদায় করো, সুবহে সাদিকের পূর্বে সাহরি খেয়ে দেহকে শক্তিশালী করো, আরেকটি পূর্ণ দিবস রিপুর দাসত্বমুক্ত জীবনের ট্রেনিং তোমাকে গ্রহণ করতে হবে। এভাবে পুরো এক মাস ক্রমাগত নফসের তিনটি সবচেয়ে বড় এবং সর্বাপেক্ষা শক্তিশালী দাবি ও লোভ-লালসাকে একটি কঠিন নিয়মের বাঁধনে আবদ্ধ করে রাখা হয়।\nএর ফলে ব্যক্তিসত্তার মধ্যে এক বিরাট শক্তি যুক্ত হয়, যা আল্লাহর মর্জি অনুসারে নফস ও দেহের ওপর শাসনক্ষমতা চালাতে সক্ষম হয়। সারা জীবনে শুধু একবারের জন্য এ ট্রেনিং ব্যবস্থা করা হয় নাই। বরং বালেগ হওয়ার পর থেকে মৃত্যু পর্যন্ত প্রতি বছর দীর্ঘ এক মাস এ কাজে ব্যয় হয়। রিপু ও কুপ্রবৃত্তির ওপর আপন ব্যক্তিত্বের বাঁধন বছরে বছরে নবায়িত ও শক্ত হয়। ফলে আল্লাহর নির্ধারিত প্রতিটি কাজে সে তার দেহ ও যাবতীয় শক্তি নিযুক্ত করতে পারে।\nআল্লাহর সন্তুষ্টি অর্জিত হয় এমন সব ভালো কাজের চেষ্টা সে করতে পারে। আল্লাহর নিষিদ্ধ প্রত্যেকটি পাপ কর্ম রুখে দাঁড়াতে পারে এবং যাবতীয় লোভ-লালসা, আবেগ-উচ্ছ্বাসকে আল্লাহর নির্ধারিত সীমার মধ্যে আবদ্ধ রাখতে পারে। সে নিজের লাগাম নফসের হাতে ছেড়ে দেয় না, তাই নফস তাকে যে দিকে ইচ্ছা সে দিকে টেনে নিতে পারে না, প্রভুত্বে রজ্জু তার নিজের হাতে ধরে রাখে।\nনফসের যে সব লালসা যে সময় যতখানি এবং যেভাবে পূর্ণ করার অনুমতি আল্লাহপাক দিয়েছেন, সে তা নিয়ম অনুসারেই পূর্ণ করে। সে নিজ দেহ রাজ্যর ওপর এক শক্তিশালী শাসনকর্তা হিসেবে প্রতিষ্ঠিত হয়। বস্তুত মানুষের মধ্যে এ শক্তি সৃষ্টি করা রোজার মূল উদ্দেশ্য। তা অর্জিত না হলে নবি করিম (সা.) বলেছেন, শুধু খানাপিনা পরিত্যাগের মধ্যে আল্লাহর কোনো আবশ্যকতা নেই। আর এজন্য বলা হয়েছে রোজা আত্মসংযমের মাস। আর এ আত্মসংযম অর্জনের অনিবার্য ফল বা পুরস্কার হচ্ছে বেহেশত। আর এজন্য রোজাদারের ওপর আল্লাহপাক এত খুশি হয়ে থাকেন যেন রোজাদারের মুখের দুর্গন্ধ তার নিকট মৃগনাভির সুগন্ধির চেয়েও উত্তম।\nলেখক :অতিথি অনুবাদক, মক্কা আল মুকাররামাহ ও সাবেক খতিব, জাতীয় সংসদ জামে মসজিদ\nঅসুস্থ অবস্থায় রোজা: যা জানা জরুরি\nআল-কোরআনের দৃষ্টিতে রোজা রাখার বিধান\nরমজান মাসে কোরআন তেলাওয়াতের তাৎপর্য


বাংলাদেশে বুদ্ধিবৃত্তিকে 'আঁতলামি' হিসেবে গালি দেয়া হয়। নিবিষ্ট পাঠকের শুনতে হয়,কটুকাটব্য। প্রথাকে চ্যালেঞ্জ করলে জনে জনে হাসাহাসির রোল ওঠে। গ্রামের কেউ নগরের নাগরকে টপকাতে গেলে 'গোল' বাঁধে। একরোখা স্বভাবের, বিচিত চিন্তার,আর উদ্ভাবনী মননের হলে বিপত্তি বেশুমার। উপর্যুক্ত সকল বিশিষ্টতা নিয়ে চট্টলার চন্দনাইশ থেকে ঢাকা এসেছিলেন জনৈক আহমদ ছফা। তাঁর আজ জন্মদিন...। লেখালেখি দেখি যৎসামান্য,এধার ওধার। কেন তাঁর শরণ ও স্মরণ আবশ্যক?\nবঙ্গবন্ধুর প্রস্তাব প্রত্যাখানের সৎসাহস রাখেন এইজন্য? জেনারেল জিয়ার সঙ্গেও পরিচিত ছিলেন সেই সূত্রে? বর্তমান প্রধানমন্ত্রী শেখ হাসিনা তাঁকে স্বহস্থে প্রস্তুত ব্যঞ্জনে আপ্যায়িত করেছেন বলে? বেগম জিয়ার (প্রধানমন্ত্রী থাকাকালীন)পিএসকে আচ্ছামতন ধোলাই দেয়ার বিরল ক্ষমতা দেখিয়েছেন জন্য! একজন আহমদ ছফাকে ঘিরে গজিয়ে ওঠা গল্প লতিয়ে ওঠা কাহিনি আপাত দৃষ্টিতে অবিশ্বাস্য হলেও তার সবই সত্য না হলেও অসত্য অতি সামান্যই। বলা চলে ওগুলো সাহিত্যিক বর্ণনার অতিশায়নমাত্র। তিনি কেন স্মর্তব্য হবেন,যুবকরা কেন তাঁকে খুঁজবে-বুঝবে এই প্রশ্নটি অত্যন্ত প্রাসঙ্গিক।\nছফার লেখালেখি বিস্তর নয়। কিন্তু মৌলিকতার প্রশ্নে শেকড়সন্ধানী ও চিন্তা উদ্রেককারী। বিশেষত প্রবন্ধে নিজস্ব শৈলি প্রতিষ্ঠা করতে সক্ষম হয়েছেন। উপন্যাসের মধ্যেও পূর্বতন ধারার সঙ্গে আপন গতিপথকে নবাঙ্গিক দেবার প্রচেষ্টা ছিলো লক্ষণীয়। বিশ্ববিদ্যালয়ের আজকের হতশ্রী চেহারার অতুল চিত্র এঁকেছেন সেইকালে 'গাভী বিত্তান্ত' উপন্যাসে। প্রেমের নিপুণ নিকাশ করেছেন 'অর্ধেক মানবী,অর্ধেক ঈশ্বরী'গ্রন্থে। আমি এইসব প্রথাগত মূল্যায়নকে গুরুত্ব না দিয়ে ভিন্ন প্রসঙ্গে যেতে চাই।\nআহমদ ছফা ছিলেন তাঁর সমকালের শ্রেষ্ঠ পৃষ্ঠপোষক ও অবিনশ্বর দেশপ্রেমিক। অচিন ঢাকায়,অভিভাবকশুন্য তারুণ্যের ঠিকানা ছিলো আন্তর্জাতিক ছাত্রাবাস,আজিজ সুপার মার্কেট।যেখানে একজন ছফা থাকতেন। অর্থশুন্য খ্যাতিপ্রত্যাশী আর বিপুল সম্ভাবনাময়ী অজস্র যুবকের জন্যে তিনি হয়ে উঠতেন পরম আশ্রয়। সেকালের কঠিন কঠোর অনাত্মীয় ঢাকায় তার স্নেহের স্পর্শে কতজন যে লেখক শিল্পি হয়ে উঠেছে তার হিসাব করা গবেষণার বিষয়। আজকের বহু বিখ্যাত লেখকের প্রথম প্রকাশ,দারুণ বিকাশ, প্রভূত নামযশের পেছনে ছফাখ্যান জড়িত। আমার কাছে এই অতুল বিরল অভিনব ব্যক্তিত্বের ছফাকে মনে হয়েছে তাঁর টোটাল চরিত্রের শীর্ষবিন্দু।\nদেশপ্রেমের প্রশ্নে তিনি ছিলেন অনাপোস,রুদ্রমূর্তির আর দারুণ বিপ্লবী। স্বাধীনতার অব্যবহিত পরে কলকাতার গ্রন্থবেনিয়াদের একক কর্তৃত্ব খর্ব করবার কাজটি তিনি করেছিলেন কিংবদন্তিতুল্য দুঃসাহসে। ঠেকিয়ে দিয়েছিলেন পশ্চিমের পণ্ডিতদের নৈরাজ্য স্বরাট ভরাট কণ্ঠে। তাঁর শ্রেষ্ঠ গ্রন্থ 'বুদ্ধিবৃত্তির নতুন বিন্যাস' দিয়ে খুলে দিয়েছিলেন বুদ্ধিজীবীতার নামে দলদাসী মনোবৃত্তির 'চালাক' পণ্ডিতদের সারস্বত ভানের মুখোশ। যারা এইদেশের কলা খেয়ে ওই দেশের মূলা ঝুলাতে চান, ডিসকোর্সের ভেলকিতে; তাদের উদোম করে ছেড়েছেন রাস্তায়! আমাদের মাথার উপরে যারা বসে আছেন 'মহামনীষী'তকমায় তারা কতটা নীচ ও আত্মস্বার্থপর তার বিত্তান্ত খোলাসা করেই ক্ষান্ত হন নি,রুখে দিয়েছেন তাদের বহু স্বপ্নবিলাস। এইজন্য তারা কম দৌড়ান নি ছফাকে...। সব প্রকার পুরস্কার বঞ্চিত হয়েও লড়েছেন আমাদের স্বকীয়তা স্বাধীকার ও সার্বভৌম সত্তা বিনির্মাণের জন্য। এমন ন্যায়বান তেজী নির্লোভ ও স্বাধীনচেতা মানুষ আপনি কল্পনা করতে পারবেন,বাস্তব দর্শন অসম্ভব। তিনি ধর্ম নিয়ে কী ভেবেছেন,এই গুরুতর প্রশ্নটিও কেউ কেউ তুলে আনছেন। একটা বাক্য বলি, তাঁর ভেতরের 'আল্লাহ' আমার-আপনার মতন ঠুনকো বুদ্ধির মানুষের চর্মচক্ষে দৃশ্যমান নাও হতে পারে...। প্রতি শুক্রবার নিরুদ্দিষ্ট ছফাকে খুঁজতে খুঁজতে হয়রান একজন তাঁকে পেয়েছিলেন,তৎকালের বিশিষ্ট ইসলামী ব্যক্তিত্বের একান্ত সান্নিধ্যে...।\nআমরা যদি আর দুচারজন আহমদ ছফা পেতাম,এই দুঃখ জর্জর বাংলাদেশের চেহারা ভিন্ন হতে পারতো। সর্বকালের সর্বশ্রেষ্ঠ এইসব তরলায়িত শব্দবন্ধকে তার জন্যে ব্যবহার না করে বলি, তিনি সবকালের বাঙালি যুবার পরম প্রতিপাদ্য ব্যক্তিত্ব হওয়া উচিত। উচিত এইজন্য যে,এই দেশ ও এই দেশের মানুষের প্রতি তাঁর টান ছিলো যে কোন মানুষের চেয়ে নিখাদ নির্মোহ ও নিঃস্বার্থ। জন্মদিনের এই মহালগ্নে তাঁকে স্মরণ করছি পরম শ্রদ্ধায় আর অপার ভক্তিতে।\nকরোনাকালে দেশের জন্য বড় সুখবর: জার্মানিতে ওয়ালটন টিভি রপ্তানি জোরদার


Published : Thursday, 15 April, 2021 at 11:32 PM, Update: 16.04.2021 11:36:02 AM\nকরোনা ভাইরাসে আক্রান্ত বিএনপি চেয়ারপারসন খালেদা জিয়া সিটি স্ক্যান শেষে বাসায় ফিরেছেন। বৃহস্পতিবার রাত পৌনে ১১টার দিকে তিনি গুলশানের বাসভবন ফিরোজায় ফেরেন। সিটি স্ক্যান করানোর জন্য তাকে রাজধানীর এভারকেয়ার হাসপাতালে নেওয়া হয়েছিল।\nএর আগে রাত ১০টা ২৫ মিনিটের দিকে হাসপাতাল থেকে বাসার উদ্দেশে রওনা হন খালেদা জিয়া। রাত ৯টা ৪০ মিনিটের দিকে হাসপাতালে নেওয়া হয় তাকে। রাত সোয়া ৯টার দিকে ফিরোজা থেকে বের হয়েছিল খালেদাকে বহনকারী গাড়ি। খালেদা জিয়ার ব্যক্তিগত চিকিৎসক ডা. এফএম সিদ্দিকী এ তথ্য জানান।\nএর আগে ডা. এফএম সিদ্দিকী বলেন, সিটি স্ক্যান করার পর যদি দেখি বাসায় রেখে চিকিৎসা করাটা তার জন্য ভালো হবে, তখন সেটাই করা হবে। আর সিটি স্ক্যানের রিপোর্ট দেখে যদি মনে হয়, কয়েকদিনের জন্য তাকে হাসপাতালে রেখে অবজারভেশন করব, তখন সেটাই করা হবে। অর্থাৎ সিটি স্ক্যানের রিপোর্টের ওপর নির্ভর করছে খালেদা জিয়ার চিকিৎসা কোথায় হবে। এভারকেয়ার হাসপাতালে খালেদা জিয়ার সঙ্গে ছিলেন তার ব্যক্তিগত চিকিৎসক ও দলের ভাইস চেয়ারম্যান ডা. জাহিদ হোসেন।\nআরও সংবাদ বিষয়: সিটি স্ক্যান খালেদা জিয়া এভারকেয়ার হাসপাতাল


খাদ্য সহায়তা চেয়ে জাতীয় হেল্পলাইন ৩৩৩ নম্বরে ৩ লাখ কল - Prime TV Bangla\nঅসহায়কে সরকার খাদ্য সহায়তা দেবে এমন ঘোষণার পর জাতীয় হেল্পলাইন ৩৩৩ তে খাদ্য কল দিয়েছে প্রায় ৩ লাখ মানুষ। গত ২৫ এপ্রিলের পর থেকে ৩০ এপ্রিল পর্যন্ত এসব কল আসে বলে জানায় সংশ্লিষ্টরা। তবে এসব কলের মধ্যে অধিংকাংশই যাচাই বাছাইয়ে বাদ পড়ে। প্রকৃত খাদ্য সহায়তা প্রার্থীদের তথ্য মাঠ প্রশাসনে পাঠানো হয়। সংশ্লিষ্ট উপজেলা নির্বাহী কর্মকর্তা সরজমিন সেই তথ্য যাচাই বাছাই করে বাড়ি বাড়ি খাদ্য সহায়তা পৌঁছে দিয়েছেন।\nসরকারি তথ্যসূত্র বলছে, যারা কল দিচ্ছেন তাদের মধ্য থেকে যাচাই বাছাই করে যোগ্য বিবেচিত হওয়ায় প্রায় ১৬ হাজার আবেদনকারীর তথ্য মাঠ প্রশাসনের কাছে পাঠানো হয়েছে। মাঠ প্রশাসনের কর্মকর্তারা সরজমিন আবেদন যাচাই করে ২ হাজার ৫৭৭টি পরিবারের কাছে খাদ্য সহায়তা পৌঁছে দিয়েছে।\nকরোনাভাইরাসের বিস্তার রোধে ১৪ই এপ্রিল থেকে জনসাধারণের কার্যাবলী ও চলাচলে বিধিনিষেধ আরোপ করে সরকার। এ পরিস্থিতিতে কর্মহীন হয়ে পড়া এবং দুস্থ নাগরিকদের কাছে মানবিক সহায়তা হিসেবে বিতরণের জন্য নগদ অর্থ বরাদ্দ দেয়া হয়। এ ছাড়া দুর্যোগ ব্যবস্থাপনা অধিদপ্তরের বরাদ্দকৃত ও পূর্বে মজুতকৃত অর্থ থেকে খাদ্য সহায়তা হিসেবে চাল, ডাল, তেল, লবণ ও আলু বিতরণের জন্য জেলা প্রশাসকদের নির্দেশ দেয়া হয়। রবিবার দুর্যোগ ব্যবস্থাপনা ও ত্রাণ প্রতিমন্ত্রী ডা. মো. এনামুর রহমান এক সংবাদ সম্মেলনে বলেন, কোনো মধ্যবিত্ত পরিবার যদি খাদ্য সংকটে থাকেন তবে তিনি ৩৩৩ নম্বরে কল দিলে তার বাসায় খাবার পৌঁছে যাবে।\nগেল ২৭ এপ্রিল নেত্রকোনা থেকে ৩৩৩ তে কল করে ত্রাণ দাবি করেন দুইজন ব্যক্তি। পরে ত্রাণ নিয়ে মাঠ পর্যায়ের প্রশাসন রাতের আঁধারে ত্রাণ নিয়ে দেখেন একজন ঠিকাদার, অপরজন ব্যবসায়ী। মজা করে ৩৩৩ নম্বরে ফোন করে সরকারি ত্রাণ চান চেয়েছেন বলে জানান তারা। এরপর ভ্রাম্যমাণ আদালত বসিয়ে ওই দুই ব্যক্তিকে ২৮ হাজার টাকা জরিমানা করা হয় ও একজনকে অন্য জনের কান ধরে উঠাবসা করানো হয়। এরকম ঘটনা উঠে আসছে দেশের বিভিন্ন স্থানে। অনেকেই কল দিয়ে পরীক্ষা করছেন, কল দিলে সত্যিই ত্রাণ আসে কি না।\nজানা গেছে, ত্রাণ সহায়তা ছাড়াও সারাদিন বিভিন্ন কল আসতে থাকে। এদের মধ্যে অনেকেই নানা ধরনের কথা বলে সময় নষ্ট করেন। এতে করে যারা প্রকৃত সমস্যা কিংবা প্রয়োজনে কল করেন, তাদেরকে দীর্ঘ সময় অপেক্ষায় থাকতে হয়। বিশেষ করে ত্রাণের ঘোষণা আসার পর কলের সংখ্যা বেড়ে গেছে।\nজরুরি সাড়াদান কেন্দ্র সূত্রে জানা গেছে, জাতীয় হেল্পলাইন ৩৩৩-এর মাধ্যমে প্রাপ্ত তথ্য যাচাই-বাছাইয়ের পর স্থানীয় প্রশাসন গতকাল বৃহস্পতিবার পর্যন্ত ২ হাজার ৫৭৭টি পরিবারের কাছে খাদ্য সহায়তা পৌঁছে দিয়েছে। উপজেলা নির্বাহী কর্মকর্তা কিংবা স্থানীয় জনপ্রতিনিধি এ সহায়তা পৌঁছে দেন। ৩৩৩ হেল্পলাইনটি বর্তমানে মন্ত্রিপরিষদ বিভাগ এবং তথ্য ও যোগাযোগ প্রযুক্তি (আইসিটি) বিভাগের বাস্তবায়নাধীন ও ইউএনডিপি’র সহায়তায় পরিচালিত এসপায়ার টু ইনোভেট (এটুআই) প্রোগ্রামের আওতায় পরিচালিত হচ্ছে।\nএটুআই প্রকল্প কর্মকর্তা দিদার কিবরিয়া বলেন, ২৫শে এপ্রিল থেকে ৩০ এপ্রিল পর্যন্ত ৩৩৩ নম্বরের খাদ্য সহায়তা আইভিআরে ফোনকল এসেছে ৩ লাখ ৯৫ হাজার ৯৬২টি। যারা কল দিয়েছেন তাদের অনেকেই শুধুমাত্র ত্রাণ সংক্রান্ত তথ্য চেয়েছেন। কলকারীর মধ্য থেকে ত্রাণ গ্রহণের যোগ্য বিবেচনা করতে ৪টি প্রশ্ন করা হয়। প্রশ্নের সঠিক উত্তর দিতে পারলেই যাচাই বাছাই করা হয়। এসব কল থেকে প্রক্রিয়াকরণের মধ্য দিয়ে বাছাইয়ের পর প্রকৃত সহায়তাপ্রার্থীর সংখ্যা ছিল প্রায় ১৬ হাজার। যাচাই বাছাইয়ের পর ১৬ হাজার ব্যক্তির তথ্য মাঠ প্রশাসনের কাছে পাঠানো হয়েছে।\nনাগরিকদের সরকারি-বেসরকারি বিভিন্ন তথ্যসেবা প্রদানে ২০১৮ সালে যাত্রা শুরু করে জাতীয় হেল্পলাইন ৩৩৩। ২০১৮ সালের ১২ই এপ্রিল থেকে চলতি ১৭ই এপ্রিল পর্যন্ত তিন বছরে ৩৩৩ নম্বরে প্রায় ৩ কোটি ফোনকল গ্রহণ করা হয়েছে। এর মধ্যে ২১ হাজারের বেশি বিভিন্ন সামাজিক সমস্যা, ৬ হাজারের অধিক বাল্যবিবাহ প্রতিরোধ, প্রায় ২০ লাখ সরকারি কর্মকর্তাদের তথ্য প্রদান এবং ৪ লাখ নাগরিক সেবার পদ্ধতি সম্পর্কে তথ্য গ্রহণ করা হয়েছে। মোট ফোনকলের মধ্যে সামপ্রতিক সময়ে ৫০ লাখের বেশি কল এসেছে শুধু করোনা বিষয়ক। স্বেচ্ছাসেবী বিশেষজ্ঞ চিকিৎসকদের মাধ্যমে টেলিমেডিসিন সেবা দেয়া হয়েছে প্রায় পাঁচ লাখ নাগরিককে। ২০২০ সালে করোনাকালীন সময়ে ত্রাণ সাহায্য চেয়ে কল এসেছে ১৮ লাখের বেশি। যথাযথ পদক্ষেপের জন্য এসব তথ্য মাঠ প্রশাসনের কাছে পৌঁছানো হয়েছে।\nঅবশ্য এই সেবাটি গত বছরের ৩১শে অক্টোবর বন্ধ করে দেয়া হয় এবং এ বছর ২৫শে এপ্রিল পুনরায় চালু করা হয়। এটুআই প্রকল্পের কমিউনিকেশনস অ্যান্ড মিডিয়া আউটরিচ কনসালট্যান্ট আদনান ফয়সল বলেন, মধ্যবিত্ত মানুষ তাদের কষ্টের কথা কারো কাছে বলতে পারে না, তারা ফোনের মাধ্যমে তাদের অসহায়ত্বের কথা আমাদের জানাচ্ছে। আমরা তাদের তথ্য মাঠ প্রশাসনের নিকট পাঠাচ্ছি এবং তারা যাচাই বাছাই করে ত্রাণ পৌঁছে দিচ্ছেন। এ ছাড়াও প্রাকৃতিক দুর্যোগ এবং অন্যান্য জরুরি পরিস্থিতিতেও প্ল্যাটফরমটিতে নাগরিকদের ফোন কলের সংখ্যা বেড়ে যায়। বর্তমানে হেল্পলাইন এজেন্ট, স্বেচ্ছাসেবক ডাক্তার এবং মাঠ পর্যায়ের কর্মকর্তাদের সহযোগিতায় এই কার্যক্রম পরিচালনা করা হচ্ছে।\nকাপাসিয়ায় তিনজন মাংস ব্যবসায়ীকে জরিমানা


শ্রাবন্তীর বিয়ে ভাঙার গুঞ্জন\n| প্রকাশিত : ২১ আগস্ট ২০১৭, ১৫:১৪\nটালিউড কয়দিন ধরে শ্রাবন্তীর বিয়ে ভাঙার গুঞ্জন শোনা যাচ্ছে। অনেকেই বলছেন কৃষেণ ব্রজের সঙ্গে শ্রাবন্তীর আর কোনো সম্পর্ক নেই। যদিও এই গুঞ্জনের সত্যতা মেলেনি। কিন্তু তাদের মধ্যে সম্পর্কটা আগের মত নেই সেটা স্পষ্ট।\nশ্রাবন্তী সম্পর্কে তার ঘনিষ্ঠদের অনুযোগ, তিনি কোনও সম্পর্কে জড়ালে নিজের দিকটা একেবারেই দেখেন না। তারা মনে করেন, যেকোনো সম্পর্কে শ্রাবন্তী নিজেকে বড় বেশি উজাড় করে দেন। পরিচালক রাজীবের সঙ্গে বিয়ের পর পাঁচ বছর আর সিনেমা করেননি তিনি। কৃষেণের সঙ্গে বিয়ের পর কীভাবে তাকে নিয়ে ছবি বানানো যায় সেই জন্যে প্রচুর খেটেছেন তিনি, নিজের স্টার স্ট্যাটাস অগ্রাহ্য করে। বারবার চেষ্টা করেছেন সুপার মডেল স্বামীকে কীভাবে লঞ্চ করানো যায় বাংলা সিনেমায়।\nএমনকী শোনা যায়, গত বছর জুলাই মাসে কলকাতার পাঁচতারা হোটেলে যখন তার আর কৃষেণের রেজিস্ট্রি বিয়ে হয়, সেই অনুষ্ঠান তারপর ডিনার সব কিছুর আর্থিক দায়িত্ব নিয়েছিলেন নায়িকা নিজে। খবর ছিল, গত বছর রেজিস্ট্রি হলেও এবছর ঘটা করে কোনও পাঁচতারা হোটেলে দম্পতি অফিশিয়াল রিসেপশন দেবেন। তা হলে এখন ভাঙনের প্রশ্ন উঠছে কেন? শুধু ভাঙন না। শ্রাবন্তী নাকি ডিভোর্স ফাইল করেছেন এমন খবরও টালিগঞ্জের বাতাসে উড়ছে। এটা কি রটাচ্ছে নিন্দুকেরা? উত্তর, না। এর মধ্যে কিছু সত্যতাও রয়েছে।\nঘটনার সূত্রপাত সূত্রপাত ফেসবুক। প্রায় দু’মাস আগে থেকেই শ্রাবন্তীর বর, সুপারমডেল কৃষেণ, শ্রাবন্তী বা শ্রাবন্তীর ছেলে ঝিনুকের সঙ্গে ছবি আপলোড না করে নিজের লোকজনের সঙ্গে ছবি আপলোড করা শুরু করেন। প্রথম দিকে কেউ গা করেনি। কিন্তু যখন ব্যাপারটা প্রায় রোজকার ঘটনাতে গিয়ে পরিণত হয়, তখন প্রথম ভ্রু কুঁচকানো শুরু হয় ইন্ডাস্ট্রিতে। এর মধ্যে অবশ্যই আরও একটা তথ্য দেওয়া প্রয়োজন। বিয়ের পরেই শ্রাবন্তী নিজে উদ্যোগ নিয়ে প্রযোজক অশোক এবং হিমাংশু ধানুকার সঙ্গে একটা মিটিং করে একটা ছবিও অ্যানাউন্স করেন যেখানে হিরো-হিরোইন হিসেবে অভিনয় করার কথা ছিল ওদের দু’জনের। তার পরেই ‘কফি হাউস’—এ যুগ্মভাবে তারা ইন্টারভিউ দেন। ছবির প্রিপারেশনের জন্য ফ্ল্যাটের গোটা ড্রয়িংরুমটাই জিমে পরিণত করেছিলেন কৃষেণ। সেখানে বসেই তাদের প্রেম কাহিনির কথা বলেন ওরা দু’জন। দুর্দান্ত হ্যাপি কাপল মনে হয়েছিল তাদের।\nতারপর? শোনা যায়, যে ছবিটা তারা একসঙ্গে করবেন বলে ঠিক করেছেন সেই ছবির অর্ধেক ফান্ডিং জোগাড় করার কথা ছিল কৃষেণের। তাদের ঘনিষ্ঠ বন্ধুবান্ধবদের সঙ্গে কথা বলে যা জানা গিয়েছে, সেই টাকা জোগাড় করতে অক্ষম হন কৃষেণ। তখন শ্রাবন্তী নিজে চেষ্টা করেন। তারপর ওদের দু’জনের মধ্যে কী হয়েছে সেটা ধোঁয়াশা। এর কিছুদিন পর থেকে তারা আলাদা আলাদা থাকতে শুরু করেন। শ্রাবন্তী থাকছেন তার বাবা মা ও ছেলের সঙ্গে। কৃষেণ নিজের পরিবারের সঙ্গে। ওদের দু’জনের মধ্যে, সব কিছু যে ঠিকঠাক নেই তা আরও পরিষ্কার হয়ে যায় শ্রাবন্তীর জন্মদিনের দিন। ১৩ আগস্ট। যারা জানতেন ঝামেলা চলছে তারা ভেবেছিলেন স্বামী-স্ত্রীতে এগুলো হয় আবার কেটে যায়। অথচ তার জন্মদিনেও কৃষেণকে না দেখে এরা যথেষ্ট আশ্চর্য হন। শ্রাবন্তীও নাকি কিছু ঘনিষ্ঠ বন্ধুবান্ধবদের কাছে দুঃখ করেছেন, বারবার সম্পর্ক সংক্রান্ত তার এই দুর্ভোগে পড়া নিয়ে।\nকৃষেণ অবশ্য ডিভোর্সের কথাটা একেবারে উড়িয়ে দিয়েছেন। তিনি এ নিয়ে বলেন, ‘দেখুন কিছু ডিফারেন্সেস হয়েছিল হুইচ উই হ্যাভ সর্টেড। আমরা ঠিক করে নিয়েছি কথা বলে। ফেসবুকে কেন আমি আমার পরিবারের সঙ্গে ছবি দিচ্ছি, শ্রাবন্তীর সঙ্গে নয়, এই নিয়ে যদি কিছু মানুষ দুইয়ে দুইয়ে পাঁচ করেন সেটা তাদের প্রবলেম। আমাদের নয়। আমরা ডিভোর্স করছি খবরটা মিথ্যা।’\nঅন্য দিকে শ্রাবন্তীর কাছে সম্পর্কছেদের কথা জানতে চাইলে তিনি বলেন, ‘এই বিষয়ে কথা বলতে চাইনা। আমি বুঝতে পারছি না কে বা কারা আমার ব্যক্তিগত জীবন নিয়ে এতটা ইন্টারেস্টেড? আমরা সেলিব্রিটি বলে কি আমাদের কোনও ব্যক্তিগত জীবন নেই? প্রেস তো শুধু খবর করেই খালাস। তারপর আমাদের ফ্যামিলি আছে, আমাদের ব্যক্তিগত জীবন আছে। সেগুলো যখন অ্যাফেক্টেড হবে, তখন কি প্রেস কিছু করবে আমাদের জন্য? আমি এই ব্যাপারে কিছু বলতেই চাই না। এখন মন দিয়ে কাজ করছি, তার মধ্যেও এই নতুন একটা ঝামেলা ইচ্ছাকৃত শুরু করা হচ্ছে আমাকে নিয়ে।’


জমিয়াতুল মোদার্রেছীন কালিগঞ্জ উপজেলার কমিটি গঠন - ডেইলি সাতক্ষীরা\nHome » জমিয়াতুল মোদার্রেছীন কালিগঞ্জ উপজেলার কমিটি গঠন\nজমিয়াতুল মোদার্রেছীন কালিগঞ্জ উপজেলার কমিটি গঠন\nআগ ১৬, ২০১৮0মন্তব্য 70 ভিউ\nবৃহস্পতিবার বাংলাদেশ জমিয়াতুল মোর্দারেছীন কালিগঞ্জ উপজেলা শাখার উদ্যোগে বেলা ১১টায় নাছুরুল উলুম মাদ্রাসা মিলনায়তনে জেলা সভাপতি অধ্যক্ষ এ.এ.এম ওজায়রুল ইসলামের সভাপতিত্বে মাদরাসা শিক্ষকদের এক সাধারণ সভা অনুষ্ঠিত হয়। সভায় উপস্থিত ছিলেন, জেলা জমিয়াতের সাবেক সভাপতি অধ্যক্ষ মোঃ শামছুর রহমান, জেলা সাধারণ সম্পাদক আলহাজ্ব মাও. মো: আলতাফ হোসেন, সাংগঠনিক সম্পাদক আলহাজ্ব মাও. মো: আব্দুর রউফ প্রমুখ। সভায় জেলা সেক্রেটারী ৩৭ সদস্যের কালিগঞ্জ উপজেলা কমিটি ঘোষনা করেন। সভাপতি মাও. মোঃ নজরুল ইসলাম, সহ-সভাপতি মাও. রমিজউদ্দীন, মাও. ছফিউল্লাহ হাবিবী, মাও. মুনছুর উদ্দীন। সাধারণ সম্পাদক মাও. ছফিউল্লাহ, যুগ্ম সাধারণ সম্পাদক মোঃ ইদ্রিস আলী, মোঃ ফারুক হোসেন, সহ-সাধারণ সম্পাদক মোঃ আব্দুল হান্নান, কাজী মিজানুর রহমান, মো আজিজুল ইসলাম, সাংগঠনিক সম্পাদক মাও. মনিরুজ্জামান, সহ-সাংগঠনিক সম্পাদক,মোঃ রমজান আলী, মোঃ হাবিবুর রহমান, প্রচার সম্পাদক মোঃ ইমদাদুল হক, সহ-প্রচার সম্পাদক মোঃ নূরুজ্জামান, দপ্তর সম্পাদক মাও. মোঃ আবু মুছা, কোষাধ্যক্ষ মোঃ রফিকুল ইসলাম, ক্রীড়া ও সংস্কৃতি সম্পাদক মোঃ আমিরুল ইসলাম, শিক্ষা ও প্রশিক্ষণ সম্পাদক মোঃ আমিনুর রহমান, সহ-শিক্ষা প্রশিক্ষক সম্পাদক মাও. শামছুদ্দিন , শিক্ষক-কর্মচারী কল্যাণ সম্পাদক মোঃ মোমেন আলী, ছাত্র বিষয়ক সম্পাদক মোঃ নওশের আলী, তথ্য ও গবেষণা সম্পাদক মোঃ হোসেন আলী। এছাড়া ১১জন নির্বাহী সদস্য শেখ শফিকুল ইসলাম, মোঃ আয়ুব হোসেন, মোঃ আব্দুল কুদ্দুস, মোঃ আব্দুল আজিজ, মোঃ আব্দুর রহমান, মোঃ আব্দুর রকিব, মোঃ আবুল কালাম, মোঃ মুনছুর রহমান, এস এম সাইফুল্লাহ, মোঃ আফতাবুজ্জামান, মোঃ আনজিল হোসেন। প্রেস বিজ্ঞপ্তি\nসদর উপজেলা চেয়ারম্যান কন্যা ইকরা’র প্রশংসনীয় সাফল্য\nআওয়ামীলীগ সরকার ক্ষমতায় থাকলে একটি মানুষও গৃহহীন থাকবে না —ঐচ্ছিক তহবিলের চেক বিতরন কালে ডা. রুহুল হক এমপি।


বাঙলাভাষার প্রথম নারী সিরাত রচয়িতা | Fateh24\nবাঙলাভাষার প্রথম নারী সিরাত রচয়িতা\nবিশ শতকের গোড়ার কথা। চন্দ্রদ্বীপের এক বনেদি বাড়ি ‘ফ্লোরা হাউজ’। গভীর রাত, বাড়ির সবাই ঘুমিয়ে পড়েছে। শুধু বাড়ির বড় মেয়েটি একমনে বসে কিছু লিখে চলেছেন। দু বছর আগেও তিনি নিয়মিতই এ বাড়িতে থাকতেন; কিন্তু এখন কি আর তা সম্ভব! ১৯১৪ সালে তিনি বউ হয়ে চলে যান ঢাকার আরেক বনেদি পরিবারে, ২৬ বছর বয়সে! সেকালে, সেই বিশ শতকের গোড়ায়, ২৬ বছর বয়সে বিয়ের কথা ভাবা যায়! তবে আমাদের এই নতুন বউটির বয়স বেশি হলে হবে কী, এই বয়স কেবল হাওয়া-বাতাস খেয়ে খেয়ে বাড়েনি। সে যুগে মেয়েদের পড়াশোনা ও জ্ঞানচর্চার সুযোগ ছিলো একেবারেই সীমিত; একদম ছিল না বললেও ভুল বলা হবে না বোধহয়। কিন্তু আমাদের এই বধূটি বাপের বাড়িতে বসেই শিখেছিলেন উর্দু ও ফার্সিভাষা। প্রচণ্ড জ্ঞানপিপাসু এই বধূটি বিয়ের আগেই টুকটাক লিখতে শুরু করেন। বিয়ে তার হয়েছে মোটে দুই বছর; কিন্তু জ্ঞানপিপাসা আর লেখার আগ্রহ একটুও কমেনি; বরং পণ্ডিত জামাই পেয়ে তা বেড়ে গেছে আরো শতগুণ; বিয়ের মাত্র দুই বছরের মাথায়ই, জামাইয়ের কাছে ইংরেজিও শিখে ফেলেছেন তিনি।\nবধূটির নুন-মশলার গন্ধমাখা কাঁকনপরা হাত নির্লিপ্তভাবে লিখে চলেছে। তার চারপাশে ছড়িয়ে-ছিটিয়ে আছে কিছু উর্দু-ফার্সি-ইংরেজি বই; তিনি আরবি জানেন না, বৈরী জগত-সংসারের নানান কাজের ফাঁকে শিখতে পারেননি, নইলে আরবি বইও থাকতো হয়তো! এসব বই তাকে জোগাড় করে দিয়েছেন ছোট দেওর মৌলবি আবুল বতুল মুহম্মদ নূরুল হক। ছেলেটা তাকে অনেক সাহায্য করেছে; সে-কথা লিখে, তার নামের পাশে লিখলেন আশীর্বাদবাক্য— ‘তালা ওমরহু’ (তিনি দীর্ঘজীবী হোন)। এভাবে ১৯১৬ সালে, অক্টোবরের গভীর রাতে, চন্দ্রদ্বীপের বনেদি বাড়ি ‘ফ্লোরা হাউস’-এ বসে, বধূটি লিখে শেষ করলেন তার জীবনের প্রথম বইটির ভূমিকা, যে বইটি পরবর্তীতে ইতিহাসে চিহ্নিত হবে নারীলিখিত প্রথম সিরাতগ্রন্থ বা নবীর জীবনী হিশেবে, যে বইয়ের প্রশংসা করে চিঠি লিখবেন স্বয়ং রবীন্দ্রনাথ! বইটির নাম ‘স্বর্গের জ্যোতিঃ’, বাঙলাভাষায় কোনো নারীর লেখা প্রথম সিরাতের বই। আর বধূটির নাম বেগম সারা তয়ফুর (১৮৮৮-১৯৭১), বাঙলাভাষার প্রথম নারী সিরাতলেখিকা।\nতার আসল নাম নূরুন নেসা সারা খাতুন। যদিও, সিরাত-গবেষক নাসির হেলাল তার ‘বাংলা ভাষায় সিরাত চর্চা’ শীর্ষক রচনায় তার আসল নাম লিখেছেন হুরায়ূন্নিসা সারা খাতুন। সারা খাতুনের জন্ম ১৮৮৮ সালে, বরিশাল শহরে। তার বাবা মজহার হোসেন নূর আহম্মদের আদিবাড়ি ছিল ঢাকার নওয়াবগঞ্জ থানার নয়াবাড়িতে। তার মা ছিলেন শেরে বাংলা এ কে ফজলুল হকের বড় বোন। অর্থাৎ, সম্পর্কে সারা খাতুন ছিলেন শেরে বাংলার ভাগ্নি।\nছোটবেলা থেকেই তিনি ছিলেন স্বাধীনচেতা। পড়াশোনা আর লেখালেখিতে তার ছিল সীমাহীন আগ্রহ। বেশ অল্প সময়েই তার লেখা সে সময়ের বিখ্যাত পত্রিকা ‘সওগাত’, ‘নব-নূর’ ইত্যাদিতে প্রকাশ পেতে থাকে। ১৯১৪ সালে, ২৬ বছর বয়সে, তার বিয়ে হয় লেখক, ঐতিহাসিক, পুরাতাত্ত্বিক এবং বাঙলায় নারীশিক্ষার অন্যতম অগ্রপথিক, ‘Glimpses of old Dhaka’ বইয়ের লেখক সৈয়দ মোহাম্মদ তয়ফুরের সাথে। নূরুন নেসা সারা খাতুন থেকে তিনি হয়ে যান বেগম সারা তয়ফুর। সৈয়দ তয়ফুর ছিলেন তৎকালীন ঢাকার সুশীল সমাজের অন্যতম সদস্য। ‘Dacca’ থেকে ‘Dhaka’—বানানে এই উল্লেখযোগ্য পরিবর্তনের নেপথ্যে ছিলেন তিনি। বিদ্বান ও পণ্ডিত জামাইয়ের সাহচর্যে সারার শেখার আগ্রহ শত গুণে বেড়ে যায়। রক্ষণশীল শ্বশুরবাড়ির শত ব্যস্ততা ও বাধা-বিপত্তি সত্ত্বেও তিনি বিয়ের মাত্র ২ বছরের মধ্যেই জামাইয়ের কাছে ইংরেজি শিক্ষার পাঠ নেন। সেই শিক্ষা তিনি কাজে লাগিয়েছিলেন তার প্রথম বইয়েই, সলজ্জ কৃতজ্ঞতায় বইয়ের ভূমিকায় স্বীকার করেছেন জামাইয়ের ঋণ।\nবিয়ের মাত্র দুই বছরের মাথায়, ১৯১৬ সালের ১লা অক্টোবর, তিনি লিখে শেষ করেন তার প্রথম বই ‘স্বর্গের জ্যোতিঃ’, যেটি ১৯১৭ সালে বরিশাল থেকে প্রথম প্রকাশিত হয়। পরে, ১৯৬৩ সালে, বইটি বাঙলা একাডেমি থেকে পুনরায় প্রকাশিত হয়। একাডেমির এই সংস্করণের আগেই বইটি যে ব্যাপকজনপ্রিয়তা পেয়েছিল, এর প্রমান এই যে, সেই একাডেমি সংস্করণটি ছিল বইটার পঞ্চম মুদ্রণ, এর আগে এই বইয়ের কমপক্ষে চারটি মুদ্রণ শেষ হয়েছিল। একাডেমি-সংস্করণের ভূমিকায় সৈয়দ আলী আহসান লিখেছিলেন—‘…যে সমস্ত মুসলিম মহিলা সাহিত্যিক বাংলা সাহিত্য-সাধনায় সমুজ্জ্বল কীর্ত্তি স্থাপন করেছেন, সাহিত্যের ঐতিহাসিক তাৎপর্য নিরূপণে তাদের সাহিত্যকৃতির সঙ্গে আমাদের সম্যক পরিচয় হওয়া প্রয়োজন।’ ৭০ পৃষ্ঠার সেই সংক্ষিপ্ত বইটি ‘বালকবালিকাগণের’ উপযোগী করে লেখা হলেও, গুণে-মানে তা ছিল যে কোনো রসোত্তীর্ণ রচনার সমকক্ষ। আর সেজন্যেই, রবীন্দ্রনাথ স্বয়ং পত্র লিখে প্রশংসা করেছিলেন বইটির। যে সাতজনমাত্র মুসলিম নারীকে রবীন্দ্রনাথ পত্র লিখেছিলেন, সারা তয়ফুর তাদের মধ্যে অন্যতম। মৌলবী মুজিবুর রহমান সম্পাদিত ‘The Mussalman’ পত্রিকার ১৯৫৮ সালের ২৫ অক্টোবর প্রকাশিত সংখ্যা এবং পরপর আরো কয়েকটি সংখ্যায়, বইটির যে বিজ্ঞাপন ছাপা হয়, সেখানে এই বই সম্পর্কে রবীন্দ্রনাথের চিঠির এই অংশ মূদ্রিত হয়—‘আপনার ‘স্বর্গের জ্যোতিঃ’ গ্রন্থখানি পাঠ করিয়া আনন্দিত হইলাম, ইহার ভাষা ও রচনা সুন্দর হইয়াছে। বাংলা ভাষায় এরূপ গ্রন্থের অভাব ছিল, আপনি তাহা দূর করিয়াছেন। ‘পাঠক সমাবেশ’ থেকে প্রকাশিত ‘রবীন্দ্র-রচনাবলী’র তেইশতম খণ্ডে এই চিঠি স্থান পেয়েছে। কাব্যিক গদ্যে লেখা সেই বইটি বাঙলাসাহিত্যের ইতিহাসে প্রথম কোনো নারীকর্তৃক লিখিত সিরাতগ্রন্থ।\nসারা তয়ফুরের সাহিত্যজীবন ছিল সমৃদ্ধ। ঢাকার সাহিত্যসমাজে তিনি ছিলেন পরিচিত মুখ৷ ‘বঙ্গীয় মুসলিম সাহিত্য পত্রিকা’, ‘আল ইসলাম’, ‘সওগাত’, ‘নূর-নামা’ ইত্যাদি পত্রিকায় তিনি নিয়মিত লিখতেন। বেগম সুফিয়া কামালসহ অনেক নারী তৎকালীন যেসব মুসলিম নারীর লেখালেখি থেকে অনুপ্রেরণা পেয়েছিলেন, বেগম সারা তয়ফুর ছিলেন তাদের মধ্যে অন্যতম। ‘সওগাত’ পত্রিকার ১৩৩৩ সালের ভাদ্র সংখ্যায় মোহাম্মদ আব্দুল হাকীম বিক্রমপুরীর লেখা ‘বঙ্গ সাহিত্যে মুসলমান মহিলা’ শীর্ষক রচনায় সারা তয়ফুরের নাম গুরুত্বের সাথে উল্লেখ করা হয়েছিল। বেগম রোকেয়ার পরে যে নারীরা তৎকালীন সমাজে প্রচলিত নানান অন্যায়ের বিরুদ্ধে বিদ্রোহ করেছিলেন, সারা তয়ফুর ছিলেন তাদের অন্যতম। বিয়ের পরে তার সামাজিক ও রাজনৈতিক কার্যক্রম আরো বেড়ে যায়। ১৯২২ সালে তিনি লীলা নাগ-প্রতিষ্ঠিত ‘দীপালী সংঘ’-এর সদস্য হয়েছিলেন, তিনি এ সংঘের ‘শিল্প মেলা’-র সক্রিয় সদস্য ছিলেন। একই সময়ে তিনি বেগম রোকেয়া পরিচালিত ‘আঞ্জুমানে খাওয়াতিনে ইসলাম’-এ সক্রিয়ভাবে যোগদান করেন। ১৯৩৯ সালে, মুসলিম মহিলাদের ধর্মীয় অনুষ্ঠানে অংশগ্রহণের অধিকার প্রতিষ্ঠার লক্ষ্যে, বেগম সারা তয়ফুরের নেতৃত্বেই মুসলিম মহিলারা ঈদের নামাজে অংশগ্রহণ করেন। ড. মুহম্মদ শহীদুল্লাহর ইমামতিতে, কার্জন হলের পশ্চিমের মাঠে এই নামাজ অনুষ্ঠিত হয়। তিনি ছিলেন যুগপৎ লেখিকা ও সমাজসেবিকা। সামাজিক কর্মকাণ্ডে তার অবদানের জন্য দেশবিভাগের কিছু পূর্বে ইংরেজ সরকার তাকে ‘কাইজার-ই-হিন্দ’ উপাধিতে ভূষিত করে।\nতয়ফুর দম্পতির ছিল তিন মেয়ে—লুলু বিলকিস বানু, লায়লা আর্জুমান্দ বানু এবং মালেকা বানু। এরা প্রত্যেকেই ছিলেন সুশিক্ষিত এবং সামাজিকভাবে সক্রিয়। এদের মধ্যে লায়লা আর্জুমান্দ বানু ছিলেন বিখ্যাত সংগীতশিল্পী, ১৯৩৯ সালে মাত্র দশ বছর বয়সে, প্রথম মুসলিম নারী কণ্ঠশিল্পী হিশাবে তিনি ‘অল ইন্ডিয়া রেডিও’-র ঢাকা বেতারে সংগীত পরিবেশন করেন।\nবেগম সারা তয়ফুর ছিলেন সেই গুটিকয় মুসলিম নারীর অন্যতম, যারা বৃটিশ শাসনের যাঁতাকলে নিষ্পেষিত মুসলিম সমাজের নারীদের সামাজিক, রাজনৈতিক ও সাহিত্যিক পুনর্জাগরণে অগ্রগামী ভূমিকা পালন করেছিলেন৷ বেগম সারা তয়ফুর ১৯৭১ সালে মৃত্যুবরণ করেন।\nআগের সংবাদসাবেক ধর্ম প্রতিমন্ত্রী মাওলানা নুরুল ইসলামের মৃত্যু\nপরবর্তি সংবাদজমিয়ত, খেলাফত মজলিস, বিএনপিসহ ধানের শীষে নির্বাচন করবে ৮ দল


শকুন শাস্ত্র: বাড়িতে কাকের আগমন কি শুভ নাকি অশুভ? শাস্ত্রে ইঙ্গিত লুকিয়ে আছে › Lorai 24\nশকুন শাস্ত্র: বাড়িতে কাকের আগমন কি শুভ নাকি অশুভ? শাস্ত্রে ইঙ্গিত লুকিয়ে আছে\nশকুন শাস্ত্রে কাকের লক্ষণ: আপনি অবশ্যই প্রায়শই কাকদের বাড়ির উপরে বসে বা শস্য কুঁচকে থাকতে দেখেছেন। বাড়ির বারান্দায় বা পথে এই কাকের চেহারা শুভ নাকি অশুভ তা অনেকেই বুঝতে পারেন না। আজ আমরা আপনাদের জানাবো কাকের আবির্ভাবের সম্পূর্ণ রহস্য এবং এর শুভ ও অশুভ (কাকের লক্ষণ)। এটা জানার পর কাক সম্পর্কে আপনার মতামত সম্পূর্ণ বদলে যাবে।\nশকুন শাস্ত্র অনুসারে বাড়ির ছাদে বা ছাদে কাকের আগমনকে শুভ বলে মনে করা হয়। এটা বিশ্বাস করা হয় যে প্রকৃতি কাকদের ভবিষ্যত দেখার আশ্চর্য শক্তি দিয়েছে। সেজন্য তিনি আগাম সময়ের পূর্বাভাস রাখেন এবং আপনাকে সতর্ক করতে বাড়িতে পৌঁছে যান। আসুন কাকের সেই লক্ষণগুলি কী তা জেনে নেওয়া যাক।\nকাকদের জল পান করা শুভ\nশকুন শাস্ত্র অনুসারে, যদি আপনি একটি পাত্রে একটি কাককে জল পান করতে দেখেন তবে এটি অত্যন্ত শুভ বলে মনে করা হয়। এর অর্থ হল আপনি অদূর ভবিষ্যতে অর্থ লাভ করতে চলেছেন বা আপনি কোনও কাজে দুর্দান্ত সাফল্য পেতে চলেছেন।\nছাদে কাকের সাথে লড়াই করা বিপদের লক্ষণ\nবাড়ির ছাদে এক ঝাঁক কাক এসে শব্দ করে বা নিজেদের মধ্যে মারামারি করার দৃশ্য অনেকবার দেখেছেন। শকুন শাস্ত্র অনুসারে এমন করা অশুভ বলে মনে করা হয়। মানে ওই বাড়ির মালিক শীঘ্রই সমস্যায় পড়তে চলেছেন। সেই ব্যক্তি হয় আর্থিক সঙ্কটে ডুবে যাবে বা ঘরে কলহ হতে চলেছে।\nপা স্পর্শ করা সম্মান বৃদ্ধির সূচক\nএমনটা বিশ্বাস করা হয় যে ভোরবেলা যদি উড়ন্ত কাক এসে কারো পা ছুঁয়ে দেয়, তাহলে তা খুবই শুভ বলে মনে করা হয়। মানে সমাজে সেই ব্যক্তির প্রতিপত্তি বাড়বে। এর সাথে সেই ব্যক্তির কোন খারাপ কাজও সম্পন্ন হতে চলেছে।\nকাকের মুখে রুটি দেখতে ভালো লাগেযদি দেখেন একটি কাক খাবারের টুকরো বা রুটির টুকরো মুখে নিয়ে বসে আছে বা উড়ছে, তবে তাও শুভ বলে বিবেচিত হয়। শকুন শাস্ত্র অনুসারে, এই অবস্থায় কাকের উপস্থিতি ইঙ্গিত দেয় যে আপনার কিছু বড় ইচ্ছা শীঘ্রই পূরণ হতে চলেছে।\nবাড়ির দরজায় কাকের ডাক\nকাক যদি বাড়ির প্রধান ফটকে এসে হাহাকার করে, তাহলে আপনার বাড়িতে অতিথির আগমনের লক্ষণ। যার তথ্য কাক আপনার কাছে পৌঁছে দিচ্ছে। এটি মা লক্ষ্মীর আগমনেরও প্রতীক, অর্থাৎ বাড়িতে সম্পদ। এই কাকের বদনাম দিয়ে, আপনি জানেন অদূর ভবিষ্যতে কী ঘটতে চলেছে।\nমমতা বন্দ্যোপাধ্যায়ের সঙ্গে ঘনিষ্ঠ সম্পর্কের কথা বলে ‘ইনসুইং’ সৌরভ গাঙ্গুলির, বাংলায় কি ‘বোল্ড’ হবে বিজেপি?\nWBBSE মাধ্যমিক ফলাফল 2022: শীঘ্রই প্রকাশিত হতে পারে মাধ্যমিকের রেজাল্ট, চূড়ান্ত পর্যায়ে কাজ


ছোট ব্যবসায়ী হিসেবে আপনার জন্য কোনটি ভালো? বিজনেস কার্ড নাকি ক্রেডিট কার্ড? ছোট ব্যবসায়ী হিসেবে আপনার জন্য কোনটি ভালো? বিজনেস কার্ড নাকি ক্রেডিট কার্ড?\nHomeব্যবসার টিপসছোট ব্যবসায়ী হিসেবে আপনার জন্য কোনটি ভালো? বিজনেস কার্ড নাকি ক্রেডিট কার্ড?\nছোট ব্যবসায়ী হিসেবে আপনার জন্য কোনটি ভালো? বিজনেস কার্ড নাকি ক্রেডিট কার্ড?\nকোল্যাটারাল ছাড়া ঋণ পাওয়া\nসবশেষে আপনাদের উদ্দেশে!


আম্ফানে ক্ষতিপূরণের টাকা ঘিরে দুর্নীতি। সারদা, রোজভ্যালির পরে কি নয়া কেলেঙ্কারি? - Jabardakhal\nHome > Newsa > আম্ফানে ক্ষতিপূরণের টাকা ঘিরে দুর্নীতি। সারদা, রোজভ্যালির পরে কি নয়া কেলেঙ্কারি?\n9 Aug 2020 Sougata DuttaLeaveacomment\nকরোনা আবহে লকডাউনে সরকারী রেশন বিতরণে তৃণমূল নেতাদের হস্তক্ষেপ ও তা নিয়ে দুর্নীতির অভিযোগ রাজ্যের বিভিন্ন প্রান্ত থেকে উঠে এসেছিল। এরপর ২০শে মে ঘূর্ণিঝড় আম্ফান ও বন্যায় ক্ষতিগ্রস্ত জেলাগুলিতে ক্ষতিপূরণ ও ত্রাণবন্টনকে কেন্দ্র করে আরো বড় কেলেঙ্কারি ও দুর্নীতির অভিযোগের তীর তৃণমূল সরকারের দিকে।\nঘূর্ণিঝড় আম্ফানের কারণে নদীবাঁধ ভেঙে বন্যাকবলিত হয় উত্তর ও দক্ষিণ ২৪ পরগণার সুন্দরবন এলাকা। এছাড়া ঝড়ের কারণে ব্যপক ক্ষতিগ্রস্ত হয় পূর্ব ও পশ্চিম মেদিনীপুর জেলা। আম্ফানের অব্যবহিত পরেই দুর্গত এলাকা হেলিকপ্টারে ভ্রমণ করেন দেশের প্রধানমন্ত্রী নরেন্দ্র মোদি ও এরাজ্যের মুখ্যমন্ত্রী মমতা বন্দ্যোপাধ্যায়। আম্ফান দুর্গত এলাকাগুলির পুনর্গঠনে কেন্দ্রীয় সরকারের তরফে আর ১০০০ কোটি এবং রাজ্য সরকারের তরফে ৬২৫০ কোটি এবং অর্থাৎ মোট ৭২৫০ কোটি টাকা বরাদ্দ হয় ‘আম্ফান রিলিফ ফান্ড’ নামক তহবিলে। মুখ্যমন্ত্রী ঘোষণা করেন আম্ফানে যাদের ঘর ক্ষতিগ্রস্ত, তাদের পরিবারপিছু ‘আম্ফান এইচ বি’ গ্রান্টে ২০ হাজার টাকা ক্ষতিপূরণ দেওয়া হবে। পরবর্তীতে ঘোষণা করা হয় আংশিক ক্ষতিগ্রস্তদের ৫ হাজার টাকা করে দেওয়া হবে।\nআম্ফানে সুন্দরবনের প্রায় প্রতিটি ব্লকে নদীবাঁধ ভেঙে প্লাবিত হয় মাইলের পর মাইল এলাকা, সেসব অঞ্চলে প্রথমদিকে সরকারী তরফে ত্রাণকার্যের কার্যত কোনোরকম পদক্ষেপই নেওয়া হয়নি। আম্ফানবিধ্বস্ত জেলাগুলিতে ত্রানের দাবিতে সাধারণ জনগণের বিক্ষোভ ছবিটা আরো স্পষ্ট করে দেয়। প্রশাসন নিজেদের গাফিলতিকে আড়াল করতে গিয়ে বিভিন্ন এন জি ও এবং ধর্মীয় মাধ্যমে সরকারী ত্রাণকার্য চালাচ্ছেন বলে দাবি করেন। এক শীর্ষস্থানীয় সরকারী আধিকারিক এও বলেছেন যে, ‘সরকারের হয়ে রামকৃষ্ণ মিশন ও ভারত সেবাশ্রম সংঘ ত্রাণশিবির চালাচ্ছে’। সরকারের টাকায় কোনও প্রাইভেট ও ধর্মীয় সংস্থা কিকরে ত্রাণকার্য চালাতে পারে, তা নিয়ে প্রশাসনের দিকে বিস্তর প্রশ্ন ওঠার প্রবল সম্ভাবনা কিন্তু থেকেই যায়।\nএ তো গেল ত্রাণের কথা। নজর দেওয়া যাক কেলেঙ্কারির মূল পর্ব অর্থাৎ ক্ষতিপূরণের দিকে। ক্ষতিপূরণ বিলি কে নিয়ে উঠে আসে একের পর এক অভিযোগ। দুই মেদিনীপুর, দুই চব্বিশ পরগণা, বীরভূম, নদিয়া, হুগলি, হাওড়া, কলকাতা প্রতিটি জেলা থেকে উঠে আসতে থাকে একের পর এক দুর্নীতির অভিযোগ। সরকারি হিসেবে এই ক্ষতিপূরণকে কেন্দ্র করে প্রশাসনের কাছে দায়ের হওয়া অভিযোগের সংখ্যা ২১০০-রও বেশি। কিন্তু ক্ষতিপূরণ নিয়ে যে অভিযোগ জানানোর ব্যবস্থা, তা সম্পর্কে সরকারী প্রচার কার্যত শূন্য। ক্ষতিগ্রস্ত অঞ্চলগুলিতে দীর্ঘদিন যাবত বিদ্যুৎ ও ইন্টারনেট পরিসেবা না থাকায় ‘গ্রিভেন্স’ জানানোর পন্থা নিয়েও রয়েছে হাজারো প্রশ্ন। সংবাদ মাধ্যমে প্রকাশ্যে চলে আসে আম্ফানে ক্ষতিপূরণকে ঘিরে দুর্নীতির হরেক কিসিমের খবর। উত্তর ২৪ পরগণার হাসনাবাদে পিপ্‌ল্’স্ ব্রিগেডের নেতৃত্বে পাটলিখানপুর এলাকার মানুষ বিক্ষোভ দেখান হাসনাবাদ বিডিও অফিসে। দুর্নীতির অভিযোগ ওঠে প্রধান ও গ্রাম পঞ্চায়েত মেম্বারদের বিরুদ্ধে। টাকা তছরুপে নাম জড়ায় জেলা পরিষদের কর্মাধ্যক্ষ ফিরোজ কামাল গাজী-সহ তৃণমূল নেতাদের।\nপিপ্‌ল্’স্ ব্রিগেডের হাসনাবাদ ছিল আগ্নেয়গিরির জ্বালামুখ। এরপর গোটা জুন মাস জুড়ে দুই ২৪ পরগণা-সহ আম্ফানে ক্ষতিগ্রস্ত জেলাগুলিতে ক্ষতিপূরণে দুর্নীতি ও স্বজনপোষণের বিরুদ্ধে শুরু হয় সাধারণ মানুষের একের পর এক বিক্ষোভ ঘেরাও ও অবস্থান কর্মসূচী। উত্তর ২৪ পরগণার দেগঙ্গা, হিঙ্গলগঞ্জ, বাগদা, দক্ষিণ ২৪ পরগণায় কাকদ্বীপ, রায়দিঘী, গোসাবা, পাথরপ্রতিমা, বাসন্তী হাওড়ার উলুবেড়িয়া, পূর্ব মেদিনীপুরের এগরা, সর্বত্র জনগণের স্বতঃস্ফূর্ত আন্দোলন গণবিক্ষোভ শুরু হয়। বিভিন্ন জায়গায় পঞ্চায়েত অফিস ভাঙচুরের ঘটনায় কার্যত চাপের মুখে পড়ে সাফাই দিতে পড়েই ৬৫ জন মেম্বারকে নাম কে ওয়াস্তে শো-কজ করা হয় সরকারের তরফ থেকে, যদিও তাতে বিহিত কিছুই হয়নি। তৃণমূলের এক পঞ্চায়েত মেম্বারকে সংবাদমাধ্যমের সামনে কান ধরে ওঠবোস করান গ্রামবাসীরা। ক্ষতিপূরণের দাবিতে বিভিন্ন এলাকায় সাধারণ মানূষের রোষের মুখে পড়েন তৃনমুলের পঞ্চায়েত সদস্যরাও। সন্দেশখালির কালিনগর গ্রাম পঞ্চায়েতের ‘কালিপদ দাস’ নামক এক ব্যক্তির সন্তান পরিচয়ে বহু ব্যক্তির নাম ক্ষতিপূরণের তালিকায় নথিভুক্ত হয়েছে যাদের পদবী, ধর্মীয় পরিচয়েও বিভিন্নতা রয়েছে এবং যাদের প্রত্যেকেই তৃণমূল ঘনিষ্ঠ বলে অভিযোগ উঠে এসেছে। বসিরহাট মহকুমায় আবাদ-মোহনপুর গ্রাম পঞ্চায়েতের একটি বুথে মেম্বার-সহ তাঁর পরিবারের মোট ১৮ জন ক্ষতিপূরণ পেয়েছেন ২০ হাজার টাকা করে। হাসনাবাদের পাটলিখানপুর গ্রাম পঞ্চায়েতের একাধিক বুথে মেম্বার ও তাঁর স্ত্রী দুজনেই ক্ষতিপূরণের ২০ হাজার টাকা পেয়েছেন বলে লিস্ট প্রকাশিত হয়েছে।\nক্ষতিপূরণ প্রাপ্তি নিয়ে দুর্নীতিতে কেবল তৃণমূল নয়, অভিযোগের তীর বিজেপি পরিচালিত গ্রাম পঞ্চায়েতের বিরুদ্ধেও। উত্তর ২৪ পরগণার বাগদা ব্লকের হেলেঞ্চা গ্রাম পঞ্চায়েতে বিজেপির একাধিক মেম্বারের বিরুদ্ধে পরিবারের লোকেদের ক্ষতিপূরণ দেবার অভিযোগ উঠেছে ।\nনদীয়া জেলাতেও উঠে আসে এরকমই একাধিক দৃশ্য। কারো ক্ষেত্রে নিজের পরিবারেই দুজন ক্ষতিপূরণ পেয়েছেন, আবার কোথাও ১০২ জনের তালিকার ৯১ জনই পঞ্চায়েত প্রধানের অত্মীয় নতুবা দলের অত্যন্ত ঘনিষ্ঠ যারা এমনকি ক্ষতিপূরণ পাওয়ার যোগ্যই নয়। হুগলী জেলার গরলগাছা গ্রাম পঞ্চায়েতের প্রধান মনোজ সিং-এর নিজের মোবাইল নম্বরে একশো জনের নাম নথিভুক্ত করার দৃশ্য প্রকাশ্যে এসেছে, যেখানে সরকারি নিয়ম অনুসারে একটি মোবাইল নম্বরে একবারই মাত্র ক্ষতিপূরণ বরাত হওয়ার কথা।\nএরকমই আরও বহু জায়গায় উঠে এসেছে অজস্র অভিযোগ যার কূল কিনারা পাওয়া দায়। কারচুপি এতটা ভয়ানক পর্যায়ে হয়েছে যে বহু মানুষের নামে জমা দেওয়া ক্ষতিপূরণের আবেদনপত্রের সাথে নিজেদের ব্যাংক একাউন্টের নম্বর জুড়ে দেওয়ার মত ঘটনাও ঘটিয়েছে শাসক দলের নেতা-কর্মীরা। এমনকি এও অভিযোগ উঠেছে ক্ষতিপূরণের ফর্ম থেকে ক্ষতিগ্রস্ত আবেদনকারীর ফোন নম্বর নিয়ে বাড়ির ছবি ও ব্যাঙ্ক একাউন্ট নম্বর পালটে ফর্ম জমা দেওয়া হয়েছে।\nপ্রাথমিকভাবে সমস্ত অভিযোগই অস্বীকার করে প্রশাসন একাধিক আন্দোলন-বিক্ষোভের ঘটনায় চাপের মুখে পড়ে কিছু অভিযোগ স্বীকার করে নিতে বাধ্য হয় শাসক দল। মুখ্যমন্ত্রী সাফাই দেন, সিপিএমের সময় ১০০%-ই দুর্নীতি হতো, এখন মাত্র কয়েকটি অভিযোগ এসেছে। এর আগে মুখ্যমন্ত্রী এমনও বলেন যে, আম্ফানে ১০০% মানুষ ক্ষতিপূরণের টাকা পেয়ে গেছেন।\nএবার এখানেই উঠে যায় গুরুতর এক প্রশ্ন। মুখ্যমন্ত্রীর দাবীমতো যদি ১০০% ক্ষতিপূরণ দেওয়ার কাজ হয়ে গিয়েই থাকতো, তবে পরে ৬ই এবং ৭ই অগাস্ট ক্ষতিপূরণের জন্য আবেদন জমা নেওয়ার কাজ আবার বিডিও এবং এসডিও অফিসে কেন শুরু করতে হলো রাজ্য সরকারকে? জেলায় জেলায় বিক্ষোভ, পঞ্চায়েত ভাঙচুর, পঞ্চায়েত প্রধান ও সদস্যদের দুই সহস্রাধিক অভিযোগ মুড়ি-মুড়কির মত উঠল কিভাবে? এবং সবথেকে বড় প্রশ্ন সরকার কিসের ভিত্তিতে আংশিক ও পূর্ণ ক্ষতিগ্রস্ত এই দুই স্ল্যাব ক্ষতিপূরণ বিলিতে তৈরি করল? এত কম সময়ের মধ্যে কিভাবে লক্ষ লক্ষ মানুষের বাড়ি যাওয়া সম্ভব করল প্রশাসন? সরকারের মানরক্ষার্থে ‘১০০ শতাংশ ক্ষতিপূরণ দেওয়া হয়েছে’ বক্তব্য রাখার পরেও কিভাবে ক্ষতিপূরণের জন্য আবার আবেদন করার বিজ্ঞাপণ দিল সরকার, তা নিয়েই উঠে যাচ্ছে প্রশ্ন।\nসরকারি হিসেবমতো ৭২৫০ কোটি টাকা থেকে ১৫৫৭ কোটি টাকা খরচ হয়েছে ১৪.৮২ লক্ষ পরিবারের ক্ষতিপূরণ বাবদ। উঠে আসা অভিযোগ স্পষ্ট করে দেয় যে, এই খরচ হওয়া অর্থের এক বিপুল অংশই তৃণমূল নেতৃত্ব ও কর্মীদের পকেট ভারী করার কাজেই লেগেছে, এমনকি যে ক’টি জায়গায় লড়াই আন্দোলনের চাপে প’ড়ে ক্ষতিপূরণ দিতে বাধ্য হয়েছে, সেখানেও পূর্ণ ক্ষতিপূরণের দাবীদার হওয়া সত্ত্বেও আংশিক ক্ষতিপূরণ বাবদ ৫০০০ টাকা ক’রে দিয়ে দায় সারার চেষ্টাই করা হয়েছে সরকার ও প্রশাসনের তরফে। তাতে করেও আদৌ ১৪.৮২ লক্ষ পরিবারের কাছে ক্ষতিপূরণ গিয়েছে কিনা তার কোনো নিশ্চয়তাই নেই। এখন প্রশ্ন হলো তহবিলের বাকি ৫৭৪৩ কোটি টাকা কোন খাতে বরাদ্দ হয়েছে সে বিষয়ে একটি বক্তব্য অবধি মেলেনি সরকারের তরফ থেকে! চিটফাণ্ড, নারদার তালিকায় কি তবে নতুন কেলেঙ্কারি হিসেবে যোগ হতে চলেছে ‘আম্ফান’?\nপ্রচ্ছদঃ কিংশুক চক্রবর্তী\n7 Jan 2019 Sougata Dutta


বাসা-বাড়ি থেকেই করোনা পরীক্ষা করানো যাবে ৫শ টাকায়! বাসা-বাড়ি থেকেই করোনা পরীক্ষা করানো যাবে ৫শ টাকায়!\nপ্রকাশিত : ২৮ জুন , ২০২০ ১১:০৫ পূর্বাহ্ন সর্বশেষ আপডেট : প্রকাশিত : ২৮ জুন , ২০২০ ১১:০৫ পূর্বাহ্ন\nকরো’না সংক্রমনের স’ন্দেহ হলে বাসা বা বাড়ি থেকেই পরীক্ষা করানো যাবে- সাধারণ মানুষের জন্য সুবিধাটি দিতে প্রস্তুতি নিচ্ছে কর্তৃপক্ষ। তবে এভাবে নমুনা পরীক্ষা করাতে গেলে নির্ধারিত ফি দিতে হবে। সরকারি হাসপাতাল ও বুথে গিয়েও নমুনা পরীক্ষা করানো যাবে আগের মতো।\nদুই ক্ষেত্রেই ফি দিতে হবে। এখন পর্যন্ত সরকার বিনা পয়সায় এই স্বাস্থ্যসেবা দিয়ে আসছে। কর্মক’র্তারা বলছেন, বিদেশ থেকে আম’দানি করা প্রতিটি কিটের দাম পড়ছে তিন হাজার টাকা। যদি বাসায় গিয়ে নমুনা সংগ্রহ করা হয়, সে ক্ষেত্রে সব মিলিয়ে একটি পরীক্ষার পেছনে সরকারের মোট খরচ পড়ে যায় পাঁচ হাজার টাকার মতো। তাই ফি যেটা নেয়া হবে তাকে নামমাত্রই বলতে চাইছে কর্তৃপক্ষ।\nজানতে চাইলে স্বাস্থ্যসেবা বিভাগের সচিব আব্দুল মান্নান বলেন, ‘কারো শরীরে করো’নাভাই’রাস আছে কি না, তা জানার জন্য আম’রা এখন যে নমুনা পরীক্ষা (আরটি-পিসিআর টেস্ট) করছি, তাতে কোনো টাকা নেওয়া হয় না। তবে নমুনা পরীক্ষার ক্ষেত্রে আম’রা একটি ফি নির্ধারণ করেছি। বিষয়টি নিয়ে আলোচনা চলছে। আশা করছি, চলতি সপ্তাহের মধ্যে ফি নির্ধারণ সংক্রান্ত প্রজ্ঞাপন জারি করা হবে।’\nকরো’না পরীক্ষার জন্য কেন ফি নির্ধারণ করা হচ্ছে—এ বিষয়ে স্বাস্থ্য মন্ত্রণালয়ের কর্মক’র্তাদের সঙ্গে কথা বলে জানা গেল, দুই কারণে ফি নির্ধারণের পথে হাঁটছে সরকার।\nএকাধিক কর্মক’র্তা জানিয়েছেন, করো’নার কারণে সরকারের আয় কমে গেছে। একেকটি নমুনা পরীক্ষার পেছনে যে টাকা খরচ হয়, বাংলাদেশের মতো দেশে এটি দুই থেকে তিন মাস বিনা মূল্যে করা সম্ভব। কিন্তু দীর্ঘ মেয়াদে সম্ভব নয়।\nদেশে যে হারে করো’না সংক্রমণ বাড়ছে, তাতে বোঝা যাচ্ছে দীর্ঘ মেয়াদে নমুনা পরীক্ষা করতে হবে। এ জন্য সরকার একটি ফি নির্ধারণ করতে যাচ্ছে। দ্বিতীয় কারণ হলো, নমুনা পরীক্ষা করতে গিয়ে এর অ’পব্যবহার হচ্ছে। অনেকের শরীরে করো’নার উপসর্গ না থাকলেও স’ন্দেহ হওয়ার সঙ্গে সঙ্গে পরীক্ষা করাচ্ছে। স’ন্দেহ হলে পরীক্ষা নিরুৎসাহ করার জন্যও সরকার এমন সিদ্ধান্ত নিতে যাচ্ছে।\nবিনা মূল্যে পরীক্ষার সুযোগে অ’পব্যবহার?\nস্বাস্থ্য অধিদপ্তর থেকে পাওয়া তথ্য বলছে, বর্তমানে সারা দেশে ৬৬টি ল্যাবে করো’না পরীক্ষা করা হচ্ছে। এর মধ্যে ৪৮টি সরকারি, ১৮টি বেসরকারি। প্রতিদিন যে পরিমাণ নমুনা পরীক্ষা হচ্ছে, তার প্রায় ৯০ শতাংশ সরকারি ল্যাবে হচ্ছে। দেশে করো’না সংক্রমণের পর থেকে এখন পর্যন্ত সাত লাখ ১২ হাজার ৯৮টি নমুনা পরীক্ষা করা হয়েছে। এর মধ্যে করো’না পজিটিভ শনাক্ত হয়েছে এক লাখ ৩৩ হাজার ৯৭৮ জন। অর্থাৎ মোট টেস্টের ১৮.৮১ শতাংশ পজিটিভ এসেছে।\nএসব তথ্য তুলে ধরে স্বাস্থ্যসেবা বিভাগের কর্মক’র্তারা বলছেন, বিনা মূল্যে পরীক্ষা করার সুযোগ থাকায় এর অ’পব্যবহার হচ্ছে। প্রতিদিন যে পরিমাণ নমুনা পরীক্ষা হয়, তার ৬০ থেকে ৭০ শতাংশের শরীরে ন্যূনতম উপসর্গ থাকে না। এতে প্রকৃত আ’ক্রান্তদের নমুনা পরীক্ষা করতে বিলম্ব হচ্ছে। তাঁরা জানান, পরীক্ষার ফির এই টাকা রাষ্ট্রের কোষাগারে চলে যাবে। সেই টাকা সরকার চাইলে স্বাস্থ্য খাতেই খরচ করতে পারবে।\nতবে ফি নেওয়া ঠিক হবে না বলে মনে করেন বঙ্গবন্ধু শেখ মুজিব মেডিক্যাল বিশ্ববিদ্যালয়ের সাবেক উপাচার্য অধ্যাপক ডা. নজরুল ইস’লাম। তিনি বলেন, ‘অসম্ভব, হতেই পারে না। এখানে যদি টাকার বিষয়টা আসে, তাহলে দরিদ্র শ্রেণির মানুষ পরীক্ষা করাতে আসবে না। বড়লোকেরা যাদের দরকার, তারা আসবে।’ তিনি প্রশ্ন করেন, ‘টাকা নেওয়ার বিষয়টা কি আমাদের সংবিধানের সঙ্গে যায়?’ সূত্র : কালের কণ্ঠ\nকুমিল্লায় প্রবাসীর শিশু কন্যাকে ধর্ষণের দায়ে কিশোর গ্রেফতার\nপ্রকাশিত : ৪ অক্টোবর , ২০২০ ১:৩৯ পূর্বাহ্ন


ইমেল মাকেটিং করতে গেলে কি কি বিষয় জানতে হবে? - Bissoy Answers\n688 জন দেখেছেন\n25 নভেম্বর 2018 "আউটসোর্সিং" বিভাগে জিজ্ঞাসা করেছেন skredoy1111 (0 পয়েন্ট)\nমাকেটিং জবের জন্য কোন বই পরলে ভালো নলেজ নিতে পারব?\n11 অগাস্ট 2018 "চাকুরী" বিভাগে জিজ্ঞাসা করেছেন মোঃ ইব্রাহীম সরকার (9 পয়েন্ট)\nSSC (VOC) 4.79 & HSC (BM) 4.00 = 8.79 নিয়ে আমি কি মাকেটিং নিয়ে অনার্স চান্স পাব।?\n20 জুলাই 2018 "জাতীয় বিশ্ববিদ্যালয়" বিভাগে জিজ্ঞাসা করেছেন মো: শান্ত আহম্মেদ (0 পয়েন্ট)\nSSC (VOC) 4.79 & HSC (BM) 4.00 = 8.79 নিয়ে আমি কি সরকারি কলেজে মাকেটিং নিয়ে অনার্স চান্স পাব।?\nভোকেশনাল থেকে পাশ করে HSC পর অনার্স থেকে মাকেটিং সাবজেক্ট নিয়ে কি পড়তে পাড়ব..?\n03 জুলাই 2018 "জাতীয় বিশ্ববিদ্যালয়" বিভাগে জিজ্ঞাসা করেছেন মো: শান্ত আহম্মেদ (0 পয়েন্ট)


অভিনয়ের জন্য সরকারকে অস্কার দেয়া উচিৎ : কামাল হোসেন\n• মধুখালীতে সড়ক দুর্ঘনায় নিহত ২ • • পুলিশ ফাঁড়ির সামনে আমরণ অনশনে রায়হানের মা • • বাংলাদেশ সাম্প্রদায়িক সম্প্রীতির রোল মডেল: আমু • • নারী নির্যাতনকারীদের জন্য আ’লীগের দরজা চিরদিনের মতো বন্ধ: কাদের • • মাধ্যমিক ও উচ্চ শিক্ষা অধিদফতরে নিয়োগ • • পুলিশের পদোন্নতিপ্রাপ্ত ১৫ ইন্সপেক্টরকে বদলি • • তথ্যমন্ত্রীর করোনা নেগেটিভ • • ডিআরইউ’র রজতজয়ন্তী উদ্বোধন করলেন প্রধানমন্ত্রী • • প্রাথমিকে আবেদন শুরু • • সড়ক দুর্ঘটনায় ফরিদপুরে নিহত ২ •\nMonday, 17th December , 2018, 01:50 pm,BDST\nলাস্টনিউজবিডি,১৭ডিসেম্বর: ঐক্যফ্রন্টের প্রধান সমন্বয়ক ড. কামাল হোসেন বলেছেন, সরকারকে অভিনয়ের জন্য অস্কার দেয়া উচিত। কারণ ২০১৪ সাল থেকে নির্বাচন দিচ্ছি দিচ্ছি বলে পাঁচ বছর কাটিয়েছে সরকার। তারা এই দিচ্ছি এই দিচ্ছি অভিনয় করে পাঁচ বছর কাটিয়ে দিয়েছে।\nতিনি বলেন, ২০১৪ সালে হওয়া নির্বাচনের বৈধতা নিয়ে আদালতে আমাকে ডাকা হয়েছিল। সেখানে সরকারের পক্ষ থেকে বলা হয়েছিল, পরিস্থিতি মোকাবেলার জন্য তারা ৫ জানুয়ারির নির্বাচন দিয়েছে। দ্রুত সব দলকে নিয়ে তারা আরেকটি নির্বাচন দেবে। কিন্তু সেই দ্রুত শব্দটির অর্থ এতদিনে বুঝতে পারলাম না। দ্রুত শব্দটা ডিকশনারিতে নতুন করে ঢুকানো দরকার যে দ্রুত শব্দ বলতে কত দ্রুত বোঝানো হয়। ৫ বছর?\nসোমবার দুপুরে রাজধানীর পূর্বাণী হোটেলে জাতীয় ঐক্যফ্রন্টের ইশতেহার ঘোষণা অনুষ্ঠানে এসব কথা বলেন ড. কামাল।\n২০১৪ সালের নির্বাচনের মাধ্যমে জনগণ রাষ্ট্রের মালিকানা হারিয়েছে অভিযোগ করে তিনি বলেন, জনগণকে হাড়ে হাড়ে এর মাশুল দিতে হচ্ছে। এই বছরগুলোতে অর্থনীতি নানাভাবে বাধাগ্রস্ত হয়েছে। এ ছাড়া এই সরকারের আমলে সীমাহীন দুর্নীতি হয়েছে। হাজার হাজার কোটি টাকার দুর্নীতি। ব্যাংকের কথাতো বলবোই না, তাহলে রাষ্ট্রের ওপর মানুষ আস্থা হারাবে।\nতিনি বলেন, শিক্ষার্থীদের নিরাপদ সড়ক আন্দোলনের মতো আমরাও বলতে চাই এই রাষ্ট্রের মেরামত প্রয়োজন। আমি চাই ৩০ ডিসেম্বর আপনারা দলে দলে জনে জনে ভোটকেন্দ্রে যাবেন ভোট দেবেন অনিয়ম রুখবেন।\nতিনি আরও বলেন, আমি সবসময় পুলিশকে নিয়ে গর্ব করেছি, পুলিশকে এই পর্যায়ে নিয়ে যাওয়া হবে কখনো ভাবিনি। সংলাপের শেষ দিন আমি প্রধানমন্ত্রীর কাছ থেকে একটি আশ্বাস পেয়েছিলাম যে আর অ্যারেস্ট হবে না। তবে এরপর থেকে শুধু অ্যারেস্ট, অ্যারেস্ট আর অ্যারেস্ট। অ্যারেস্ট কোনোভাবেই বন্ধ হচ্ছে না। তফসিল ঘোষণার পর থেকে এ পর্যন্ত ১৯০০ জনকে গ্রেফতার করা হয়েছে। গ্রেফতারকৃতদের নাম ও স্থানের তালিকা আমাদের কাছে রয়েছে। এটি একটি জাতীয় লজ্জার বিষয়। এটা শুনে আমাদের ১৬-১৭ কোটি মানুষ লজ্জা পাবে। যে স্বাধীনতার জন্য এতো মানুষ প্রাণ দিয়েছে, বঙ্গবন্ধু প্রাণ দিয়েছে, সেই স্বাধীন দেশে ৪৭ বছর পরেও জনগণকে এইভাবে আক্রমণ করা হচ্ছে।\nএই্ নেতা বলেন, আমি পুলিশ বাহিনীকে অনুরোধ করি, আবেদন করি, তাদের যেকোনোভাবে বোঝানোর চেষ্টা করি, এগুলো আপনারা করবেন না। পুলিশ একাডেমিতে বক্তব্যে আমি অনেকবার বলেছি এখনও বলছি আপনারা কোনো বেআইনি হুকুম মানবেন না। বেআইনি আদেশ মানা অপরাধ। পুলিশ বাহিনীকে এলোপাথারি গ্রেফতার করা থেকে সরে আসতে হবে, বিশেষ করে নির্বাচনের ১২-১৩ দিন আগে। সরকারের উচিৎ জনগণ যেভাবে দেশে পরিবর্তন আনতে চায় সেভাবে হতে দেয়া। তা না হলে আমি সতর্ক করে দিতে চাই, দেশের অবস্থা ভয়াবহের দিকে মোড় নিতে পারে যা কারোরই কাম্য নয়।\n• তথ্যমন্ত্রীর করোনা নেগেটিভ • • ডিআরইউ’র রজতজয়ন্তী উদ্বোধন করলেন প্রধানমন্ত্রী • • পদ্মা সেতুতে বসলো ৩৪তম স্প্যান, দৃশ্যমান ৫.১ কিলোমিটার • • মারা গেলেন স্যামসাংয়ের চেয়ারম্যান লি কুন-হি • • পদ্মা সেতুর ৩৪তম স্প্যান বসছে আজ •


মাটিরাঙ্গাতে ভারতীয় ঔষুধসহ শাড়ি পাচারকালে আটক-২ মাটিরাঙ্গাতে ভারতীয় ঔষুধসহ শাড়ি পাচারকালে আটক-২ – নতুন বাজার পত্রিকা\nবৃহস্পতিবার, ১৭ জুন ২০২১, ১০:২৯ পূর্বাহ্ন\nমাটিরাঙ্গাতে ভারতীয় ঔষুধসহ শাড়ি পাচারকালে আটক-২\nখাগড়াছড়ি জেলা প্রতিনিধি-\nখাগড়াছড়ি পার্বত্য জেলার মাটিরাঙ্গায় রোজ বুধবার ২৮অক্টোবর দুপুরের দিকে গোপন সংবাদের ভিত্তিতে চোরা পথে নিয়ে আসা বিভিন্ন মূল্যের ১২৪ টি ভারতীয় শাড়ি ও ২৮ লাখ ৪০ হাজার পিস ঔষুধ যা বাজারমূল্যে ৩০ লক্ষাধিক টাকা।\nমাটিরাঙ্গা থানায় সদ্য যোগদানকৃত ভারপ্রাপ্ত কর্মকর্তা(ওসি) মুহাম্মদ আলী বলেন, এ ঘটনায় পুলিশ বাদি হয়ে গাড়ি চালক মো. শাহ আলম (৩৭)সহ অজ্ঞাতনামা ২/৩ জনকে আসামী ও হেলফার মোঃ এছহাক মিয়া(১৬)কে অভিযুক্ত করে বিশেষ ক্ষমতা আইনে মাটিরাঙ্গা থানায় একটি মামালা দায়ের করা হয়েছে। জব্দকৃত মালামাল থানার হেফাজতে রয়েছে।\nপুলিশ সুত্রে জানা যায় যে, একটি জীপে করে ভারতীয় শাড়ি ও বিভিন্ন জাতের ওষুধ ওয়াছু রাবার বাগান এলাকা দিয়ে মাটিরাঙ্গায় প্রবেশ করছে। গোপন সংবাদের ভিত্তিতে মাটিরাঙ্গা থানার উপ-পরিদর্শক মো. সাইফুল ইসলামের নেতৃত্বে অভিযান চালিয়ে মাটিরাঙ্গার চেয়ারম্যানপাড়া এলাকা হতে (জীপগাড়ি চট্টগ্রাম -গ- ২৫৩২- আঞ্চলিক ভাষায় চাঁদের গাড়ি) ২ জনকে আটক করা হয়।


অর্থনৈতিক উন্নয়নে পার্বত্যাঞ্চলের পর্যটনকে কাজে লাগানোর আহ্বান তথ্য ও সম্প্রচার মন্ত্রীর – আকাশছোঁয়া\nআকাশছোঁয়া ডেস্ক : পার্বত্য অঞ্চলের পর্যটন সম্ভাবনাকে কাজে লাগিয়ে দেশের অর্থনৈতিক উন্নয়ন জোরদারের আহ্বান জানিয়েছেন তথ্য ও সম্প্রচার মন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।\n৮ জানুয়ারি রাজধানীর বেইলি রোডে শেখ হাসিনা পার্বত্য কমপ্লক্সে ৫ থেকে ৮ জানুয়ারি আয়োজিত পার্বত্য মেলার সমাপনী অনুষ্ঠানে প্রধান অতিথির বক্তৃতায় মন্ত্রী একথা বলেন। খবর এবং ছবি তথ্য অধিদফতর থেকে সরবরাহকৃত\nমেলার আয়োজক পার্বত্য চট্টগ্রাম বিষয়ক মন্ত্রী বীর বাহাদুর উশৈসিংয়ের সভাপতিত্বে বিশেষ অতিথি হিসেবে বাসন্তী চাকমা এমপি, সচিব হামিদা বেগম, সাবেক সচিব নব বিক্রম কিশোর ত্রিপুরা ও পার্বত্য চট্টগ্রাম উন্নয়ন বোর্ডের চেয়ারম্যান নিখিল কুমার চাকমা, বান্দরবান ও রাঙ্গামাটি পার্বত্য জেলা পরিষদের চেয়ারম্যান যথাক্রমে ক্য শৈ হ্লা ও অংসুই প্রু চৌধুরী বক্তব্য রাখেন।\nমন্ত্রী বলেন, পার্বত্য অঞ্চলের সংস্কৃতি অনেক বৈচিত্র্যময় ও প্রাকৃতিক সৌন্দর্য নয়নাভিরাম এবং একসময় সেখানে অনেক পর্যটক যেতো। এখন কমে গেছে। কিন্তু এই অঞ্চলের পর্যটন সম্ভাবনাকে কাজে লাগাতে পারলে দেশ ও দেশের অর্থনীতি উপকৃত হবে।\nমন্ত্রী বলেন, প্রধানমন্ত্রীর নেতৃত্বে দেশের উন্নয়নের সাথে প্রতিটি মানুষের উন্নয়ন হয়েছে, পার্বত্য অঞ্চলেরও উন্নয়ন হয়েছে। তাই পার্বত্য অঞ্চলে উন্নয়নের ধারা বজায় রাখতে শেখ হাসিনার সরকারের ধারাবাহিকতা বজায় রাখতে হবে। অন্যথায় নিপীড়নকারীরা এখন মায়াকান্না করলেও ক্ষমতায় এলে আবার দমন-পীড়ন চালানোর পথ বেছে নেবে, বলেন হাছান মাহ্‌মুদ।\nমানসম্মত শিক্ষা নিশ্চিত করতে শিক্ষাক্রম পরিবর্তনে কাজ করছে সরকার\nআকাশছোঁয়া ডেস্ক : শিক্ষামন্ত্রী ডা. দীপু মনি বলেছেন, মানসম্মত শিক্ষা নিশ্চিত করতে সরকার শিক্ষাক্রম পরিবর্তনে কাজ করছে। আজ একাদশ শ্রেণির শিক্ষার্থীদের শ্রেণি কক্ষে পাঠদান শুরু হয়েছে। মন্ত্রী ২ মার্চ বুধবার জাতীয় শিক্ষাক্রম ও পাঠ্যপুস্তক বোর্ড (এনসিটিবি) মিলনায়তনে একাদশ শ্রেণির পাঠদান কার্যক্রম উদ্বোধনকালে এ কথা বলেন। খবর এবং ছবি তথ্য অধিদফতর থেকে সরবরাহকৃত এর আগে মন্ত্রী […]\nজুটি বাঁধছেন তাহসান-বাঁধন\nনিউজ ডেস্ক: চলচ্চিত্রে প্রথমবার জুটি বাঁধছেন দুই অভিনয়শিল্পী তাহসান খান ও আজমেরী হক বাঁধন। প্রযোজনা সংস্থা অ্যাপল বক্সের প্রযোজনায় নির্মাতা সাদিক আহমেদের পরিচালনায় ‘আ ব্লেসড ম্যান’ নামে একটি চলচ্চিত্রে চুক্তিবদ্ধ হয়েছেন বলে ভিডিও বার্তায় জানান তাহসান ও বাঁধন। ফেইসবুকে ওই বার্তায় বাঁধন বলেন, গল্পটা পছন্দ হওয়ায় তিনি এ সিনেমার সঙ্গে যুক্ত হয়েছেন। কানের অফিসিয়াল সিলেকশনে […]


সিলেটে ১০০ টাকায় পুলিশে চাকরি পেলেন ৩৪৮ জন\n০৫ জুলাই ২০১৯ ২১:৩৪:৩৬\nসরকারি খরচ মাত্র ১০০ টাকায় সিলেটে ৩৪৮ জন পুলিশে চাকরি পেয়েছেন বলে জানিয়েছেন জেলার পুলিশ সুপার মো. ফরিদ উদ্দিন। তার দাবি, জেলায় পুলিশ নিয়োগে কোনো দুর্নীতি হয়নি।\nবৃহস্পতিবার রাতে সংবাদ সম্মেলন করে এমন তথ্য জানিয়েছেন সিলেটের পুলিশ সুপার মো. ফরিদ উদ্দিন।\nজেলা পুলিশ সুপার কার্যালয় সূত্র জানায়, গত ২৯জুন ট্রেইনি রিক্রুট কনস্টেবল (টিআরসি) নিয়োগের জন্য প্রাথমিক বাছাই পরীক্ষায় প্রায় সাড়ে ৪ হাজার প্রার্থী অংশ নেন। এর মধ্য থেকে লিখিত পরীক্ষার জন্য বাছাই করা হয় ১ হাজার ৪২১ জনকে। ৩০ জুন অনুষ্ঠিত হওয়া লিখিত পরীক্ষার ফলাফল ঘোষণা করা হয় ৩ জুলাই। এতে উর্ত্তীণ হন ৪৬৯ জন।\nএকই দিন অনুষ্ঠিত হয় মৌখিক পরীক্ষাও। পরে বৃহস্পতিবার রাতে এর মধ্য থেকে ৩৪৮ জনকে চূড়ান্তভাবে বাছাই করা হয়। নিয়োগ প্রক্রিয়া পর্যবেক্ষণ করেন পুলিশ হেডকোয়ার্টাসের একজন পুলিশ সুপার ও একজন অতিরিক্ত পুলিশ সুপার পদমর্যাদার কর্মকর্তা।\nপুলিশ সুপার মোহাম্মদ ফরিদ উদ্দিন পিপিএম বলেন, শতভাগ স্বচ্ছতা, নিরপেক্ষতা ও মেধাভিত্তিক নিয়োগ প্রক্রিয়া সম্পন্ন হয়েছে। নির্বাচিতরা মৌলিক প্রশিক্ষণ শেষে দেশপ্রেমে উদ্বুদ্ধ হয়ে পেশাদারিত্বের সাথে আইনশৃঙ্খলা নিয়ন্ত্রণ ও জনকল্যাণে নিজেদেরকে নিয়োজিত করবেন বলে আমি আশাবাদী।\nসিলেট পুলিশ চাকরি


২১ জুলাই ২০১৯, ১০:০১\nআপডেট: ২৩ জুলাই ২০১৯, ১০:১৮\n২০২৩ বিশ্বকাপ প্রতিবেশী দেশ ভারতে। অনেকটা চেনা কন্ডিশনে ভালো করতে বাংলাদেশকে কী করতে হবে? চার পর্বের ধারাবাহিকের প্রথমটি আজ। সাবেক ক্রিকেটার ও বিশেষজ্ঞদের সঙ্গে কথা বলেছেন রানা আব্বাস\n২০১৯ বিশ্বকাপের আগে দেশের ক্রিকেটে একটা শব্দ খুব জনপ্রিয় হলো—পঞ্চপাণ্ডব। মাশরাফি বিন মুর্তজা, সাকিব আল হাসান, তামিম ইকবাল, মুশফিকুর রহিম ও মাহমুদউল্লাহ—বাংলাদেশের ক্রিকেটের পাঁচ স্তম্ভ। মাশরাফি যেহেতু আগেই ঘোষণা দিয়েছেন, এটিই তাঁর শেষ বিশ্বকাপ। ২০২৩ বিশ্বকাপে যে তাঁকে পাওয়া যাচ্ছে না, এটি অন্তত নিশ্চিত। আর এতেই ভেঙে যাচ্ছে পঞ্চপাণ্ডবের বৃত্তটা, যাঁরা একসঙ্গে খেলেছেন এক শর অধিক ওয়ানডে। এটা বলে দেওয়াই যায়, পঞ্চপাণ্ডবের সমাপ্তি আসন্ন।\nএত দিন ওয়ানডেতে এ পাঁচ তারকা ক্রিকেটারই ছিলেন বাংলাদেশ দলের প্রধান ভরসা। দলকে নেতৃত্ব দিয়েছেন মাশরাফি। সাকিব–মাশরাফি–তামিম–মাহমুদউল্লাহ তাঁর চার গুরুত্বপূর্ণ অস্ত্র। পাঁচজনের একজন না থাকলেই কেমন এক শূন্যতা অনুভব হয়েছে দলে। এখন সেই ক্লাবের একজন গুরুত্বপূর্ণ সদস্য মাশরাফি থাকবেন না। কিন্তু বাকি চারজনই থাকবেন, সেটিও কি নিশ্চিত করে বলা যায়?\nসাকিব–তামিম–মুশফিকের বয়স ৩০–৩২। ফর্ম, ফিটনেস বা অনাকাঙ্ক্ষিত কোনো ঘটনা না ঘটলে ২০২৩ বিশ্বকাপে তিনজনকেই পাওয়ার কথা। সংশয় শুধু ৩৩ বছর বয়সী মাহমুদউল্লাহকে নিয়ে। বিসিবির নির্বাচক হাবিবুল বাশার অবশ্য আশাবাদী চারজনকেই পাওয়া যাবে পরের বিশ্বকাপে, ‘চারজনকে পাওয়া নিয়ে আমি আশাবাদী। তারা ক্যারিয়ার কত দূর নিয়ে যাবে, সেটি তাদের ওপর নির্ভর করছে। তবে তাদের যে বয়স, এখন যে যুগ, যদি ফিটনেস ধরে রাখতে পারে এবং সবাই ব্যাটসম্যান। ব্যাটসম্যানদের খেলাটা কঠিন হওয়ার কথা নয়। তবে কষ্ট করতে হবে। এখনকার দিনে ৩৬–৩৭ বছর বয়সে খেলতে নিয়মিত দেখা যায়।’\nঘরোয়া ক্রিকেটের সফল কোচ মোহাম্মদ সালাউদ্দীনও হাবিবুলের কথারই পুনরাবৃত্তি করলেন, ‘মাশরাফি বাদে বাকি চারজনকেই পাওয়ার কথা। তারা আরও পরিণত হবে এ সময়ে। আশা করি তারা ধারাবাহিক রান পাবে। ওদের ৩১–৩২ বছর বয়স এখন, আরও চার বছর অনায়াসে খেলতে পারে। আর ভালো দিক যে তারা সবাই ব্যাটসম্যান। মাহমুদউল্লাহ যথেষ্ট ফিট আছে। সহজাত অ্যাথলেট বডি। এটা ধরে রাখতে পারলে ওর সমস্যা হওয়ার কথা না।’\nমাশরাফিও আশাবাদী, তাঁকে ছাড়া বাকি সবাই পরের বিশ্বকাপ খেলার সামর্থ্য রাখে। তবে সাকিব–মুশফিকদের শৈশবের গুরু ও বিসিবির নারী ক্রিকেটের প্রধান নাজমুল আবেদীন বিষয়টা দেখছেন অন্য চোখে, ‘মাশরাফি পরেরটা খেলবে না, সেটি তো নিশ্চিত হওয়া গেছে। কিন্তু বাকি যে চারজন আছে, তারা খেলবেই, এটাও নিশ্চিত করা বলা হবে কেন? কেন এই সময়ে এই চারজনের চেয়ে ভালো ক্রিকেটার তৈরি করতে পারবে না বাংলাদেশ? ধরে নিলাম সাকিব বিশ্বসেরা খেলোয়াড়। তার বিকল্প খুঁজে পাওয়া কঠিন। কিন্তু বাকিদের বিকল্প খুঁজে পাওয়া কঠিন কেন হবে? কেন তাদের বিকল্প ক্রিকেটার তৈরি করতে পারব না? তাদের পেছনে ফেলে যদি বর্তমান তরুণ ক্রিকেটাররা পারে, তাহলে ভালো। কিন্তু তাদের চেয়ে আরও ভালো ক্রিকেটার যদি আমরা না পাই, তাহলে বলতে হবে একটা জায়গায় আমরা আটকে রইলাম।’\nশুধু পঞ্চপাণ্ডব ভাঙছে না, আরও একটি বিষয় ভাবতে হচ্ছে বাংলাদেশ ক্রিকেটকে। গত পাঁচ বছর বাংলাদেশ অভ্যস্ত ছিল মাশরাফির অধিনায়কত্বে। তাঁর নেতৃত্ব যে ব্র্যান্ডের ক্রিকেট এ সময়ে খেলেছে বাংলাদেশ, নতুন অধিনায়কের নেতৃত্বেও কি সেই একই ব্র্যান্ডের ক্রিকেট খেলবে? ব্যাপারটা যদি পরিষ্কার করে বলা হয়, মাশরাফির জায়গায় দলকে নেতৃত্বে দেবেন হয়তো সাকিব। একেক অধিনায়কের দর্শন একেক রকম। অধিনায়কত্বের দর্শনে মাশরাফি–সাকিবের সঙ্গেও নিশ্চয়ই পার্থক্য আছে। শুধু পঞ্চপাণ্ডবের বৃত্ত ভেঙে যাওয়াই নয়, দেশের সবচেয়ে সফল অধিনায়কের অধ্যায় যে শেষ হচ্ছে, এটির সঙ্গে মানিয়ে নেওয়াও হবে বাংলাদেশের চ্যালেঞ্জ।\nসেই চ্যালেঞ্জ কীভাবে উতরে যাবে বাংলাদেশ, সেটির একটা ‘প্র্যাকটিস’ হয়ে যাবে এই শ্রীলঙ্কা সফরে। যে চর্চাটার শুরু ভারপ্রাপ্ত অধিনায়ক তামিম ইকবালকে দিয়ে।


Virtual Reality Technology Key Trends, Statistics and Startups - Quotes Empire\nভার্চুয়াল রিয়েলিটি প্রযুক্তির বাজার আনুষ্ঠানিকভাবে চালু হওয়ার এক বছর হয়ে গেছে এবং এখন বড় প্রযুক্তিবিদদের প্লেয়ারদের আসল পারফরম্যান্সের 12 মাস পরে আমরা শেষ পর্যন্ত ভিআর মার্কেটের আসল প্রবণতা, চিত্র এবং ভবিষ্যত দেখতে পাচ্ছি। এই নিবন্ধে, আমি একটি প্রযুক্তিগত প্রবণতা হিসাবে ভার্চুয়াল রিয়েলিটি প্রযুক্তিতে ডুব দিতে চাই এবং আজকের ভিআর বাজার, বাজারের পূর্বাভাস এবং অবশ্যই ভার্চুয়াল রিয়েলিটি প্রযুক্তি ব্যবহার করে আমরা কীভাবে জানি তা আপনাকে দেখাতে চাই সক্রিয়ভাবে দুর্দান্ত স্টার্টআপগুলি একবার দেখুন। আসুন আমাদের ভিআর যাত্রা শুরু করি।\nভার্চুয়াল রিয়েলিটি প্রযুক্তি কী?\nএটি ব্যবহারকারীকে এই অনুভূতিতে নিমজ্জিত করে যে তারা ইতিমধ্যে ভুয়া বাস্তবতার মুখোমুখি হচ্ছে, মূলত তাদের দৃষ্টি ও শ্রবণশক্তি উদ্দীপনা দ্বারা। গেমিং, বিনোদন এবং গেমস (যেমন ভিডিও এবং কম্পিউটার গেমস, বা3ডি চলচ্চিত্র, মাউন্ট মাউন্ট করা পারফরম্যান্স) এর জন্য একটি কাল্পনিক বাস্তবতা তৈরি এবং বাড়ানোর জন্য।\nবাস্তবের অনুকরণের মাধ্যমে লোকেরা আগে থেকেই অনুশীলন করতে পারে এমন বাস্তব পরিবেশের জন্য প্রশিক্ষণের উন্নতি করতে (যেমন পাইলটদের জন্য ফ্লাইট সিমুলেটর)।\nভিআরএমএল (ভার্চুয়াল রিয়ালিটি মডেলিং ল্যাঙ্গুয়েজ) নামে পরিচিত ভার্চুয়াল রিয়েলিটি কোডিং ভাষার মাধ্যমে এটি সম্ভব, যা চিত্রের একটি সিরিজ তৈরি করতে ব্যবহার করা যেতে পারে এবং তাদের জন্য কী ধরণের মিথস্ক্রিয়া সম্ভব তা নির্দিষ্ট করে।\nভিআর বাজারের জন্য পরিসংখ্যান, তথ্য এবং পূর্বাভাস\nনীলসন কেবলমাত্র সর্বশেষ পরিসংখ্যান প্রকাশ করে এবং দেখায় যে আজ 51% উত্তরদাতারা জানেন যে ভিআর বা এআর-হেডসেটটি কী। এক বছর আগে উত্তরদাতাদের কেবল ২৮% এই ডিভাইসগুলির কথা শুনেছিলেন।\nগত বছর যদি ভিআরের মুনাফা হয় $ 1.8 বিলিয়ন, তবে এটি অনুমান করা হয় $5বিলিয়ন। এছাড়াও, বেশিরভাগ অর্থ ভার্চুয়াল রিয়েলিটি হেডসেট, গেম এবং ভিডিও বিক্রয় থেকে নেওয়া হবে। অ্যাঞ্জিস্ট অনুসারে, ট্র্যাকিং স্টার্টআপসের বর্তমানে 1449 ভার্চুয়াল রিয়ালিটি স্টার্টআপস রয়েছে যার গড় মূল্য5মিলিয়ন ডলার।\nফেসবুক 2016 সালে ঘোষণা করেছে যে ইতিমধ্যে ফেসবুক ওকুলাস হোম ইকোসিস্টেমের জন্য 250 অ্যাপ্লিকেশন উপলব্ধ ছিল। গুগল প্লে স্টোরের দুই মিলিয়ন অ্যাপ্লিকেশনগুলির সাথে এটি এতটা তুলনামূলকভাবে নয়, তবে বিভিন্ন ব্যবহারকারীকে ভার্চুয়াল রিয়েলিটি হেডসেট পাওয়ার পক্ষে যথেষ্ট। এছাড়াও, গুগল, ফেসবুক বর্তমানে ভার্চুয়াল রিয়েলিটি অ্যাপ্লিকেশনগুলির সমস্ত বিক্রয়ের 30% গ্রহণ করে।\n2018 সালে ভার্চুয়াল রিয়েলিটি প্রযুক্তির প্রবণতা\nvSport গেমস। ভিআর সংস্থাগুলি ভিআর পণ্য, খেলাধুলা, শপিং, থিম পার্কগুলির সাহায্যে আমাদের সমস্ত বাড়ির ক্রিয়াকলাপ কভার করতে চায়। ভার্চুয়াল বাস্তবতা কোনও সম্ভাব্য সামাজিক ক্রিয়াকলাপ স্পর্শ করবে এবং coverেকে দেবে। উদাহরণস্বরূপ, বর্তমানে, অনেকগুলি ভিআর সফ্টওয়্যার বিকাশ করছে যা পুরানো এবং নতুন গেমিং গেমিংয়ের মধ্যে ব্যবধানকে সরিয়ে ফেলবে যা আমরা ভিস্পোর্টস বলতে পারি – গেমস এবং অভিজ্ঞতা যা traditionalতিহ্যগত গেমগুলির প্রতিযোগিতামূলক এবং শারীরিক প্রকৃতি গ্রহণ করে এবং এর সাথে মার্জ করে। ভার্চুয়াল বাস্তবতার ডিজিটাল নিমজ্জন।\nসম্পূর্ণ নিমজ্জন.এজন্যই নিকট ভবিষ্যতে ভিআর হেডসেটগুলি ব্যবহার করার সময় আমরা ইতিমধ্যে স্পর্শ এবং গন্ধযুক্ত সংবেদন অনুভব করতে পারি।\nকৌশলগত জোট. বড় বড় প্রযুক্তি সংস্থাগুলি আরও ভাল ফলাফল অর্জনের জন্য একে অপরের মধ্যে তাদের দক্ষতা এবং জ্ঞান ভাগ করে নেওয়ার প্রয়োজনীয়তা দেখে। উদাহরণস্বরূপ, ইন্টেল এবং মাইক্রোসফ্ট ইন্টেল-ভিত্তিক ভিআর ডিভাইসগুলিতে উইন্ডোজ-ভিত্তিক সামগ্রীটি অপ্টিমাইজ করতে সহযোগিতা করছে।\nভার্চুয়াল রিয়েলিটি সিনেমা। ইতিমধ্যে এই বছর, বিশ্বের প্রথম ভিআর সিনেমাটি আমস্টারডামে খোলা হবে। এই বছরের আমস্টারডামে বিশ্বের প্রথম ভার্চুয়াল রিয়েলিটি সিনেমা আত্মপ্রকাশ করেছিল। সিনেমা অভিজ্ঞতা আর কখনও একই হবে না: বিশেষ প্রভাব, প্রথম ব্যক্তির গল্প।\nশক্তিশালী প্রসেসর। এই প্রবণতা এখানে ছিল স্পষ্টতই ছিল। এই সমস্ত নতুন শক্তিশালী হার্ডওয়্যার এবং সফ্টওয়্যার সহ, আমরা ভিআর সফ্টওয়্যার এবং প্রযুক্তিগুলির জন্য ব্যবহৃত দক্ষ প্রসেসরের পরবর্তী পর্যায়ে মুখোমুখি হয়েছি। এমনকি ল্যাগের সামান্যতম ইঙ্গিতটি ভার্চুয়াল পরিবেশের মায়া ছড়িয়ে দিতে পারে, সুতরাং এটি গুরুত্বপূর্ণ কম্পিউটারিং শক্তি যা ভিআর বিশ্বের অন্যান্য বিকাশের সাথে সংযুক্ত থাকে।\nভিআর বিকাশকারীদের দাবি। কিছু মূল খেলোয়াড় নির্দিষ্ট প্রতিভা আবিষ্কার করে, বিকাশকারীদের চাহিদা দ্রুত বৃদ্ধি পেয়েছে। উদাহরণস্বরূপ, ফেসবুকের ভার্চুয়াল রিয়েলিটি হেডসেট ওকুলাস রিফ্টের জন্য ইতিমধ্যে প্রায় 200,000 বিকাশকারী গেমগুলি বিকাশে নিযুক্ত রয়েছে। 2017 এর মতো মনে হচ্ছে, এই প্রবণতা ধারাবাহিকভাবে বাড়ছে।\nভার্চুয়াল রিয়ালিটি শপিংয়ের অভিজ্ঞতা। ভিআর এবং শপিংয়ের মধ্যে প্রাচীরটি ভেঙে যাবে। প্রকৃতপক্ষে, আলিবাবা এমন একজন অগ্রগামী ছিলেন যিনি এর ক্রেতাদের জন্য ভিআর ট্যুর তৈরি করেছিলেন, যদিও এই জাতীয় ক্রয়গুলি এখনও শৈশবকালেই রয়েছে। অনেক পূর্বাভাসকরা বিশ্বাস করেন যে ভিআর শপিংয়ের ভবিষ্যত সরাসরি ভিআর শিল্পের ক্রমাগত বৃদ্ধির সাথে জড়িত।


বিসিআইসিতে অবৈধ সিবিএ’র নৈরাজ্য নিয়োগ-বদলি বাণিজ্য, চাঁদাবাজি\nশনিবার, ২৩-জুন ২০১৮, ০২:৪৩ পূর্বাহ্ন\nপ্রকাশ : ১১ অক্টোবর, ২০১৭ ০১:১৯ অপরাহ্ন\nশীর্ষ কাগজের সৌজন্যে: বাংলাদেশ কেমিক্যাল ইন্ডাস্ট্রিজ কর্পোরেশন (বিসিআইসি)-তে সিবিএ পদে যারা আছেন এদের মেয়াদ শেষ হয়ে গেছে চলতি বছরের ১৫ ফেব্রুয়ারি। মেয়াদ শেষের আগে নির্বাচনের তারিখও ঘোষণা করা হয়েছিল। কিন্তু, নতুন নির্বাচনের অর্থাৎ ভোটাভুটির ব্যবস্থা না করে বিএনপি সমর্থক কর্মচারী সংগঠনের সঙ্গে যোগসাজশ ও কূটকৌশলের মাধ্যমে আগের কমিটিই অবৈধভাবে পদ দখল করে রেখেছে। এমনকি ‘বিসিআইসি কর্মচারী লীগ’ নামে যে সংগঠনের ব্যানারে এরা সিবিএ নেতা হয়েছিলেন সেই সংগঠনেরও নির্বাচনের মেয়াদ শেষ হয়ে গেছে ২০১৬ সালের ২২ সেপ্টেম্বর। কর্মচারী লীগের নেতৃত্বও এরা জোর করে দখল করে রেখেছেন। অন্যদিকে, ভুয়া এই সিবিএ’র সাধারণ সম্পাদক সাইদুর রহমানের চাকরি শেষ হয়ে গেছে পৌনে দু’বছর আগে। অথচ অবসরপ্রাপ্ত এই কর্মচারী এখনো সিবিএ পদ দখল করে আছেন।\nবিসিআইসি’র নিয়োগ-বদলি, বাসা বরাদ্দসহ প্রত্যেকটি কাজে এই অবৈধ নেতারা হস্তক্ষেপ করছেন। শুধু তাই নয়, সারের ডিলারশিপ, সার পরিবহন, আমদানি-রফতানিতেও এদের অবৈধ দাপট। এদের দাপটে সাধারণ কর্মকর্তা-কর্মচারী, এমনকি ব্যবস্থাপনা কর্তৃপক্ষও অনেক ক্ষেত্রে অসহায়। ঘুষ নিয়ে চাকরিতে নিয়োগ, আবার চাঁদা না দেয়ায় চাকরি থেকে বরখাস্তসহ ব্যাপকহারে স্বেচ্ছাচারিতা চালিয়ে যাচ্ছে তথাকথিত সিবিএ নামধারী এই দুর্নীতিবাজ নেতারা। এদের অবৈধ কর্মকাণ্ডের প্রতিবাদ করার সাহস কারো নেই। বিগত সময়ে ব্যবস্থাপনা কর্তৃপক্ষকে জিম্মি করে এরা সাধারণ কর্মকর্তা-কর্মচারীদের উপর নির্যাতনের স্টিম রোলার চালিয়েছে। এদের অপকর্মের বিরুদ্ধে মুখ খোলার সাহস কারো নেই। দু’একজন যারাই কথা বলার চেষ্টা করেছেন তাদেরকে চাকরিচ্যুতি, হয়রানিমূলক বদলিসহ চরম নির্যাতন ভোগ করতে হয়েছে। মুক্তিযোদ্ধার সন্তানরাও রেহাই পাচ্ছেন না। অনেক মুক্তিযোদ্ধার সন্তানও এদের হাতে নিগৃহীত হয়েছেন। অনেকে শাস্তিমূলক বদলি, এমনকি চাকরিচ্যুতও হয়েছেন। এদের অপকর্মের প্রতিবাদ করতে গিয়ে চাকরি হারিয়েছেন মুক্তিযোদ্ধার সন্তান মো. মিরাজ। আরো মুক্তিযোদ্ধার সন্তানরা হয়রানিমূলক বদলিসহ নানা রকমের নিপীড়ন-নির্যাতনের শিকার হয়েছেন। এমনকি কট্টর আওয়ামী লীগ আদর্শে বিশ্বাসী সৎ ও নিষ্ঠাবান কর্মকর্তা-কর্মচারীরাও এদের নিপীড়ন-নির্যাতনের হাত থেকে রেহাই পাননি। সিবিএ নামধারী কতিপয় দুর্নীতিবাজ কর্মচারী এই প্রতিষ্ঠানটিকে তাদের লুটপাটের স্বর্গরাজ্যে পরিণত করেছে। এদের দুর্নীতি-লুটপাটের কারণে সরকারের সবচেয়ে বৃহৎ এই প্রতিষ্ঠানটি আজ ধ্বংসের দ্বারপ্রান্তে উপনীত হয়েছে।\nকর্মচারী লীগ সংগঠনের নেতৃত্বও অবৈধ\nবিসিআইসি’র সিবিএ’র নেতৃত্ব যারা জোর করে দখল করে রেখেছেন শেখ নুরুল হাদী- দেলোয়ার হোসেন চৌধুরী-সাইদুর রহমান গং- এদের মূল সংগঠন ‘বিসিআইসি কর্মচারী লীগ’এর কার্যনির্বাহি কমিটির মেয়াদ শেষ হয়েছে ২০১৬ সালের ২২ সেপ্টেম্বর। কার্যনির্বাহি কমিটির মেয়াদ শেষ হওয়ার আগেই গত ১০ জুলাই, ২০১৬ নতুন নির্বাচনের জন্য কর্মচারীদের পক্ষ থেকে শ্রম অধিদফতরে চিঠি দেয়া হয়। শ্রম অধিদফতর বাংলাদেশ শ্রম আইন-২০০৬ এর ৩১৭ (৪) (ঘ) দ্বারা ও সুপ্রিম কোর্টের হাইকোর্ট বিভাগের দায়েরকৃত রিট পিটিশন নং ৭৩৭২/২০১১ এবং ৪৩১৬/২০১৪ এর ৮/৭/২০১৪ ইং তারিখের নির্দেশনা অনুযায়ী শ্রম পরিচালকের তত্ত্বাবধানে বাংলাদেশ শ্রম বিধিমালা ২০১৫ এর ১৬৯ (১) বিধি অনুযায়ী ইউনিয়নের সাধারণ সদস্যদের সংখ্যা অনুপাতে কার্যকরী কমিটির কলেবর নির্ধারণ পূর্বক স্বতস্ফুর্ত অংশগ্রহণের মাধ্যমে সংগঠনের গঠনতন্ত্রের ২৩ নং অনুচ্ছেদ মোতাবেক যথাযথ সময়ের মধ্যে নির্বাচন অনুষ্ঠান করার জন্য ১/৮/২০১৬ তারিখে পত্র জারি করে। কিন্তু, শ্রম অধিদফতরের চিঠির পর এই দুর্নীতিবাজ নেতারা কর্মচারী সংগঠনের নির্বাচন ভণ্ডুল করার জন্য তৎপর হয়ে উঠে। কারণ, তারা বুঝতে পেরেছিল নির্বাচন হলে তাদের জয়লাভের কোন সম্ভাবনা নেই। এদিকে মূল কর্মচারী সংগঠনের নেতা যদি হতে না পারে তাহলে সিবিএ নেতৃত্বে থাকাও তাদের পক্ষে সম্ভব হবে না। দুর্নীতি-লুটপাটের এতো সুযোগ- সবই হাতছাড়া হয়ে যাবে।\nহাইব্রিড আওয়ামী লীগের আবির্ভাব\nবাংলাদেশ কেমিক্যাল ইন্ডাস্ট্রিজ কর্পোরেশন (বিসিআইসি)তে দু’টি কর্মচারী সংগঠন রয়েছে। একটি বিসিআইসি কর্মচারী লীগ (রেজি. নং বি-২০০১) ও অপরটি বিসিআইসি জাতীয়তাবাদী কর্মচারী দল (রেজি. নং ঢাক-১৫৬৫)। উল্লেখ্য, বিএনপি-জামায়াতের আমলে ২০০৩-২০০৫ সালে বিসিআইসি জাতীয়তাবাদী কর্মচারী দল (রেজি. নং ঢাক-১৫৬৫) সিবিএ’র কর্তৃত্বে ছিল। আওয়ামী লীগ নেতৃত্বাধীন মহাজোট সরকার গঠনের পর ক্রমান্বয়ে আওয়ামী লীগ ও অঙ্গ সংগঠনগুলোতে বিএনপি-জামায়াতের সুবিধাবাদী নেতারা লেবাস পরিবর্তন করে ঢুকতে থাকে। বিশেষ করে ২০১৪ সালের ৫ জানুয়ারির নির্বাচনের পর এসব হাইব্রিড নেতার আগমন ঘটে ব্যাপকহারে। এরই ধারাবাহিকতায় বিসিআইসিতেও বিএনপি-জামায়াতের সুবিধাবাদী নেতারা লেবাস পরিবর্তন করে আওয়ামী লীগ সমর্থক সংগঠন ‘বিসিআইসি কর্মচারী লীগ’-এ ঢুকে পড়ে। এমনকি এরা এক পর্যায়ে কমিটিরও গুরুত্বপূর্ণ পদ দখল করে নেয়। কতিপয় সুবিধাবাদী আওয়ামী লীগ সমর্থক কর্মচারী নেতার সঙ্গে যোগসাজশ করে এরাই এখন গোটা বিসিআইসিতে নৈরাজ্য চালিয়ে যাচ্ছে।\nমুক্তিযোদ্ধার সন্তান মো. মিরাজ যেভাবে রোষানলের শিকার\nবীর মুক্তিযোদ্ধা এ. হামিদ (মঞ্জু) এর সন্তান মো. মিরাজ বিসিআইসিতে চাকরি পেয়েছিলেন ২০১০ সালে। মুক্তিযোদ্ধার সন্তান হিসেবেই সকল পরীক্ষা-নিরীক্ষায় উত্তীর্ণ হয়ে ০৫/১১/২০১০ ইং তারিখে মুক্তিযোদ্ধা কোটায় এমএলএসএস পদে নিয়োগলাভ করেন মো. মিরাজ। কিন্তু তাকে নিয়োগের সময় তখনকার সিবিএ’র যুগ্ম সম্পাদক ও বর্তমান সাধারণ সম্পাদক সাইদুর রহমান এবং কার্যকরী সভাপতি দেলোয়ার হোসেন চৌধুরী চাকরি দেয়ার কথা বলে প্রতারণা ও চাপ প্রয়োগের মাধ্যমে মিরাজ হোসেনের বাবা মুক্তিযোদ্ধা এ. হামিদের কাছ থেকে ৬ লাখ টাকা হাতিয়ে নেন। পরবর্তীতে জানা যায়, মো. মিরাজের চাকরি হয়েছে মুক্তিযোদ্ধা কোটায়। বিসিআইসি কর্তৃপক্ষও তা স্বীকার করেন।\nগত বছর সেপ্টেম্বরের প্রথম সপ্তায় মো. মিরাজের বাবা-মা ঘুষের টাকা ফেরত চাইতে গেলে তাদের উপর চড়াও হন সাইদুর-দেলোয়ার। এক পর্যায়ে ক্ষুব্ধ হয়ে কোনো কারণ ছাড়াই মো. মিরাজকে চাকরিচ্যুতির ব্যবস্থা করা হয়। তৎকালীন ব্যবস্থাপনা কর্তৃপক্ষের উপর চাপ প্রয়োগ করে তাকে চাকরিচ্যুত করা হয়। শুধু চাকরিচ্যুতিই নয়, তাকে বিসিআইসির সরকারি বাসা থেকে উচ্ছেদ করার চেষ্টা চালানো হয়। যিনি জাতিকে একটি স্বাধীন পতাকা দিয়েছেন তার একমাত্র সন্তানকে চাকরিচ্যুত করা হলো।\nশুধু মিরাজই নয়, আরো অত্যাচার নির্যাতন\nমো. মিরাজ ছাড়াও বিসিআইসির নির্মাণ বিভাগের এমএলএসএস মো. আলমগীর এবং সিকিউরিটি গার্ড মো. রুমনকেও চাকরিচ্যুত করা হয়। একসময়ের বিএনপি-জামায়াত সমর্থক লেবাস পরিবর্তনকারী এই হাইব্রিড নেতাদের অপকর্মের প্রতিবাদ করতে গিয়ে এসব কর্মচারী চাকরিচ্যুত হয়েছেন। এছাড়া আরো অনেককে হয়রানিমূলক বদলি করা হয়েছে। সাবেক সাধারণ সম্পাদক আবদুল মালেক, সাবেক কার্যকরী সভাপতি মো. তারিকুল ইসলাম, সাবেক যুগ্মসম্পাদক আ. ছালাম ও মো. জসিম উদ্দিন, মো. আলমগীর চৌধুরী, মো. হানিফ মিয়া, মো. রাজু সরকার, আশফাকুল হক সিদ্দিকীসহ আরো অনেককেই হয়রানিমূলকভাবে বদলি করা হয়েছে। এদের সবাই কট্টর আওয়ামী লীগ সমর্থক কর্মচারী নেতা। দুর্নীতিবাজ-অবৈধ সিবিএ নেতারা তাদের ক্ষমতার দাপট ও দুর্নীতি-লুটপাটের রাজত্ব পাকাপোক্ত করার জন্য এই নিরীহ কর্মচারী এবং কর্মচারী নেতাদের উপর নির্যাতনের স্টিম রোলার চালিয়েছেন। আওয়ামী লীগের অনেক জাতীয় নেতৃবৃন্দ বিসিআইসির এসব কর্মচারী-কর্মকর্তার হয়রানিমূলক বদলি ও চাকরিচ্যুতির বিরুদ্ধে ক্ষোভ প্রকাশ করেছেন। তারপরও কোন প্রতিকার পাওয়া যায়নি। এমনকি অনেকে রিট মামলা দায়ের করে উচ্চ আদালত থেকে আদেশ আনার পরও চাকরিতে যোগ দিতে পারছেন না অবৈধ সিবিএ নেতাদের বাধার কারণে।\nজানা গেছে, দেলোয়ার হোসেন চৌধুরীসহ সিবিএ নেতাদের দাবিকৃত চাঁদার অর্থ না দেয়ায় এমটিএস বিভাগের সহকারী জেনারেটর অপারেটর মো. আব্দুস সালাম, গাড়ি চালক মো. আশফাকুল হক সিদ্দিকী, ডুপ্লিকেটিং মেশিন অপারেটর মো. নুরুল আমিনকে হয়রানিমূলক বদলি করা হয়। কথিত নেতারা বার্ষিক ক্রীড়া অনুষ্ঠান ও বার্ষিক পূণর্মিলনী অনুষ্ঠানের কথা বলে এই কর্মচারীদের কাছে ৫০/৬০ হাজার টাকা করে চেয়েছিলেন। টাকা না দেয়ায় ব্যবস্থাপনা কর্তৃপক্ষের উপর প্রভাব খাটিয়ে এদেরকে হয়রানিমূলক বদলি করা হয়।\nজন্মগত পঙ্গু-প্রতিবন্ধীকে নানাভাবে হয়রানি ও হয়রানিমূলক বদলি\nবিসিআইসির সিনিয়র ক্লার্ক অপূর্ব কীর্ত্তনীয়াকে কয়েক দফায় হয়রানিমূলক বদলি, জিডি ও শোকজের পর বিসিআইসি চিকিৎসা কেন্দ্রে পদায়ন করা হয়েছে। তিনি অসহায় বিধবা বৃদ্ধা মা-কে নিয়ে একটি পরিত্যক্ত বাসায় বসবাস করেন। সংস্থার নিয়ম অনুযায়ী আবাসিক ভবনে বাসা বরাদ্দ দেয়ার জন্য সার্কুলার দেয়া হয়। উক্ত সার্কুলারের পরিপ্রেক্ষিতে অন্যান্য কর্মচারীদের ন্যায় আবেদন করার পর উৎকোচ থেকে রেহাই পাননি তিনি। একটি বাসার জন্য এই অসহায় পরিবারটিকেও শেষ সম্বল ভিটে-মাটি বন্ধক রেখে ৬০ হাজার টাকা যোগাড় করে এনে তথাকথিত এই সিবিএ নেতাদের হাতে দিতে হয়েছে।\n(সাপ্তাহিক শীর্ষ কাগজে ২০১৭ সালের ১১ সেপ্টেম্বর প্রকাশিত)


Top technology news7june 2020: দিনের সেরা প্রযুক্তির খবর: বিনামূল্যে হটস্টার ভিআইপি থেকে হোয়াটসঅ্যাপ পেমেন্ট\nদিনের সেরা প্রযুক্তির খবর: বিনামূল্যে হটস্টার ভিআইপি থেকে হোয়াটসঅ্যাপ পেমেন্ট\nদিনের সেরা প্রযুক্তি খবর জেনে নিন এই প্রতিবেদনে\nUpdated: June 7, 2020 9:27:54 pm\nJio – Disney+ Hotstar অফার\nরিলায়েন্স জিও আরও বেশি সংখ্যক গ্রাহককে আকৃষ্ট করতে নতুন সুবিধা দিতে চলেছে। রিলায়েন্স জিও এখন ডিজনি + হটস্টার স্ট্রিমিং পরিষেবার সঙ্গে গাঁটছড়া বেঁধেছে। জিও তার প্রিপেইড ব্যবহারকারীদের জন্য ১ বছরের বিনামূল্যে ডিজনি + হটস্টার ভিআইপি দেখার সুযোগ দিচ্ছে। এর জন্য নির্দিষ্ট রিচার্জ করতে হবে।\nবিস্তারিত পড়ুন…কত টাকার রিচার্জ করলে বিনামূল্যে ডিজনি + হটস্টার ভিআইপি দেখার সুযোগ?\nসামাজিক দুরত্ব নিশ্চিত করতে ব্যবহার করুন হোয়াসঅ্যাপ পেমেন্ট\nডিজিটাল পেমেন্ট লঞ্চ করল হোয়াটসঅ্যাপ। ভারত সরকার দ্বারা জারি করা সামাজিক দুরত্ব নিশ্চিত করতেই মূলত এই ফিচার নিয়ে এল সংস্থা। হোয়াটসঅ্যাপ যোগাযোগবিহীন টাকা পয়সা লেনদেনকে নতুন ভাবে এবং আরও সহজ উপায়ে গড়ে তুলল।\nগুগল পে, ফোনপে এবং অন্যান্যগুলির মতো ডিজিটাল অর্থ প্রদানের পরিষেবার ব্যাপক চাহিদা রয়েছে। আপনি যদি অনলাইন প্রদানের উপর অত্যন্ত নির্ভরশীল হন এবং আপনি স্মার্টফোনে এর জন্য কোনও অতিরিক্ত অ্যাপ ডাউনলোড করতে চান না তবে হোয়াটসঅ্যাপ পে ব্যবহার করে দেখতে পারেন।\nবিস্তারিত পড়ুন…হোয়াটসঅ্যাপ পেমেন্ট: জেনে নিন কীভাবে ব্যবহার করবেন?\nWeb Title: Top technology news on7june 2020 facebook whatsapp jio